
Πορτογαλία: κυβέρνηση «ρεαλιστικής και συνετής αριστερός» 


Σχηματίστηκε τελικά στην Πορτο¬ 
γαλία η «κυβέρνηση της Αριστεράς» 
με επικεφαλής το νεοφιλελεύθερο 
Σοσιαλιστικό Κόμμα και στήριξη από 
το ΚΚ Πορτογαλίας και το Μπλοκ 
της Αριστερός. «Συμφωνία» των τρι¬ 
ών κομμάτων είναι η «εφαρμογή ενός 
εναλλακτικού προγράμματος στον 
φαύλο κύκλο λιτότητας, που επιδεί¬ 
νωσε τα οικονομικά, κοινωνικά, ακό¬ 
μα και δημοσιονομικά προβλήματα», 
προσθέτοντας πως αυτό θα είναι «ρε¬ 
αλιστικό και συνετό». Δεν χρειάζεται 
πολύ φαντασία για να καταλάβουμε 
ότι πρόκειται για νέες επιθέσεις στους 
εργαζόμενους, για να εξυπηρετηθεί το 
δημόσιο χρέος. Ήδη ο «ρεαλισμός» 
έχει ραντεβού στις Βρυξέλες, για να 
εγκριθεί το προσχέδιο προϋπολογι¬ 
σμού του 2016. 

Λίγους μήνες μετά την ντροπιαστι- 
κή, μνημονιακή προδοσία/μετάλλαξη 
του ΣΥΡΙΖΑ, οι πορτογάλοι ρεφορ- 
μιστές ομοϊδεάτες του στο Μπλοκ 
δεν θέλουν τίποτα να διδαχτούν. Το 


Μπλοκ επιλέγει να δεθεί χειροπόδα¬ 
ρα στο άρμα της αστικής διαχείρισης 
της κρίσης. Βάζοντας δήθεν «κόκκι¬ 
νες γραμμές», που εξαφανίζονται κάθε 
φορά που οι αστοί επικαλούνται την 
«εθνική ενότητα και ομοψυχία», το 
«καλό της πατρίδας» - ή όταν οι ρε- 
φορμιστές ανακαλύπτουν το «μικρό¬ 
τερο κακό», δήθεν να μην επιστρέφει 
η Δεξιά. Αργά ή γρήγορα θα εμφα¬ 
νιστούν τα αδιέξοδα - και μόνη πρα¬ 
κτική κατάληξη θα είναι η προσωρινή 
σταθεροποίηση του αστικού καθεστώ¬ 
τος, να «καθυσυχαστούν» οι μάζες με 
σύγχυση και αυταπάτες, να εμποδιστεί 
η ανάπτυξη αντιστάσεων και αγώνων. 
Μόνο η ανεξάρτητη επέμβαση του ερ¬ 
γατικού κινήματος, η πάλη για τα κοι¬ 
νωνικά και πολιτικά δικαιώματα των 
εργαζομένων, ενάντια στη μπουρζου¬ 
αζία και τα «διευθυντήρια» της Ευρω- 
ζώνης/Ε.Ε. μπορεί να αποτρέψει αυτή 
την εξέλιξη. 

Γι’ αυτή την κατρακύλα ενός ακόμα 
κόμματος αριστερού, στο όνομα της 


«ενότητας», του «μικρότερου κακού» 
κ.λπ., μεγάλη ευθύνη έχει η εκφυλισμέ¬ 
νη ηγεσία της Ενιαίας Γραμματείας της 
4 ης Διεθνούς. Το πορτογαλικό «τμή¬ 
μα» (με ρίζες στην πολιτική ζωή της 
χώρας, ήδη από την Επανάσταση των 
Γαρυφάλλων το 1974) ήταν σημαντι¬ 
κή «συνιστώσα» του Μπλοκ, το οποίο 
έφτασε να ψηφίσει στη βουλή υπέρ της 
«βοήθειας» του 1 ου Μνημονίου προς 
την Ελλάδα! 

Μια εκφυλισμένη ηγεσία που ευ- 
θύνεται για τη διάλυση πολλών, σημα¬ 
ντικών επαναστατικών οργανώσεων 
στην Ευρώπη (Ισπανία, Γαλλία, Ιταλία, 
Δανία κ.λπ.) και όχι μόνο, σε αμφιλε¬ 
γόμενα, μικροαστικά, ρεφορμιστικά 
«πλατιά μέτωπα», έχοντας εξαφανίσει 
σχεδόν τις δυνάμεις της 4 ης Διεθνούς 
στην Ευρώπη, συμπαρασύροντας και 
συνολικά την άκρα αριστερά - με απο¬ 
τέλεσμα το κενό να καλύπτουν ρεφορ- 
μιστές ή ακροδεξιοί. Η ανασυγκρότη¬ 
ση των επαναστατικών δυνάμεων στην 
Ευρώπη καθίσταται επιτακτική. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώμα¬ 
τα, βιώνουμε καθημερινά την απίστευτα σκληρή επίθεση του 
κεφαλαίου στα κοινωνικά και πολιτικά δικαιώματα, στις ατομικές 
ελευθερίες και την ποιότητα ζωής. Με την ιδιωτικοποίηση των 
δημόσιων υπηρεσιών και των κοινωνικών αγαθών, την εμπορευ- 
ματοποίηση/διάλυση των συστημάτων υγείας, παιδείας και κοι¬ 
νωνικής ασφάλισης. Τις φαραωνικές ανισότητες με τον ανεξέλε¬ 
γκτο πλουτισμό μιας δράκας καπιταλιστών και χρυσοδάκτυλων 
της αγοράς χάρη στην υπερεκμετάλλευση και καταπίεση της ερ¬ 
γασίας, στην λεηλασία της δημόσιας περιουσίας και των λαϊκών 
αποταμιεύσεων. Την καταπάτηση της ανθρώπινης αξιοπρέπειας, 
τον εκφυλισμό των ηθικών, πνευματικών και πολιτιστικών αξιών 
και συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπερια- 
λισμού. Να παλέψουμε για την ενότητα του κινήματος μέσα στους 
αγώνες στη βάση της ταξικής ανεξαρτησίας. Να δημιουργήσουμε 
και να στηρίξουμε συσπειρώσεις αντίστασης και επιτροπές αγώ¬ 
να σε κάθε σωματείο, σύλλογο, τόπο δουλειάς, σχολείο, σχολή, 
γειτονιά και κοινότητα. Να οικοδομήσουμε μια ισχυρή αντικαπι- 
ταλιστική δύναμη μέσα στο εργατικό/συνδικαλιστικό κίνημα και 
τα κοινωνικά κινήματα. Να χτίσουμε την δική μας μαζική εργα¬ 
τική, επαναστατική οργάνωση, πραγματικό εργαλείο στην πάλη 
μας για την σωτηρία από τους νεοφιλελεύθερους καπιταλιστές 
και ιμπεριαλιστές. Να στρατευτούμε στην υπόθεση της Ο.Κ.Δ.Ε. 
και του επαναστατικού μαρξισμού, στην οικοδόμηση του παγκό¬ 
σμιου κόμματος της σοσιαλιστικής επανάστασης, την 4 η Διεθνή. 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Το Μεταβατικό Πρόγραμμα και 

η Κυβέρνηση των Εργαζομένων 

Συγγραφέας: Σταύρος Σκεύος 
Χρονολογία έκδοσης: Νοέμβριος 2015 
Σελίδες: 94 
Τιμή: 2,5 ευρώ 


Παρά και ενάντια στις πολλαπλές παρα¬ 
ποιήσεις, η μέθοδος και το ζήτημα/λογική 
του Μεταβατικού Προγράμματος και της Κυ¬ 
βέρνησης των Εργαζομένων είναι κυριολε¬ 
κτικά αναντικατάστατα εργαλεία της επανα¬ 
στατικής πολιτικής, ένας ζωτικός κρίκος για 
τη σύνδεση της στρατηγικής με την τακτική 
των επαναστατών μαρξιστών. Η απάντηση σ’ 
αυτά τα ζητήματα είναι απ’ τις πιο κρίσιμες, 
συμπυκνώνει την αντίληψη για τη διέξοδο 
απ’ την κρίση, την πολιτική εξουσία και το 
αστικό κράτος, το ρόλο του εργατικού κινή¬ 
ματος - με λίγα λόγια, το στρατηγικό σχέδιο 
της επανάστασης. 


Μ’ αυτή την μπροσούρα, οι εκδόσεις Ερ¬ 
γατική Πάλη και η Ο.Κ.Δ.Ε. (Οργάνωση Κομ¬ 
μουνιστών Διεθνιστών Ελλάδας) θέλουν να 
συμβάλλουν στον εξοπλισμό της πρωτοπορί¬ 
ας και των αγωνιστών του εργατικού κινήμα¬ 
τος πάνω σ’ αυτά τα θεμελιώδη ζητήματα, τα 
τόσο καίρια για την επιτυχία της σημερινής 
πάλης τους. Δίνοντας απαντήσεις βασισμέ¬ 
νες στην ιστορική εμπειρία και θεωρητική 
παράδοση του επαναστατικού μαρξισμού, 
αλλά ταυτόχρονα και μια σωστή ερμηνεία, 
μια θετική, δημιουργική αξιοποίησή τους για 
την επεξεργασία μιας συγκεκριμένης επανα¬ 
στατικής πολιτικής. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιυώΐΐ 6Γ§αίί1άρα1ί@ο]«ΐ0.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, €-ηΐίΐΐ1: €Γ§αΙί1άρα1ί@ο1ζ(ΐ€.2Γ 











































Δεκέμβριος 2015 

Να τους διώξουμε 
πριν μας εξουτώσουυ 


Σ υγκλονιστικά στοιχεία, βασι¬ 
σμένα σε δυο επίσημες πηγές, 
ΣΕΠΕ (Σώμα Επιθεώρησης 
Εργασίας) και Ινστιτούτο Ερ¬ 
γασίας της ΓΣΕΕ, δημοσιεύτηκαν σε 
πολλές εφημερίδες, που δείχνουν μια 
εικόνα (η πραγματικότητα είναι ακόμη 
πιο ζοφερή) της κατάστασης όπου βρί¬ 
σκονται οι εργαζόμενοι σήμερα. Μια 
κατάσταση που οφείλεται στην κρίση 
του καπιταλισμού, αλλά και στα Μνη¬ 
μόνια των μνημονιακών δυνάμεων και 
των νεομνημονιακών του Τσίπρα. 

Μας εξοντώνουν 

Η εικόνα της κατάστασης των εργα¬ 
ζομένων μοιάζει με μια κατεστραμμένη 
ζούγκλα. Πρώτο, πριν δώσουμε μερικά 
μόνο στοιχεία που τη συγκροτούν, να 
αναφέρουμε ένα γενικό: εργατικό δυνα¬ 
μικό 3,5 εκ., άνεργοι 1,24 εκ. (επίσημα 
καταγραμμένοι), συνταξιούχοι 2,65 εκ. 
Δεύτερο, είναι αδύνατο να καταγρα¬ 
φεί η χαώδης κατάσταση που επικρα¬ 
τεί στις εργασιακές σχέσεις. Ενδεικτικά 
μόνο αναφέρεται: απασχόληση μερική, 
εκ περιτροπής, υπό όρους και ελαστική, 
ατομικές συβάσεις, αδήλωτη εργασία... 
ένας πραγματικός λαβύρινθος από είδη 
εργασίας. Και ένας ακόμη μεγαλύτε¬ 
ρος λαβύρινθος, από είδη «μισθών», 
τρόπους «πληρωμής» ή μη πληρωμής, 
όπου οι εργαζόμενοι κι οι οικογένειές 
τους αγωνίζονται να επιβιώσουν. Τρίτο, 
από τους απασχολούμενους: 800.000 
είναι αδήλωτοι/ανασφάλιστοι και πάνω 
από 1 εκ. απλήρωτοι, για διάστημα 
που φτάνει και τον 1 χρόνο! Ακόμη, 1 
στις 4 επιχειρήσεις (περίπου 150.000) 
δηλώνει αδυναμία καταβολής των δε¬ 
δουλευμένων, κατάσταση που μήνα με 
τον μήνα χειροτερεύει και επεκτείνεται: 
σύμφωνα με τα στοιχεία του ΙΝΕ ΓΣΕΕ, 
τον τελευταίο χρόνο η καθυστέρηση 
πληρωμών ξεπερνά τον 1 χρόνο, δι¬ 
πλασιάστηκαν οι επιχειρήσεις (κυρίως 
οι μικρότερες και ειδικά στους κλάδους 
του επισιτισμού, των ξενοδοχείων, των 
ιδιωτικών κλινικών κ.λπ.) που δεν πλη¬ 


ρώνουν - σχεδόν μία στις δυο. Το 70% 
των εργαζομένων έχει υποχρεωθεί σε 
ατομικές συμβάσεις, με μείωση μισθού 
έως και 40% στις περισσότερες. Επιπλέ¬ 
ον, αυξάνονται και επεκτείνονται συνε¬ 
χώς τρόποι «πληρωμής»: α) προκατα- 
βολή/«έναντι» λίγων Ευρώ, β) σε είδος 
ή σε κουπόνια έναντι μισθού (τρόφι¬ 
μα, βενζίνη, ρούχα κ.ά.), όπως λένε οι 
«επιχειρηματίες» μέχρι να βελτιωθεί το 
«κλίμα στην αγορά» ή « μέχρι να αυξηθεί 
ανάλογα ο τζίρος». Τέλος, δεν λείπουν 
ακόμη και πιο ακραία και αποκρουστι- 
κά φαινόμενα στο λαβύρινθο και το 
χάος των εργασιακών σχέσεων και κα¬ 
ταβολής μισθών στην ελληνική αποικία 
χρέους του 2015. Όπως π.χ. φαίνεται 
από δημοσιευμένη αγγελία ξενοδο¬ 
χείου, που ζητούσε καμαριέρα που θα 
«πληρώνεται» με «παροχή φαγητού καί 
στέγη». Μήπως σ’ αυτή την «αμοιβή» 
υπονοείται ότι η καμαριέρα θα έπρεπε 
να προσφέρει και άλλα; Κανένας δεν 
μπορεί να το αποκλείσει, το αντίθετο 
μάλιστα, εκεί που έχει φτάσει η «ηθική» 
των μαυραγοριτών-επιχειρηματιών. 

Αυτή η κατάσταση δουλοποίησης 
των εργασιακών σχέσεων και αμοιβής 
της εργασίας θα χειροτερέψει ακόμη πε¬ 
ρισσότερο, αφού μια σειρά από βάρβα¬ 
ρα μέτρα όπως Ασφαλιστικό , Φορολο¬ 
γικό, Εκπαίδευση, Ενιαίο Μισθολόγιο 
δημοσίων υπαλλήλων... Μεσοπρόθε¬ 
σμο Πρόγραμμα 2016-2019, καθώς και 
ο Προϋπολογισμός του 2016, πρόκειται 
να ψηφιστούν στις επόμενες μέρες. 

Διαλυμένο, διεφθαρμένο 
πολιτικό προσωπικό 

Όπως φάνηκε και στην τελευταία 
ψηφοφορία στη Βουλή, η άθλια συγκυ¬ 


βέρνηση ΣΥΡΙΖΑ-ΑΝΕΛ καταρρέει, 
οι μέρες της είναι μετρημένες. Για να 
μπορέσει να επιζήσει, ώστε να επιτελέ- 
σει το προδοτικό και αντεργατικό έργο 
του, ο Τρίπρας, ζητάει τη συνεννόηση/ 
συναίνεση των παλιών μνημονιακών 
ΝΔ, ΠΑΣΟΚ, Ποτάμι, που μαζί είχαν 
υπογράψει/ψηφίσει το 3° Μνημόνιο τον 
περασμένο Αύγουστο. Αυτές οι κινή¬ 
σεις του Τσίπρα, πέρα από πολιτικάντι- 
κες, είναι και ενδείξεις της χρεοκοπίας 
και κατάρρευσής του, που απ’ ό,τι φαί¬ 
νεται δεν βρίσκεται πολύ μακριά, του¬ 
λάχιστον με τη μορφή που πήρε η δια¬ 
κυβέρνησή του από τις εκλογές στις 20 
Σεπτέμβρη και μετά. Ο Παπαδημούλης, 
εκλεκτός της παρέας Τσίπρα, έσπευσε 
να επιβεβαιώσει αυτό που ετοιμάζεται: 
«Από την πρώτη στιγμή , ο πρωθυπουρ¬ 
γός είπε ότι εμείς είμαστε έτοιμοι και 
για τη διεύρυνση , είτε στο σύνολο της 
ασκούμενης πολιτικής , είτε και σε επι- 
μέρους μεγάλα θέματα της υπάρχουσας 
κοινοβουλευτικής πλειοψηφίας». 

Όμως, αυτή η κατάσταση της κυβέρ¬ 
νησης Τσίπρα δείχνει ότι η πολιτική κρί¬ 
ση όχι μόνο δεν έκλεισε με τη μετάλλα¬ 
ξη του ΣΥΡΙΖΑ/Τσίπρα και την εκλογι¬ 
κή του νίκη, αλλά αντίθετα μεγαλώνει 
και παίρνει νέα χαρακτηριστικά. Ακόμη 
ένα κόμμα, ο μνημονιακά μεταλλαγμέ¬ 
νος ΣΥΡΙΖΑ, σε πολύ σύντομο χρονι¬ 
κό διάστημα, ακολουθεί την τύχη των 
προηγούμενων, του ΠΑΣΟΚ, της ΝΔ, 
του ΛΑΟΣ και όλων των κυβερνήσε¬ 
ων που σχημάτισαν. Αυτή τη φορά τον 
τόνο στην πολιτική κρίση δίνει ο ΣΥ- 
ΡΙΖΑ και ο Τσίπρας. Η «ανάσα» που 
έδωσε στο αστικό σύστημα η μνημονι- 
ακή μετάλλαξη του ΣΥΡΙΖΑ όχι μόνο 
δεν έχει κανένα βάθος, αλλά κλονίζει 


ακόμη περισσότερο το έτσι και αλλιώς 
κλονισμένο, ασταθές, αν όχι ετοιμόρρο¬ 
πο πολιτικό σύστημα. Το υπόβαθρο της 
κρίσης είναι πάντοτε η διαρκώς χειρο- 
τερεύουσα οικονομική κατάσταση και 
οι αστικές μνημονιακές πολιτικές που 
εφαρμόζονται για την αντιμετώπιση και 
τη «θεραπεία» της. 

Να τους διώξουμε 

Η χειροτέρευση της οικονομικής 
κρίσης και η νέα πολιτική κρίση που 
σηματοδοτεί η χρεοκοπία του μεταλ¬ 
λαγμένου ΣΥΡΙΖΑ, οδηγούν με μαθη¬ 
ματική ακρίβεια σε αλλαγές στην πολι¬ 
τική κατάσταση ή στη βίαια ανατροπή 
της από τις μάζες - ή ακόμη και σε μι¬ 
κρή ή μεγάλη αντιδημοκρατική αναδί¬ 
πλωση του αστικού καθεστώτος. Όλες 
αυτές οι δυνατότητες είναι υπαρκτές. 
Οι εργαζόμενοι, τα φτωχά λαϊκά στρώ¬ 
ματα και η νεολαία πρέπει και μπορούν 
με τους αγώνες τους να δώσουν ένα 
τέλος σ’ αυτή την άθλια και επικίνδυ¬ 
νη κατάσταση, που τους απειλεί με 
εξόντωση, ακόμη και με εμπλοκή στο 
πολεμικό μέτωπο της Συρίας και Μ. 
Ανατολής. Η προσπάθεια που κάνουν 
τα ΜΜΕξαπάτησης να μας κρατήσουν 
θεατές στα διάφορα σίριαλ τύπου Πα- 
νούση, αποσκοπεί στο να κρατήσει 
«ζωντανό» αυτό το πολιτικό προσωπι¬ 
κό της διαπλοκής, σήψης και διαφθο¬ 
ράς, των υποτακτικών του «Μένουμε 
Ευρώπη». Η Γενική Απεργία της 3 ης Δε¬ 
κέμβρη, όπου πρέπει να συμμετέχουμε 
όλοι μαζικά, να γίνει η αρχή ενός ανυ¬ 
ποχώρητου και διαρκούς αγώνα. Με 
στόχους την ανατροπή των μνημονίων, 
των άθλιων μνημονιακών δυνάμεων 
που μας κυβερνούν (ΣΥΡΙΖΑ, ΝΔ, ΠΑ¬ 
ΣΟΚ, Ποτάμι κ.λπ.), τη διαγραφή του 
χρέους και την έξοδο από Ευρωζώνη/ 
ΕΕ, τη συντριβή του σάπιου καπιτα¬ 
λιστικού συστήματος και την εγκαθί- 
δρυση/επιβολή της δικής μας λύσης 
και κυβέρνησης, μιας Κυβέρνησης των 
Εργαζομένων. 



Η καπιταλιστική βαρβαρότητα... 


με την γλώσσα ίων αριθμών 


Π ερισσότεροι από 540.000 μετανάστες έφτα¬ 
σαν στα ελληνικά νησιά τους πρώτους δέκα 
μήνες του 2015. Ο αριθμός αυτός είναι 13 φο¬ 
ρές μεγαλύτερος σε σχέση με την αντίστοι¬ 
χη περίοδο του 2014. Οι Σύριοι εξακολουθούν να είναι η 
πλειονότητα, αν και τις τελευταίες εβδομάδες ο αριθμός 
των Αφγανών έχει αυξηθεί σημαντικά. Παρά τις επιδει- 
νούμενες καιρικές συνθήκες τον Οκτώβριο, περισσότεροι 
από 150.000 επιχείρησαν το ταξίδι από την Τουρκία στην 
Ελλάδα, (τον Οκτώβριο του 2014 το αντίστοιχο νούμε¬ 
ρο ήταν μικρότερο από 8.500). Έως τον Νοέμβρη, ανι- 
χνεύτηκαν περίπου 500.000 διελεύσεις των ευρωπαϊκών 
συνόρων στα δυτικά Βαλκάνια, κυρίως στα σύνορα της 
Ουγγαρίας και της Κροατίας με τη Σερβία. Η πλειονό¬ 
τητα αυτών των μεταναστών είχαν νωρίτερα φτάσει σε 
κάποιο ελληνικό νησί και από ’κει ταξίδεψαν προς την κε¬ 
ντρική Ευρώπη μέσω της γιουγκοσλαβικής Μακεδονίας 
και της Σερβίας. Μετά την κατασκευή του φράχτη από 
την Ουγγαρία στα σύνορά της με τη Σερβία, οι μετανά¬ 
στες άρχισαν να περνούν τα σύνορα της Κροατίας με τη 
Σερβία. 


1 00 εκ. επιπλέον άνθρωποι παγκο- 
σμίως θα οδηγηθούν στην ακραία 
φτώχεια μέχρι το 2030, αν δεν λη- 
φθούν μέτρα για τον περιορισμό 
των συνεπειών της κλιματικής αλλαγής, 
σύμφωνα με έκθεση της Παγκόσμιας Τρά¬ 
πεζας. Οι επιπτώσεις θα είναι ιδιαίτερα 
σφοδρές για την αφρικανική ήπειρο, όπου 
η κλιματική αλλαγή μπορεί να οδηγήσει σε 
εκτόξευση των τιμών των τροφίμων μέχρι 
το 2030. Θα πρόκειται για «ένα πολύ σκλη¬ 
ρό πλήγμα για μια περιοχή όπου η κατα¬ 
νάλωση των φτωχότερων νοικοκυριών σε 
τρόφιμα αποτελεί πάνω από το 60% των 
συνολικών δαπανών τους», υπογραμμίζε¬ 
ται στην έκθεση. Η Νότια Ασία θα υποστεί 
επίσης συνέπειες. Στην Ινδία, οι αγροτικές 
κρίσεις και η ταχύτερη διάδοση των ασθε¬ 
νειών που προέρχονται από την κλιματική 
απορρύθμιση, μπορεί να οδηγήσει στην 
ακραία φτώχεια άλλα 45 εκ. ανθρώπους. 


Τ α παιδιά είναι τα πρώτα θύματα της υπερ¬ 
θέρμανσης του πλανήτη καθώς, σύμφω¬ 
να με τη ΓΙΝΙΌΕΕ, περίπου 690 εκ. παιδιά 
ζουν σε περιοχές που είναι οι πλέον εκτε¬ 
θειμένες στις συνέπειες της κλιματικής αλλαγής. 
Από τα 530 εκ. παιδιά που ζουν σε ζώνες επιρρεπείς 
σε πλημμύρες, περίπου τα 300 εκ. ζουν σε χώρες 
όπου το μεγαλύτερο κομμάτι του πληθυσμού ζει σε 
συνθήκες φτώχειας (κατά κύριο λόγο στην Ασία). 
50 εκ. από τα παιδιά που ζουν σε περιοχές μεγά¬ 
λης ξηρασίας, κυρίως στην Αφρική, βρίσκονται σε 
χώρες όπου περισσότερο από το μισό του πληθυ¬ 
σμού ζει επίσης σε συνθήκες φτώχειας. Η ξηρασία, 
που καταστρέφει τις καλλιέργειες και συντείνει στη 
δραματική αύξηση των τιμών των τροφίμων, επιδει¬ 
νώνει τον υποσιτισμό στις φτωχές χώρες. Οι μισοί 
θάνατοι παιδιών κάτω των 5 ετών σε όλο τον κό¬ 
σμο οφείλεται στον υποσιτισμό, συνέπεια τόσο της 
κλιματικής αλλαγής όσο και των φαραωνικών ανι¬ 
σοτήτων στο εσωτερικό αυτών των χωρών και των 
ιμπεριαλιστικών επεμβάσεων. 

«Κόκκινα δάνεια» 

0 θάνατος του ενυπόθηκου δανειολήπτη 

■ Τηλέμαχος Αάχανης 



Τ α περιβόητα «κόκκινα δάνεια», δη¬ 
λαδή όσα δεν εξυπηρετούνται σύμ¬ 
φωνα με τους κανονικούς όρους 
τους, ανέρχονται πλέον σε περίπου 
100-110 δισ. ευρώ (και αυξάνονται διαρκώς). 
Πρόκειται για δάνεια κυρίως επιχειρηματικά 
και στεγαστικά, αλλά και καταναλωτικά κ.λπ. 
Η διόγκωσή τους οφείλεται: (α) στην όξυνση 
της κρίσης και την χρεοκοπία/κατάρρευση του 
ελληνικού καπιταλισμού, (β) στη συστηματική 
(από κυβερνήσεις και τραπεζίτες) διόγκωση 
κάθε είδους δανεισμού, ιδίως επί διακυβέρνη¬ 
σης Σημίτη, (γ) στα συνεχή νεοφιλελεύθερα 
μέτρα και Μνημόνια. 

Τα «κόκκινα δάνεια», όμως, αποτελούν ση¬ 
μείο κλειδί για το τραπεζικό σύστημα, την ίδια 
την ύπαρξη και στοιχειώδη λειτουργία του, 
τον έλεγχό του (κατ’ επέκταση τον έλεγχο 
της οικονομίας). Το τραπεζικό σύστημα είναι 
ουσιαστικά χρεοκοπημένο: από το 2009 είχε 
εκροή καταθέσεων 120 δισ., ενώ σήμερα (παρά 
τις ανακεφαλαιοποιήσεις και ειδικά μετά τα 
ε&ρίΐαΐ εοηΐΓοΙ) ουσιαστικά δεν λειτουργεί, 
δεν τροφοδοτεί με χρήμα την καπιταλιστική 
οικονομία. Τραπεζική πίστη, εμπορικές πιστώ¬ 
σεις και συναλλαγές έχουν βραχυκυκλώσει 
και καταρρέουν. Το ξεκαθάρισμα των «κόκκι¬ 
νων δανείων», η δυνατότητα να μαζέψουν απ’ 
αυτά οι τράπεζες περίπου 30-35 δισ. (κυρίως 
από επιχειρηματικά δάνεια), είναι όρος επιβί¬ 
ωσής τους. Ρύθμιση των «κόκκινων δανείων» 
σημαίνει όμως πώλησή τους σε κερδοσκοπικά 
κεφάλαια (τα λεγάμενα άίδΐΓ6δδ ίίιηάδ), που 
φέρνει μαζικούς πλειστηριασμούς και κατα¬ 
σχέσεις σπιτιών, περιουσιών, μισθών, συντάξε¬ 
ων, μικρών ή μεσαίων επιχειρήσεων, τσουνάμι 
λουκέτων, απολύσεων, ανεργία, φτώχειας και 
εξαθλίωσης. 

Λόγω των πολιτικών εξελίξεων και της συ¬ 
νολικά έκρυθμης κατάστασης που διαμορφώ¬ 
νεται, οι δανειστές έδωσαν μια μικρή αναβολή. 
Για τα στεγαστικά «κόκκινα δάνεια» πέρασε 
από τη βουλή (με σημαντικές απώλειες για την 
κυβέρνηση) ο ν. 4346/20-11-2015, που ουσι¬ 
αστικά καταργεί την όποια προστασία του ν. 
Κατσέλη σε δανειολήπτες στεγαστικών, από 
πλειστηριασμούς της κύριας κατοικίας τους. 

Από τα 1,2 εκ. στεγαστικών δανείων, 
400.000 θεωρούνται «κόκκινα» και απ’ αυτά 
περίπου 170.000 έχουν ήδη ενταχθεί στο ν. Κα¬ 
τσέλη. Είναι άγνωστο πόσοι το έχουν κάνει για 
προστασία κύριας κατοικίας. Από τα υπόλοιπα 
περίπου 230.000, που θα υπαχθούν στο νέο 
καθεστώς, η νέα νομοθεσία είναι σαφώς χειρό¬ 
τερη για τους δανειολήπτες και όπως λέγεται 
χαρακτηριστικά «τα κλειδιά των σπιτιών θα 
παραδοθούν στις τράπεζες». 


Βασικά εργαλεία του νέου νόμου είναι: (1) 
Καθιέρωση εισοδηματικών και περιουσιακών 
κριτηρίων για ένταξη στην όποια προστασία. 
Αυτά επιβλήθηκαν από τους δανειστές, σύμφω¬ 
να και με το 3° Μνημόνιο, και θα ανακαθορίζο- 
νται ακόμη και με Υπουργική Απόφαση. (2) Κα¬ 
θιέρωση πιστοποιητικού «συνεργάσιμου δανει¬ 
ολήπτη», ως επιπλέον κριτήριο. Θα το εκδίδουν 
οι τράπεζες, με βάση τον Κώδικα Δεοντολογίας 
Τραπεζών, που θα προετοιμάσουν οι ίδιες! (3) 
Υποχρέωση καταβολής της μέγιστης δυνατής 
αποπληρωμής από τον οφειλέτη και ενός ποσού 
τέτοιου, ώστε οι πιστωτές δεν θα βρεθούν, χω¬ 
ρίς τη συναίνεσή τους, σε χειρότερη οικονομι¬ 
κή θέση από ό,τι θα βρίσκονταν σε περίπτωση 
αναγκαστικής εκτέλεσης. Οι διαδικασίες και τα 
κριτήρια θα καθοριστούν από την Τράπεζα της 
Ελλάδος. (4) Ο νόμος ισχύει μόνο για 3 χρόνια, 
μετά θα υπάρξει επανεξέταση. 

Με βάση τα παραπάνω, για όσους επιδιώ¬ 
ξουν να ενταχθούν στο νέο νόμο, οι τράπεζες 
θα προχωράνε σε: 

1. Ανταλλαγή του υποθηκευμένου ακινήτου 
με άλλο, μικρότερης αξίας, που κατέχει η τρά¬ 
πεζα. 

2. Σπάσιμο του δανείου σε δύο μέρη. Το πρώ¬ 
το θα εξυπηρετείται κανονικά, το υπόλοιπο θα 
«παγώνει» για ως και 10 έτη. Τακτικά θα επανε¬ 
ξετάζεται η αξία του ακινήτου και θα προσαρμό¬ 
ζεται ανάλογα το εξυπηρετούμενο κομμάτι. 

3. Επιμήκυνση της διάρκειας και πέραν του 
προσδόκιμου ζωής του δανειολήπτη, με μετα¬ 
φορά βαρών στους κληρονόμους. 

4. Μεταφορά της κυριότητας του ακινήτου 
στην τράπεζα, με συμφωνία ο δανειολήπτης να 
μένει στο σπίτι του πληρώνοντας ενοίκιο, με 
βάση τις τιμές που ισχύουν στην αγορά. 

Για όσους «δεν συνεργάζονται» ή δεν μπο¬ 
ρούν να ανταποκριθούν, θα προχωράνε πλει- 
στηριασμοί και κατασχέσεις. 

Το θέμα των «κόκκινων δανείων» αφορά, 
άμεσα ή έμμεσα, πολλές εκατοντάδες χιλιάδες 
ή και εκατομμύρια εργαζομένων, άνεργων, συ¬ 
νταξιούχων, φτωχών και μεσαίων στρωμάτων, 
είτε πρόκειται για την κατοικία είτε για μαγαζιά, 
γραφεία, βιοτεχνίες κ.λπ., είτε για το όποιο εισό¬ 
δημα και περιουσία τους. Οι συνέπειες θα είναι 
αλυσιδωτές, ένα τσουνάμι λουκέτων, απολύσε¬ 
ων και ανεργίας, κατασχέσεων και ξεσπιτωμών, 
φτώχειας και εξαθλίωσης, που θα θυμίζει κατα¬ 
στάσεις που έζησε ο ελληνικός λαός από τους 
κατοχικούς μαυραγορίτες. Χρειάζεται ένα μαζι¬ 
κό κίνημα ενάντια στους πλειστηριασμούς, για 
να επιβάλλουμε ότι κανένα σπίτι, μισθός και 
σύνταξη, λαϊκό εισόδημα και περιουσία δεν θα 
απαλλοτριωθεί υπέρ των αρπακτικών των τρα¬ 
πεζών. 


επίκαιρα... 


Διώξεις «χρυσής» απόχρωσης 

Η δίωξη που εξαπολύθηκε κατά 29 αγωνιστών σε σχέ¬ 
ση με την κινητοποίηση των κατοίκων της Χαλκιδικής 
στις 12 Μαΐου του 2013, γινόταν την ίδια στιγμή που η 
εταιρεία πραγματοποιούσε παράνομες εργασίες στο βου¬ 
νό. Το κίνημα χαρακτηρίστηκε με μια εκτενή δικογραφία 
ως «εγκληματική οργάνωση» και ως δημιουργοί και μέλη 
τέτοιας κατηγορήθηκαν οι 29. Οι αγωνιζόμενοι μπορεί 
τελικά να απαλλάχτηκαν απ’ αυτή την κατηγορία, αλλά 
οι 26 απ’ αυτούς παραπέμπονται ως μέλη συμμορίας και 
κατηγορούνται για τα επεισόδια που είχαν γίνει. Πιο 
συγκεκριμένα, οι κατηγορίες αφορούν: σύσταση συμ¬ 
μορίας, κατοχή, προμήθεια και κατασκευή εκρηκτικών, 
επικίνδυνες για δολοφονία εκρήξεις, βαριά σκοπούμε- 
νη σωματική βλάβη κ.ά. Δίχως να προσωποποιούνται οι 
κατηγορίες με στοιχεία, το βασικό κριτήριό τους είναι η 
συμμετοχή των κατηγορουμένων στις κινητοποιήσεις και 
με αυτή την έννοια η δίωξη είναι καθαρά «φρονηματική», 
όπως ανέφερε και ο δικηγόρος των κατοίκων. Αυτές οι 
προσπάθειες τρομοκράτησης των αποφασισμένων κα¬ 
τοίκων της περιοχής και όλου του λαού, με την αυθαίρετη 
ποινικοποίηση αγώνων και δίωξη αγωνιστών, δεν πρέπει 
και δεν θα περάσουν. 

«Παράνομοι» οι φοιτητές των εστιών 
του ΤΕΙ Θεσσαλονίκης 

210 φοιτητές του Αλεξάνδρειου ΤΕΙ Θεσσαλονίκης 
αποκλείονται φέτος από το δικαίωμά τους στη στέγα¬ 
ση. Οι φοιτητές είχαν κληθεί με επίσημες τοιχοκολλημέ- 
νες ανακοινώσεις να εγκαταλείψουν τις εστίες ως την 1 η 
Μαρτίου 2015, λόγω «εργασιών» που θα πραγματοποιού¬ 
νταν. Αφέθηκαν ουσιαστικά στη μοίρα τους, καθώς δεν 
έγινε καμία πρόβλεψη για την στέγασή τους. Οι φοιτητές 
παρέμειναν στις εστίες και ανακάλυψαν θυροκολλημένες 
κλήσεις της αστυνομίας (τον Αύγουστο και στις αρχές 
Νοέμβρη), με τις οποίες καλούνταν να παρουσιαστούν 
στο τμήμα, καθώς διαμένουν «παράνομα» στα δωμάτιά 
τους. 

Η υποχρηματοδότηση της παιδείας περιορίζει και κα¬ 
ταργεί τη δωρεάν σίτιση και στέγαση. Τα δικαιώματα των 
φοιτητών (και του εργαζόμενου προσωπικού των πανεπι¬ 
στημίων σε καθαριότητα, σίτιση κ.ά.) θα συνεχίσουν να 
εξαϋλώνονται, όσο αυτή η θανατηφόρος μαύρη τρύπα με 
το όνομα χρέος συνεχίζει να «ρουφά» τον προϋπολογι¬ 
σμό των πανεπιστημίων και όχι μόνο. 

Τρομοκρατία και καταστολή κατά απεργών 

Μαζική επέμβαση των ΜΑΤ και δυνάμεων της ΟΠΚΕ 
στις εγκαταστάσεις του εργοστασίου με την επωνυμία 
«Χάρμα» (συμφερόντων του ομίλου «Ζούρα») στη Νε- 
οχωρούδα Θεσσαλονίκης πραγματοποιήθηκε τα ξημε¬ 
ρώματα της 21 ης Νοέμβρη. Μετά από καταγγελία της 
εργοδοσίας, οι αστυνομικές δυνάμεις προσήγαγαν 28 
άτομα, απεργούς που περιφρουρούσαν την απεργία, αλ¬ 
ληλέγγυους συνδικαλιστές του ΠΑΜΕ, μέλη διοικήσεων 
Σωματείων και Ομοσπονδιών, καθώς και εργαζόμενους 
από το εργοστάσιο της Χαλκίδας, που βρέθηκαν στη 
Θεσσαλονίκη για να καλέσουν τους συναδέλφους τους 
να συμμετέχουν μαζικά στην απεργία. 

Έπειτα από μήνυση του διευθυντή της εταιρείας, οι 
προσαγωγές μετατράπηκαν σε συλλήψεις. Οι κατηγορί¬ 
ες που αντιμετωπίζουν οι συλληφθέντες είναι παράνομη 
βία και διατάραξη εργασιακής ειρήνης. Το απόγευμα του 
Σαββάτου αφέθηκαν ελεύθεροι. Το συγκεκριμένο περι¬ 
στατικό δεν είναι ούτε μεμονωμένο ούτε τυχαίο, καθώς 
παρόμοια συνέβησαν στα Γιάννενα με τους εργαζόμενους 
της εταιρίας Γενική Ανακύκλωση Α.Ε. Τα ίδια συμβαί¬ 
νουν και σε άλλες επιχειρήσεις, αλλά δεν βγαίνουν στη 
δημοσιότητα. Είναι πλέον γεγονός η ενίσχυση του Κρά¬ 
τους Έκτακτης Ανάγκης, αυτού του κράτους βίας, τρο¬ 
μοκρατίας, καταστολής και λογοκρισίας που βιώσαμε τα 
τελευταία χρόνια των μνημονιακών πολιτικών, μιας που 
είναι απαραίτητο για την εφαρμογή του 3 ου Μνημονίου. 

ΕΡΓΑΖΟΜΕΝΟΙ 


Εργατική Πάλη 5 


Γενική Απεργία 12 Νοέμβρη 

Ελπιδοφόρο αγωνιστικό ξεκίνημα 


Σ τις 12/11, έναν χρόνο μετά από την κήρυξη της 
τελευταίας γενικής απεργίας, πραγματοποιή¬ 
θηκε 24ωρη πανελλαδική γενική απεργία, που 
προκήρυξαν οι ΓΣΕΕ και ΑΔΕΔΥ. Παρά την 
απουσία στοιχειώδους προετοιμασίας από τις συγκεκρι¬ 
μένες ηγεσίες για την επιτυχία της απεργίας, ακόμα και σε 
κλάδους και εργασιακούς χώρους όπου συγκρατούν δυνά¬ 
μεις (ΟΤΑ, ΔΕΗ, ΔΕΚΟ κ.ά.), η συμμετοχή στην απεργία 
ήταν σημαντική. Αν επίσης αναλογιστούμε την απογοήτευ¬ 
ση που έχει προκαλέσει στους εργαζόμενους η ψήφιση του 
3 ου Μνημονίου και η σημαντική επιβάρυνσή τους από τη 
φοροκαταιγίδα και τα νέα μέτρα, μεγαλώνει ακόμα περισ¬ 
σότερο η σημασία αυτής της συμμετοχής. 

Οι συγκεντρώσεις τη μέρα της απεργίας ήταν τρεις. Στο 
αρχικό κάλεσμα της ΑΔΕΔΥ στην πλατεία Κλαυθμώνος, 
προστέθηκε αυτό της ΓΣΕΕ, της οποίας η ξεπουλημένη ηγε¬ 
σία είναι παντελώς απομονωμένη από τους εργαζόμενους, 
ειδικά μετά την εμετική της στάση στο Δημοψήφισμα, όπου 
τάχθηκε με τη συμμορία των «Μένουμε Ευρώπη». Στα δύο 
καλέσματα προστέθηκε ο τραγέλαφος του κυβερνητικού 
κόμματος, που διαδηλώνει ενάντια στα μέτρα που το ίδιο 
ψηφίζει στην Βουλή! Η κατρακύλα και το θράσος των νεο- 
μνημονιακών του ΣΥΡΙΖΑ πραγματικά δεν γνωρίζει όρια. 

Στην Ομόνοια, το ΠΑΜΕ συνέχισε τη διασπαστική πο¬ 
λιτική των χωριστών συγκεντρώσεων/διαδηλώσεων. Ενώ 
το ΠΑΜΕ/ΚΚΕ απούσιαζε από τις μεγάλες κοινωνικές 
συγκρούσεις των προηγούμενων χρόνων ή σε πολλές πε¬ 
ριπτώσεις κρατούσε και εχθρική στάση, προσπαθεί τώρα 



Θεσσαλονίκη 


να παρουσιαστεί σαν η μόνη αντιμνημονιακή δύναμη. Στο 
Μουσείο/Πολυτεχνείο συγκεντρώθηκαν αρκετά πρωτο¬ 
βάθμια σωματεία, ομοσπονδίες, φοιτητικοί σύλλογοι και 
οργανώσεις της άκρας και επαναστατικής Αριστεράς και 
του αναρχικού/αντιεξουσιαστικού χώρου (ΛΑΕ, ΑΝΤΑΡ- 
ΣΥΑ, ΟΚΔΕ, ΕΕΚ, Ροσινάντε, Αντι-ιμπεριαλιστική Συνερ¬ 
γασία κ.λπ.). 

Συνολικά η συμμετοχή στις απεργιακές πορείες ξεπέρα- 
σε τις 30.000 (με μεγαλύτερη συγκέντρωση μάλλον αυτή 
του Μουσείου), με έντονη παρουσία ανοργάνωτων εργα¬ 
ζομένων και νέων, αλλά και πλήθος πανό πρωτοβάθμιων 
σωματείων του ιδιωτικού και δημόσιου τομέα, κάτι που 
έλειπε από τις τελευταίες απεργίες. Η συγκέντρωση των 
ΓΣΕΕ/ΑΔΕΔΥ, μαζί με το συριζαϊκό ΜΕΤΑ, είχαν τη μικρό¬ 
τερη συμμετοχή, ακόμη μια απόδειξη πως η πλειοψηφία 
των εργαζομένων έχει γυρίσει την πλάτη ανεπιστρεπτί στις 
ξεπουλημένες ηγεσίες του, που χέρι χέρι με τους όψιμους 
νεομνημονιακούς «συνδικαλιστές» του ΣΥΡΙΖΑ σκάβουν 
το λάκκο της εργατικής τάξης. 

Η έντονη παρουσία της αστυνομίας ήταν άλλη μία έν¬ 
δειξη της επαναφοράς του Κράτους Έκτακτης Ανάγκης, με 
μεγαλύτερη σφοδρότητα από πριν, ενώ εντύπωση έκανε η 
πολύωρη ενασχόληση των ΜΜΕ με την απεργία: ξαφνικά 
ανακάλυψαν πως «βούλιαξαν οι δρόμοι της Αθήνας» και 
πως «οι εργαζόμενοι διεκδικούν το δίκιο τους»! Για να «κο¬ 
ντύνουν» μια ώρα αρχύτερα τον ερμαφρόδιτο Τσίπρα, τα 
μνημονιακά ΜΜΕ είναι ικανά να φορέσουν ακόμα και την 
προβιά του επαναστάτη! 

Οι απεργιακές συγκεντρώσεις και πορείες (και η πο¬ 
ρεία του Πολυτεχνείου - βλ. σχετικό άρθρο), δείχνουν πως 
μετά από ένα διάστημα μουδιάσματος και φαινομενικής 
«απάθειας» των εργαζομένων, εκδηλώνεται ξανά μια τάση 
αντίστασης, ενάντια στα νέα μνημονιακά μέτρα. Αυτές οι 
κινητοποιήσεις, μαζί με τη νέα γενική απεργία που έχει προ¬ 
κηρυχθεί στις 3/12 (πιθανότατα ακολουθήσουν κι άλλες 
σύντομα) μπορούν να αποτελέσουν την αφετηρία σημα¬ 
ντικών αγώνων, που όσο βαθαίνει η κρίση και προχωρά η 
εφαρμογή του 3 ου Μνημονίου θα κλιμακώνονται, δίνοντας 
ξανά την ευκαιρία στο εργατικό κίνημα να έρθει στο προ¬ 
σκήνιο. 


Χ ωρίς ιδιαίτερα μεγάλη συμμετοχή οι απεργιακές συγκεντρώσεις και διαδηλώσεις στη Θεσσαλονίκη. Τέσσερις ξε¬ 
χωριστές συγκεντρώσεις πραγματοποιήθηκαν: Εργατικό Κέντρο, ΠΑΜΕ-ΚΚΕ, «Πρωτοβουλία 17 Ιούλη» (όπου 
ήταν και η Ο.Κ.Δ.Ε.) στην Αγ. Σοφίας με Εγνατία, ΑΝΤΑΡΣΥΑ και αναρχικοί στην Καμάρα. Το ΠΑΜΕ έκανε ξεχωριστή 
διαδήλωση όπως πάντα. Οι τρεις άλλες συγκεντρώσεις ενοποιήθηκαν σε μια πορεία, ενώ σαν «Πρωτοβουλία 17 Ιούλη» 
φροντίσαμε ώστε να «απομονωθεί» η ηγεσία του ΕΚΘ. 

Η Ο.Κ.Δ.Ε. αποφάσισε να πάει σε συγκέντρωση ξεχωριστή από του ΕΚΘ. Ο λόγος ήταν η «εξαφάνιση» της ΓΣΕΕ 
από το 2012 και η προδοτική στάση της, όπως και του ΕΚΘ (σε αντίθεση με άλλα δευτεροβάθμια όργανα) στο δημο¬ 
ψήφισμα της 5 ης Ιούλη. Είχαν συνταχτεί ανοιχτά με το μέτωπο των αντιδραστικών δυνάμεων του «Μένουμε Ευρώπη», 
ενάντια στα συμφέροντα αλλά και τις διαθέσεις των εργαζομένων (που υποτίθεται ότι εκπροσωπούν), όπως εκφράστη¬ 
καν μαζικά με την ταξική ψήφο τους στο δημοψήφισμα. Επίσης, το ΕΚΘ είχε συμμετάσχει στην πορεία της ΔΕΘ μαζί με 
τους εργοδοτικούς μεταλλωρύχους των Σκουριών Χαλκιδικής. 

Παράλληλα, απευθύναμε κάλεσμα σε όλες τις δυνάμεις που υπερασπίστηκαν το «ΟΧΙ» γι’ αυτή την απόφαση και 
για κοινή πορεία με τη συγκέντρωση της Καμάρας, σε μια λογική ενότητας στην δράση. 

Η πρώτη αυτή προσπάθεια της Ο.Κ.Δ.Ε. και της «Πρωτοβουλίας 17 Ιούλη» κρίνεται ικανοποιητική. Πρέπει όμως να 
παλέψουμε για να εκλείψουν (υπήρξαν για μια ακόμη φορά) τα προβλήματα ασυνεννοησίας και στείρων ανταγωνισμών 
των αριστερών δυνάμεων, πάνω στις οποίες πέφτει πια μια μεγάλη ευθύνη για την κρίση του εργατικού κινήματος. 

■ Νίκος Κτένας 

Γιάννενα Αλεξανδρούπολη 


Μ αζικότατη για τα δεδομένα της πόλης η απερ- 
γιακή συγκέντρωση στο Εργατικό Κέντρο. 
Πάνω από 1.000 άτομα διαδήλωσαν ενάντια στα 
μνημονιακά μέτρα, αλλά και την καταστολή, καθώς 
νωπό είναι το χτύπημα των ΜΑΤ στους απεργούς 
του εργοστασίου της «Γενικής Ανακύκλωσης» στην 
πόλη (δικαιώθηκαν μετά από πολυήμερο αγώνα, 
με την ανάκληση 17 απολύσεων). Συμμετείχαν 
σωματεία (αρκετά μαζικά από Σωματείο Μετάλλου, 
ΕΛΜΕ, ΟΤΑ), δύο φοιτητικοί σύλλογοι (Εστιών, 
Ιατρικής), οι ΟΚΔΕ, ΑΝΤΑΡΣΥΑ, ΛΑΕ, ΚΚΕ μ-λ 
και ΜΛ-ΚΚΕ, ΕΣΕ. Το ΠΑΜΕ καλούσε σε χωριστή 
συγκέντρωση (Δημαρχείο), λίγα μέτρα παρακάτω. 


Η απεργιακή συγκέντρωση της 12 ης Νοέμβρη έγινε 
στο Εργατικό Κέντρο Έβρου. Για τα δεδομένα 
της πόλης, η συμμετοχή ήταν μεγάλη και η μαζικότερη 
των τελευταίων δύο χρόνων, φτάνοντας περίπου τους 
170 διαδηλωτές. Στην πορεία συμμετείχαν τα σωμα¬ 
τεία των καθηγητών της Α' ΕΛΜΕ, των εργαζομένων 
στο Νοσοκομείο Αλεξανδρούπολης, καθώς και πολλοί 
μεμονωμένοι εργαζόμενοι από διάφορους κλάδους. 
Η Ο.Κ.Δ.Ε. συμμετείχε με δικό της μπλοκ και πανό, 
ενώ παρεμβήκαμε μοιράζοντας προκηρύξεις σε ερ¬ 
γαζόμενους εντός και εκτός της διαδήλωσης. Ακόμη 
συμμετείχαν διάφορες δυνάμεις της Αριστεράς (ΛΑΕ, 
ΑΝΤΑΡΣΥΑ, ΕΑΑΚ κ.ά.). 


Από την δράσην^ 


Παρωδία το 32° Συνέδριο του ΕΚΘ 

Το 32° Συνέδριο του Εργατικού Κέντρου 
Θεσσαλονίκης (12-15 Νοέμβρη) μόνο σαν παρωδία 
μπορεί να χαρακτηριστεί. Φανερώνει ξεκάθαρα την 
κρίση του συνδικαλιστικού κινήματος, τον ξεπεσμό 
της γραφειοκρατίας αλλά και τις ευθύνες των αριστε¬ 
ρών παρατάξεων. 

Στο Συνέδριο παρέλασαν νεοφιλελεύθεροι και 
«Μένουμε Ευρώπη» (Μπουτάρης, Παναγόπουλος 
κ.τ.λ.). Μια γελοία φιέστα, που πάλι πραγματοποιή¬ 
θηκε στην απομόνωση ενός χλιδάτου ξενοδοχείου, μα¬ 
κριά από τους εργαζόμενους. Αλλά και κυριολεκτικά 
εναντίον τους: οι σύνεδροι «επικύρωσαν» με την πα¬ 
ρουσία τους τη μήνυση του πρώην και νυν Προέδρου 
(Τσαραμπουλίδης) εναντίον των εργαζομένων της 
ΕΛΒΟ! Οι εργαζόμενοι της ΕΛΒΟ διαφώνησαν με 
την ηγεσία του σωματείου τους (ήθελε μόνο κλείσιμο 
ή πώληση της εταιρίας, με τις συνακόλουθες απολύ¬ 
σεις), προχωρώντας σε πολιτική καταγγελία ενάντια 
σ’ αυτή και στον Τσαραμπουλίδη (ανήκουν στην ίδια 
παράταξη, την ΠΑΣΚΕ). Ο Πρόεδρος ανταπάντησε 
με... μήνυση! 

Η Αντεπίθεση των Εργαζομένων υποστήριηξε την 
καταγγελία του ΜΕΤΑ (ΣΥΡΙΖΑ-ΛΑΕ) εναντίον του 
Πρόεδρου, απαιτώντας απόσυρση της μήνυσης για να 
συμμετάσχουμε στις συνεδριακές διαδικασίες. Αυτό 
δεν έγινε, οπότε αποχωρήσαμε, όπως και το ΜΕΤΑ. 

Το ΠΑΜΕ είχε ήδη αποχωρήσει, μη λέγοντας κου¬ 
βέντα για τα παραπάνω, μια συνιθισμένη τακτική. 
Απλώς αποδεικνύει τον διασπαστικό και διαλυτικό 
ρόλο που παίζει στο σ.κ. 

Έτσι, το «Συνέδριο» πραγματοποιήθηκε με λιγότε¬ 
ρο από 30 συνέδρους των ΠΑΣΚΕ-ΔΑΚΕ. 

Η μήνυση εναντίον των εργαζομένων της ΕΛΒΟ 
έχει και μια άλλη διάσταση. Τελευταία, συνδικαλι¬ 
στικές παρατάξεις και σωματεία δεν λύνουν θέματα 
και διαφορές τους πολιτικά, αλλά μέσω της αστικής 
«δικαιοσύνης» και του κράτους, πρακτικές που χρη¬ 
σιμοποιούν οι εργοδότες, ξένες και αντίθετες στο ερ- 
γατικό/συνδικαλιστικό κίνημα. Πρωταγωνιστές οι 
ΠΑΣΚΕ-ΔΑΚΕ αλλά και το ΠΑΜΕ (π.χ. Ομοσπονδία 
Επισιτισμού-Τουρισμού). 

Το Συνέδριο επιβεβαίωσε την ανυπαρξία της «ηγε¬ 
σίας» του ΕΚΘ, «επικύρωσε» την κατάπτυστη στάση 
της υπέρ του «ΝΑΙ» στο δημοψήφισμα («διασφαλίζο¬ 
ντας την ευρωπαϊκή πορεία της χώρας»). Αυτά σε μια 
περίοδο που οι εργαζόμενοι της Θ/νίκης και ευρύτερης 
περιοχής χτυπιούνται ανελέητα. 

Αποτελέσματα 

Στις εκλογές, για τη Διοίκηση ψήφισαν 414 σύνε¬ 
δροι (2 άκυρα-λευκά), από 493 σύνεδροι (6 άκυρα- 
λευκά) στο προηγούμενο συνέδριο. Τα αποτελέσματα 
(σε παρένθεση τα προηγούμενα): ΠΑΣΚΕ 171 (205), 
13 έδρες - Εργατική Ενότητα/ΠΑΜΕ 114 (124), 9 
έδρες (8) - ΔΑΚΕ 58 (83), 4 έδρες (5) - ΜΕΤΑ 55 (71), 
4 έδρες (5) - Νέα Πορεία/διάσπαση ΔΑΚΕ 13 ψήφους, 
1 έδρα - Αντεπίθεση των Εργαζομένων 1 ψήφο (3). 

Για αντιπροσώπους στη ΓΣΕΕ, ψήφισαν 146 (190) 
και βρέθηκε 1 λευκό: ΠΑΣΚΕ 80 (102), 6 αντιπρόσω¬ 
ποι (8) - Εργατική Ενότητα 17 (30), 1 αντιπρόσωπος 
(2) - ΔΑΚΕ 23 (21), 1 αντιπρόσωπος (2) - ΜΕΤΑ 25 
(34), 2 αντιπροσώπους (2). 

Φαίνεται λοιπόν μια στασιμότητα (πέρα από δι¬ 
άφορες αυξομειώσεις), συνυπολογίζοντας κανείς τις 
σημαντικές οικονομικοπολιτικές εξελίξεις και μετατο¬ 
πίσεις. Μεγάλη ωστόσο είναι η πτώση των συνέδρων, 
που οφείλεται σε διάφορους λόγους και ταυτόχρονα 
ενισχύει την κρίση του σ.κ. 

Το αποτέλεσμα της «Αντεπίθεσης» είναι μέτριο, 
σίγουρα αναντίστοιχο με τους αγώνες και την παρέμ¬ 
βασή μας στο κίνημα της πόλης. Λαμβάνοντας υπόψη 
τις δυσκολίες που εμφανίζονται και τις αλλαγές στην 
πολιτική και τακτική που χρειάζεονται, θα συνεχίσου- 
με σταθερά την προσπάθειά μας για την ανασυγκρό- 
τηση-ανασύνθεση του σ.κ. 









































6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Δεκέμβριος 2015 


Η κατάσταση του φοιτητικού κινήματος 

Ανάγκη ενός σχεδίου αγώνων 



Μ ε τα Μνημόνια, ειδικά με το 
3°, η τριτοβάθμια εκπαίδευση 
(όπως και συνολικά η εκπαί¬ 
δευση) δέχεται μια βάρβαρη 
επίθεση, επιδιώκεται η βίαιη προσαρμογή 
της στην χρεοκοπία του ελληνικού καπιτα¬ 
λισμού, απειλείται κυριολεκτικά με εξαφά¬ 
νιση. Η υποχρηματοδότηση των ΑΕΙ-ΤΕΙ 
έχει φτάσει σε τραγικά επίπεδα. Η επιβολή 
διδάκτρων βρίσκεται προ των πυλών, αφού 
το κράτος δεν θέλει να δίνει δεκάρα για την 
παιδεία (για να συνεχίζεται η αιμορραγία 
της αποπληρωμής του χρέους), άρα οι απαι- 
τούμενοι πόροι θα πρέπει να αντληθούν 
από τους φοιτητές και τις οικογένειές τους 
(βλ. και ΕΙΊ Νοεμβρίου). 

Το φοιτητικό κίνημα έδωσε μια πρώτη 
απάντηση με μια μαζική συμμετοχή στην 
απεργία της 12/11 και ακόμα περισσότερο 
στην πορεία του Πολυτεχνείου. Επιπλέον, 
ιδιαίτερα μαζικές ήταν οι κινητοποιήσεις για 
το μπλοκάρισμα της έκδοσης των 5 αγωνι¬ 
στών φοιτητών στην Ιταλία (βλ. σχετικό άρ¬ 
θρο). Αν λάβουμε επίσης υπόψη τις γενικές 
συνελεύσεις, που πραγματοποιούνται σε 
αρκετές σχολές, φαίνεται πως οι φοιτητές 
προβληματίζονται για την κατάσταση, θέ¬ 
λουν να δράσουν. Αυτή η πρώτη αγωνιστική 


διάθεση είναι κάτι θετικό, ένα 
βήμα εμπρός για το φοιτητικό 
κίνημα, δείχνει -έστω ως τάση- 
τις εκρηκτικές δυνατότητες που 
έχει η νεολαία να μπει για τα 
καλά στη μάχη ενάντια σε πα¬ 
λιά και νέα μνημόνια. 

Όμως αυτή η ανοδική πο¬ 
ρεία έχει μόλις ξεκινήσει, μετά 
από μια περίοδο κάμψης των 
αγώνων συνολικά - και ακόμα 
υπάρχει μια καθυστέρηση στο ξεδίπλω¬ 
μά της. Ταυτόχρονα, από την πλευρά των 
οργανωμένων αριστερών δυνάμεων που 
κυριαρχούν στους φοιτητικούς συλλόγους 
(ΚΝΕ, ΕΑΑΚ) υπάρχει μια μάλλον «αντίθε¬ 
τη» διάθεση. Είτε γιατί δεν είναι πραγματι¬ 
κά πρόθυμες για αγώνες, είτε γιατί κάνουν 
ελάχιστα ως τίποτα για την αυτοοργάνωση 
και το συντονισμό των συλλόγων και των 
φοιτητών. Αυτό έχει ως απόρροια πολλές 
συνελεύσεις να αποπροσαναταλίζονται σε 
κουραστικές και ανούσιες αντιπαραθέσεις 
(πολλοί ανένταχτοι φοιτητές δεν τις παρα¬ 
κολουθούν μέχρι τέλους ή και η απαρτία/ 
συμμετοχή είναι οριακή), να μην πιάνουν 
την ουσία των προβλημάτων και της κατά¬ 
στασης. Και έτσι, οι σύλλογοι να αδρανο- 
ποιούνται, η αγωνιστική διάθεση των φοι¬ 
τητών να μην αξιοποιείται και να κατανα¬ 
λώνεται άσκοπα, με κίνδυνο να εξανεμιστεί, 
το φοιτητικό κίνημα να διασπείρεται ή και 
να διασπάται, μένοντας απροετοίμαστο ή 
χωρίς ουσιαστικό σχέδιο πως θα αναπτύξει 
τον αγώνα του. 

Έτσι, τίθεται το δίλημμα: ανασυγκρό¬ 
τηση και ανασύνθεση του φοιτητικού κι¬ 
νήματος (μέσα από την αυτοοργάνωση και 


τον συντονισμό των φοιτητικών συλλόγων, 
επιτροπών και συντονιστικών των γενικών 
συνελεύσεων, μέσα από την ανάπτυξη ενός 
σχεδίου αγώνων, με την ενίσχυση μιας απο¬ 
τελεσματικής αντικαπιταλιστικής πολιτικής 
και δύναμης) ή αδρανοποίησή του και αδι¬ 
έξοδο. 

Με το βλέμμα στραμμένο στην απεργία 
της 3/12 και στην 6 η Δεκέμβρη (7 χρόνια από 
τη δολοφονία του μαθητή Αλ. Γρηγορόπου- 
λου), θα υπάρξει νέος γύρος συνελεύσεων 
και είναι ανάγκη να παρθούν αγωνιστικές 
αποφάσεις, για μια σειρά κινητοποιήσεων. 
Αυτές πρέπει να είναι ένα σκαλοπάτι για το 
ξεπέρασμα των προβλημάτων που αντιμε¬ 
τωπίζει το φοιτητικό κίνημα, για το ανέβα- 
σμά του στο επίπεδο πιο μαζικών και δυνα¬ 
μικών αγώνων, αν θέλουμε να σταματήσει 
η ολοσχερής καταστροφή που φέρνει το 3° 
Μνημόνιο στην παιδεία και στην κοινωνία. 

Η Σοσιαλιστική Σπουδαστική Πάλη 
προσπαθεί να συμβάλει σ’ αυτή την κατεύ¬ 
θυνση, επεμβαίνοντας με σχέδιο και επιμο¬ 
νή στις σχολές και τους συλλόγους, ώστε να 
δημιουργηθεί ένα φοιτητικό κίνημα αντά¬ 
ξιο των περιστάσεων. Με την επεξεργασία 
ενός πλάνου δράσης για την πιο σκληρή 
σύγκρουση με το 3° Μνημόνιο, με την ίδια 
την κυβέρνηση, τους παλιούς και νέους 
μνημονιακούς και την ΕΕ. Με δυναμικές 
μορφές πάλης και συντονισμένους αγώνες, 
με την ανάπτυξη μορφών αυτοοργάνωσης 
(επιτροπές, συντονιστικά), απαραίτητα για 
την προετοιμασία ενός μαζικού φοιτητικού 
κινήματος και ενός κύματος καταλήψεων 
διάρκειας. Που θα αποτελέσουν πυροκρο¬ 
τητή συνολικών αγώνων για το οριστικό 
γκρέμισμα των Μνημονίων και την επιβολή 
λύσεων υπέρ των εργαζομένων και της νε¬ 
ολαίας. 


■ Σωτήρης Κ. 


Εστίες Ιωαννίνων 

Ο αγώνας των φοιτητών - Η επέμβασή μας 


Ο Σύλλογος Φοιτητικών Κατοι¬ 
κιών του Πανεπιστημίου Ιω¬ 
αννίνων (ΣΦΚΠΙ) βρίσκεται 
σε συνεχή κινητοποίηση από 
τις 16/10, όταν ανακοινώθηκαν οι δικαιού¬ 
χοι στέγασης στις εστίες. Σε σύνολο 1.300 
αιτήσεων, πήραν δωμάτιο 850 φοιτητές, 
δηλαδή αποκλείστηκαν 350 περίπου (οι 
περισσότεροι με ετήσιο κατά κεφαλήν ει¬ 
σόδημα κάτω από 2.000 ευρώ), που ανα¬ 
γκάζονται να παρατήσουν τις σπουδές 
τους ή να «ματώσουν», μαζί με τις οικο- 
γένειές τους, για να τα βγάλουν πέρα. Οι 
διαμένοντες στις εστίες υποχρεώνονται 
σε «συμβολική» εισφορά 45 ευρώ το μήνα. 
Οποίος δεν έχει να πληρώσει, απειλείται 
ότι δεν θα μπορεί να ξανακάνει αίτηση, θα 
εκδιωχτεί απ’ το δωμάτιο ή δεν θα μπορέ¬ 
σει να... πάρει πτυχίο! Τα κτήρια βρίσκο¬ 
νται σε άθλια κατάσταση, δεν συντηρού¬ 
νται, υπάρχουν σοβαρά προβλήματα υγιει¬ 
νής (έντομα και ποντίκια). 

Η απάντηση των πρυτανικών αρχών 
και του δημάρχου είναι: «κάνουμε ό,τι μπο¬ 
ρούμε, δεν υπάρχουν χρήματα, πρέπει να 
κάνουμε υπομονή λόγω της κακής οικο¬ 
νομικής κατάστασης της χώρας, να είμα¬ 
στε ευχαριστημένοι γιατί το πανεπιστήμιο 
Ιωαννίνων είναι το μόνο που παίρνει τόσο 
μεγάλο αριθμό φοιτητών στις εστίες» κ.λπ. 

Η δική μας απάντηση ήταν γενικές 
συνελεύσεις σχεδόν κάθε βδομάδα, για να 
οργανώσουμε την δράση μας. Με πλαί¬ 
σιο πάλης του «Ενωτικού Ψηφοδελτίου», 
πραγματοποιήθηκαν: αρκετές παρεμβά¬ 
σεις και κατάληψη στην πρυτανεία και τις 
οικονομικές υπηρεσίες, πανεκπαιδευτι- 
κή πορεία σε συντονισμό με φοιτητικούς 


συλλόγους και την ΕΛΜΕ Ιωαννίνων, κα¬ 
τάληψη του γραφείου του πρύτανη και της 
αίθουσας της συγκλήτου, συμμετοχή στην 
απεργία στις 12 Νοέμβρη, στήριξη του 
ταμείου αλληλεγγύης των απεργών της 
«Ανακύκλωσης», παρέμβαση στο δημοτι¬ 
κό συμβούλιο, κατάληψη του δημαρχείου 
στις 17 Νοέμβρη, μαζί με άλλους φοιτητι¬ 
κούς συλλόγους, συμμετοχή στην πορεία 
του Πολυτεχνείου. 

Σ’ όλη αυτή τη διαδικασία, το Μέτωπο 
Αγώνα Σπουδαστών (ΜΑΣ, η παράταξη 
ουσιαστικά της ΚΝΕ) προσπαθούσε με 
κάθε τρόπο να σαμποτάρει τις αγωνιστικές 
διαδικασίες, να διασπάσει και να αποπρο¬ 
σανατολίσει τους φοιτητές. Μόνος στόχος 
τους ήταν -και παραμένει- να εντάξουν 
φοιτητές στον κομματικό μηχανισμό τους, 
να μετατρέψουν τον σύλλογο σε σφραγίδα 
(όπως ήταν πριν το 2009 ή είναι άλλοι σύλ¬ 
λογοι που ελέγχουν). 

Με τις κινητοποιήσεις, καταφέραμε 
να πάρουν δωμάτιο επιπλέον 50 φοιτη¬ 
τές και να προκηρυχτούν διαγωνισμοί για 
δωμάτια σε ξενοδοχεία πολύ νωρίτερα 
από άλλες χρονιές. Επιπλέον, φοιτητές με 
οφειλές κατάφεραν να πάρουν πτυχίο και 
να ξανακάνουν αίτηση, χωρίς να ζητηθεί 
να εξοφλήσουν, ενώ μπήκαν καινούρια 
πλυντήρια και ξεκίνησαν απεντομώσεις. 
Ο αγώνας συνεχίζεται και δεν θα σταμα¬ 
τήσουμε μέχρι όλοι οι συμφοιτητές μας 
να πάρουν δωμάτιο και να ικανοποιηθούν 
όλα τα αιτήματα μας. Συνειδητοποιού¬ 
με όμως ότι για να πάμε τον αγώνα αυτό 
μέχρι το τέλος, πρέπει να δημιουργηθεί 
ένα κίνημα οπού φοιτητές, μαθητές, νέοι, 
εργαζόμενοι, άνεργοι, φτωχά λαϊκά στρώ¬ 


ματα, στηριγμένοι στις δικές μας δυνάμεις, 
να παλέψουμε για τη διαγραφή του χρέ¬ 
ους, για να γίνουν τα χρήματα αυτά εστίες, 
νοσοκομεία, πανεπιστήμια και σχολεία, 
μισθοί και συντάξεις, θέσεις εργασίας για 
μας και τους γονείς μας. 

Η Σοσιαλιστική Σπουδαστική Πάλη 
συμμετέχει από την πρώτη γραμμή στο 
«Ενωτικό Ψηφοδέλτιο». Παρεμβαίνουμε 
συστηματικά στο Σύλλογο, με διάρκεια, 
σχέδιο και επίμονη, με μια πολιτική ενωτι- 
κή στην πράξη και όχι στα λόγια. Σημαντι¬ 
κό ρόλο έχουν παίξει το ΔΣ και οι επιτρο¬ 
πές κατάληψης, οι οποίες δημιουργήθηκαν 
με την οργάνωση των συνελεύσεων και 
δράσεων του Συλλόγου. 

Στις 17 Δεκέμβρη γίνονται οι εκλογές 
του Συλλόγου. Κινητοποιούμαστε ώστε 
όσο το δυνατόν περισσότεροι εστιακοί 
φοιτητές να εγγραφούν και να συμμετέ¬ 
χουν. Τους καλούμε να αναδείξουν ξανά 
πρώτη δύναμη το «Ενωτικό Ψηφοδέλτιο», 
ώστε να συνεχίσει ο Σύλλογος με την ίδια 
δυναμική και προσανατολισμό, για τα βα¬ 
σικά μας αιτήματα: 

►Να επινοικιαστούν άμεσα δωμάτια σε 
ξενοδοχεία 

►Να ανεργερθούν νέες εστίες 
►Κατάργηση των 45 ευρώ 

►Δημόσια και Δωρεάν Σίτιση - Στέγαση 
- Σπουδές 

►Αμεση αύξηση της χρηματοδότησης 
της παιδείας 

►Να μην περάσει το 3° Μνημόνιο, ούτε 
στην παιδεία ούτε πουθενά 

Σοσιαλιστική Σπουδαστική Πάλη 


ΚΑΤΑΓΓΕΛΙΑ 

Τραμπούκικη επίθεση της 
ΔΑΠ ενάντια σε μέλη της ΣΣΠ 
και άλλους αγωνιστές 


Κ αταγγέλλουμε την θρασύδειλη 
επίθεση της ΔΑΠ (φοιτητική πα¬ 
ράταξη της ΝΔ) προς συναδέλ¬ 
φους και συντρόφους της Σοσιαλιστικής 
Σπουδαστικής Πάλης, μέλη των συλλό¬ 
γων φοιτητών Πληροφορικής, Ιστορικού- 
Αρχαιολογικού και Φυσικού ΑΠΘ, αλλά και 
άλλων αγωνιστών. Τα γεγονότα άρχισαν 
την Παρασκευή 6/11, όταν μέλη της ΔΑΠ 
χτύπησαν τη συντρόφισσα και πρόεδρο 
του συλλόγου φοιτητών Πληροφορικής 
ΑΠΘ, καθώς και άλλους αγωνιστές φοι¬ 
τητές στο Τμήμα Πολιτικών Μηχανικών. 
Η ΔΑΠ-ΝΔΦΚ, με την αντιδημοκρατι- 
κή λογική της «έχουμε την σφραγίδα του 
συλλόγου και κάνουμε ό,τι γουστάρουμε», 
αρνήθηκε να αναγνωρίσει τη συγκέντρω¬ 
ση υπογραφών για τη διενέργεια Γενικής 
Συνέλευσης - και τραμπούκικα επιτέθηκε 
σε φοιτητές του συλλόγου και συναδέλ¬ 
φους αγωνιστές από άλλα τμήματα και 
σχολές, που είχαν συγκεντρωθεί για να 
υπερασπίσουν το δικαίωμα πραγματοποί¬ 
ησης συνέλευσης. 

3 ημέρες μετά, 60 περίπου μέλη της ίδιας 
θρασύδειλης παράταξης, επιτέθηκαν αιφνι¬ 
διαστικά και ύπουλα σε 5 συντρόφους που 
βρίσκονταν Σχολή Θετικών Επιστημών, 
χτυπώντας τους, με αποτέλεσμα 3 απ’ αυ¬ 
τούς να καταλήξουν στο νοσοκομείο. 

Η ΔΑΠ είναι πλέον ένας μνημονιακός, 
θρασύδειλος όχλος, που καραδοκεί για να 
χτυπήσει αγωνιστές μόνο όταν υπερτερεί 
σε αναλογία 10 προς 1. Είναι αυτοί που η 
ηθική τους μετριέται με συμφέροντα και 
θέσεις, που στελέχωσαν τους νεοφασίστες 
μνημονιακούς του «Μένουμε Ευρώπη» 
που θέλουν για πάντα να εφαρμόζονται 
τα Μνημόνια και οι ανθρωποφαγικές πο¬ 
λιτικές της Ε.Ε. Που θέλουν ιδιωτικά ΑΕΙ 
και ΤΕΙ, δίδακτρα, εκπαίδευση για λίγους. 
Η εντεινόμενη κρίση στη ΝΔ, η διαρκής 
απομόνωση της πολιτικής της ΔΑΠ από τα 
πραγματικά προβλήματα της νεολαίας, η 
αδυναμία πια να ενσωματώσουν τους φοι¬ 
τητές με χαζοχαρούμενα και χυδαία παρτά- 
κια, εκδρομές και Ιΐ&δΐγίο, τους οδήγησαν 
και θα τους οδηγούν σε τέτοιες σπασμωδι¬ 
κές κινήσεις. 

Το φοιτητικό κίνημα πρέπει να απομο¬ 
νώσει αυτές τις παρατάξεις, που αποτελούν 
τους στυλοβάτες των Μνημονίων μέσα στα 
πανεπιστήμια. Καμία επίθεση και αυθαιρε¬ 
σία τους δεν πρέπει να μένει αναπάντητη 
από το φοιτητικό κίνημα. Να στείλουμε το 
πολιτικό τους πτώμα και τις καταστροφι¬ 
κές πολιτικές τους στο χρονοντούλαπο της 
ιστορίας. 

Καλούμε όλους τους φοιτητές να κα¬ 
ταδικάσουν στην πράξη την επίθεση 
που δέχθηκαν οι συνάδελφοί μας και τις 
ΔΑΠίτικες αυθαιρεσίες, που δεν έχουν κα¬ 
μία θέση στους συλλόγους και το φοιτητι¬ 
κό κίνημα. Να αγωνιστούμε ενάντια στις 
καταστροφικές πολιτικές που πρεσβεύουν, 
που έχουν φέρει τα πανεπιστήμια, μέσω της 
υποχρηματοδότησης, μπροστά στον «ξαφ¬ 
νικό θάνατο». Να παλέψουμε μαζί για την 
κατάργηση και το ξήλωμα των Μνημονίων 
και των μνημονιακών από τα ΑΕΙ-ΤΕΙ και 
από παντού. 


Σοσιαλιστική 

Σπονδαστική 

Πάλη 

ΔΙΚΑΙΩΜΑΤΑ 


Εργατική Πάλη 7 


7 χρόνια απ’ τον Δεκέμβρη του 2008 

Η φλόγα ακόμα καίει! 



Ε φτά χρόνια μετά, η οργή παραμένει για τη δολοφονία, 
στις 6 Δεκέμβρη 2008, του 15χρονου Αλέξη Γρηγορό- 
πουλου από τον ειδικό φρουρό Ε. Κορκονέα και τον 
σύνεργό του Β. Σαραλιώτη. Μια δολοφονία που πυ¬ 
ροδότησε μια κοινωνική έκρηξη-εξέγερση, με διαδηλώσεις και 
καταλήψεις σε όλη τη χώρα, συγκρούσεις με την αστυνομία και 
επιθέσεις κατά αστυνομικών τμημάτων και κυβερνητικών κτη¬ 
ρίων. Ολόκληρη η νεολαία μπήκε στη θέση του Αλέξη, απέναντι 
σε μια κυβέρνηση δολοφόνων. 

Στην εξέγερση των μαθητών και της νεολαίας συμμετείχαν 
και τα πιο φτωχά και περιθωριοποιημένα κοινωνικά στρώματα 
(μετανάστες κ.ά.), ενώ υπήρχε μια «σιωπηλή» στήριξη των ερ¬ 
γαζομένων και των λαϊκών στρωμάτων, παρά την άγρια κατα¬ 
στολή και τη συκοφάντηση από την κυβέρνηση και τα ΜΜΕ- 
ξαπάτησης. Η έκρηξη αποκάλυψε το πραγματικό πρόσωπο του 
σάπιου αστικού συστήματος, που πάσχιζε να κρύψει κάτω από 
το χαλί την όξυνση των κοινωνικών/ταξικών αντιθέσεων, λόγω 
του βαθέματος της οικονομικής κρίσης (ιδιαίτερα από το 2007) 
και σε καμία περίπτωση δεν επιθυμούσε το ξέσπασμα οποιου- 
δήποτε κινήματος. Από κοντά ακολουθούσε το ΚΚΕ, καταγ¬ 
γέλλοντας τις συγκρούσεις ως προβοκατόρικες, ενώ με εμετικά 
δημοσιεύματα ο δολοφόνος Κορκονέας παρουσιαζόταν σχεδόν 
σαν παραστρατημένο εργατόπαιδο! (Ριζοσπάστης, ένθετο «7 
μέρες μαζί», 28/12/2008). Ο δε ΣΥΡΙΖΑ συμμετείχε στις κινητο¬ 
ποιήσεις, όμως προσπάθησε να παίξει τον ρόλο του πυροσβέ¬ 
στη, ώστε να εκτονωθεί το κίνημα, που είχε στριμώξει ιδιαίτερα 
την κυβέρνηση και είχε τρομάξει το καθεστώς. 

Η εξέγερση του Δεκέμβρη ήταν το προανάκρουσμα μιας 
ευρύτερης ριζοσπαστικοποίησης, της ανάπτυξη των μεγάλων 
αγώνων του νεολαιίστικου και εργατικού κινήματος, του «πα- 
ρατεταμένου κοινωνικού πολέμου» 2010-2012. Χάλασε τα 
σχέδια της κυβέρνησης Καραμανλή για εφαρμογή πολιτικών 
μνημονιακού τύπου νωρίτερα. Ανέδειξε έντονα τις μορφές της 
μαχητικής σύγκρουσης στους δρόμους, όπου η διάρκεια και 
έκταση των συγκρούσεων είχαν φέρει τον αστυνομικό μηχανι¬ 
σμό (με υπουργό τον σημερινό πρόεδρο της δημοκρατίας Παυ- 
λόπουλο) στα όριά του, είχαν παραλύσει την «ομαλότητα» της 
ζωής στα αστικά κέντρα, υποχρεώνοντας τα αστικά επιτελεία 
να σκέφτονται «δυναμικές λύσεις» με την χρησιμοποίηση στρα¬ 
τιωτικών μονάδων για την αποκατάσταση της «τάξης». 

Ωστόσο, καθοριστική ήταν η έλλειψη κάποιων μορφών 


αυτοοργάνω¬ 
σης και ενός 
«σκελετού» 
του κινήμα¬ 
τος, που δυ¬ 
σκόλεψε την 

πολιτική επικέντρωσή του, την εφαρμογή μιας τακτικής που θα 
ενέπλεκε πιο πλατιά και κρίσιμα κοινωνικά κομμάτια, κυρίως 
τους εργαζόμενους. Μ’ αυτά τα δεδομένα (ο ρόλος των αναρ¬ 
χικών σ’ αυτό το επίπεδο ήταν ιδιαίτερα αρνητικός), ήταν πολύ 
δύσκολο να πάρει ο «Δεκέμβρης» μια ακόμα πιο ουσιαστική, 
βαθιά διάσταση. 

Εφτά χρόνια και εφτά κυβερνήσεις μετά, οι αιτίες αυτής της 
έκρηξης-εξέγερσης παραμένουν και γίνονται ακόμα πιο επί¬ 
καιρες, καθώς τότε με τα αντιλαϊκά μέτρα, τώρα με την μνη- 
μονιακή λαίλαπα, η ελληνική κοινωνία ήταν και παραμένει στο 
στόχαστρο, πληρώνει με το αίμα της, ώστε να μπορούν τραπεζί¬ 
τες και επιχειρηματίες να πλουτίζουν, στηριζόμενοι πάνω σ’ ένα 
κράτος έκτακτης ανάγκης και στους δημοσιογράφους παπαγα¬ 
λάκια τους. 

Παρόλη τη σφοδρή επίθεση που έχει δεχτεί, η νεολαία δεί¬ 
χνει πως η φλόγα της εξέγερσης ακόμα σιγοκαίει μέσα της. Το 
έδειξε με την επανειλημμένη εμφάνισή της στις επετείους της 
6 ης Δεκέμβρη, με το 85% υπέρ του ΟΧΙ στο δημοψήφισμα, με τις 
πρόσφατες μαζικές μαθητικές πορείες, με τη μεγάλη συμμετο¬ 
χή της στην πορεία του Πολυτεχνείου. Γι’ αυτό και φοβούνται, 
όπως έκαναν πάντα, τον ξεσηκωμό και τους αγώνες της νεο¬ 
λαίας, εξαπολύοντας την πιο λυσσαλέα επίθεση εναντίον της, 
ειδικά με στόχο να την τρομοκρατήσουν και να την κλείσουν 
στα νέα μνημονιακά γκέτο φτώχειας, περιθωριοποίησης, απελ¬ 
πισίας. 

Είναι ώρα οι νέοι να οργανώσουμε την οργή και τον αγώνα 
μας, σε κάθε σχολείο και σχολή, σε κάθε γειτονιά, ώστε να δυνα¬ 
μώσουμε αυτή τη φλόγα, για να κάψει όσους μας βυθίζουν στη 
φτώχεια και την εξαθλίωση, κλείνουν τα σχολεία, νοσοκομεία 
και σχολές, όσους μας πετούν στην ανεργία και τώρα θέλουν να 
πάρουν και τα σπίτια των οικογενειών μας! Είναι χρέος μας απέ¬ 
ναντι στον Αλέξη από την Ελλάδα, στον Κάρλο Τζουλιάνι από 
την Ιταλία, στον Μάικλ Μπράουν από τις ΗΠΑ, στον Μπερκίν 
Ελβάν από την Τουρκία, στον μικρό Αϊλάν από την Συρία, σε 
κάθε καταπιεσμένο αυτού του κόσμου, στην ίδια μας τη ζωή. 



Ξύπνησε κπι η Ένωση Δικαστών κπι Εισαγγελέων! 


1 ^ στερα από τον θόρυβο που προκλήθηκε σ’ όλα τα 

ΜΜΕ (μέχρι και η κουτσομπόλα Τατιάνα Στεφα- 
νίδου προσφέρθηκε να καλύψει την είδηση) και τα 
μέσα κοινωνικής δικτύωσης, από τη χυδαία και άδι¬ 
κα σκληρή καταδίκη 22 μηνών φυλάκισης με 3ετή αναστολή του 
άνεργου Β.Κ. για ένα εισιτήριο, ήταν αναμενόμενο να ξυπνήσει 
και η Ένωση Δικαστών και Εισαγγελέων. Για να δικαιολογηθούν 
τα αδικαιολόγητα, χρησιμοποιούνται σωρεία ανακριβειών και 
ψεμάτων που διαστρεβλώνουν τα πραγματικά περιστατικά. 

Ο λόγος που έγινε η δίκη ήταν η μη πληρωμή του εισιτηρίου 
και το «θράσος» του Β.Κ. να καταγγείλει με μήνυση τον άθλιο 
και προκλητικό τρόπο (διαπόμπευση, εξύβριση, παράνομη πα¬ 
ρακράτηση κ.λπ.) με τον οποίο του φέρθηκαν οι ελεγκτές. Αυτά 
όλα εκτέθηκαν στο ακροατήριο και έγιναν αποδεκτά ακόμη 
και από την έδρα του Δικαστηρίου, που ταυτόχρονα έσπευσε 
να αποφανθεί κυνικά το αμίμητο και πρωτοφανές: «ότι όλα 
έγιναν νομίμως μέσα στα ηλαίσια της εργασίας τους!». Ουσι- 
ασικά έχουν άναψει το πράσινο φως στους ελεγκτές, για να 
προπηλακίζουν και να βρίζουν όσους δεν έχουν εισιτήριο. Η 
μήνυση του άνεργου Β.Κ. τέθηκε στο αρχείο (με διαταγή του 
Εισαγγελέα, που κρίνει ότι οι συμπεριφορές τον ελεγκτών είναι 
στα πλαίσια της εργασίας τους), όπως και του μάρτυρα συνδι¬ 
καλιστή μέλος του ΔΣ του Συνδικάτου Επισιτισμού-Τουρισμού 
Θ/νίκης, που και αυτός έκανε μήνυση σε βάρος των ελεγκτών! 
Αντίθετα, οι μηνύσεις των ελεγκτών τόσο κατά του Β.Κ. όσο 
και κατά του συνδικαλιστή εκδικάστηκαν κανονικά (και ο συν¬ 
δικαλιστής καταδικάστηκε σε 4 μήνες με 3ετή αναστολή), όταν 
μάλιστα τη μήνυση του άνεργου την υποστήριζαν και μάρτυρες 
μέσα από το λεωφορείο, ενώ εκείνη των ελεγκτών κανένας. 

Η Ένωση αποκρύπτει αυτά τα γεγονότα, επειδή δεν είναι 
καθόλου τυχαία και καταδεικνύουν τη μεροληπτική στάση του 
δικαστηρίου, πράγμα που καθόρισε και την εξοντωτική και κα¬ 
τάφωρα άδικη απόφαση. Η διαταγή του Εισαγγελέα, που κρίνει 
ότι οι συμπεριφορές των ελεγκτών είναι στα πλαίσια της εργα¬ 
σίας τους, βγήκε 1 χρόνο μετά τη μήνυση του άνεργου και ου¬ 
σιαστικά ενίσχυσε την προκαθορισμένη απόφαση. Τελικά, όσα 
διαδραματίστηκαν στο δικαστήριο, ήταν ασφυκτικά προδιαγε¬ 
γραμμένα θυμίζοντας τη Δίκη του Κάφκα. 


Είναι φανερό ότι η ανακοίνωση της Ένωσης Δικαστών και 
Εισαγγελέων μ’ έναν βλακώδη τρόπο προσπαθεί να μην ακου- 
μπήσει την ουσία της υπόθεσης και απλώς αναλώνεται σε νομι- 
κισμούς και γενικολογίες περί «...Δικαστικών Λειτουργών, που 
πάντοτε κατά τη διάρκεια της σταδιοδρομίας τους ασκούν τα 
καθήκοντά τους με την επιβαλλόμενη από το Σύνταγμα και του 
νόμου υπευθυνότητα, σοβαρότητα και ευσυνειδησία». Η ουσία 
της δίκης της 4/11/2015 και της άδικη ποινή που επέβαλε, ου¬ 
σιαστικά ομολογήθηκε με ωμή ειλικρίνεια από την έδρα του Δι¬ 
καστηρίου, όταν είπε ότι... από την εποχή που εμφανίστηκαν 
κινήματα-επιτροπές που δεν πλήρωναν εισιτήριο, ξεκίνησαν 
και τα προβλήματα στη δουλειά των ελεγκτών! Φυσικά για 
την Ένωση δεν είναι πρόβλημα ότι ο ΟΑΣΘ (που είναι ιδιωτι¬ 
κή επιχείρηση) άρπαξε από τον κρατικό προϋπολογισμό 50 εκ. 
ευρώ την τριετία 2009-2011, ενώ η ανεργία στην πόλη ξεπέρασε 
το 30% και ταυτόχρονα επιβλήθηκαν αυξήσεις στα κόμιστρα. 

Όσο για το αμίμητο «. ..πάντοτε η Δικαιοσύνη αποτέλεσε και 
αποτελεί και αυτά τα χρόνια της οικονομικής κρίσης, που βιώ- 
νουμε, καταφύγιο των πολιτών και θεματοφύλακα των ατομικών 
και κοινωνικών δικαιωμάτων», η αλήθεια είναι γνωστή. Η αστι¬ 
κή δικαιοσύνη πάντοτε ήταν «τυφλή και κουφή», όταν είχε απέ¬ 
ναντι της εργαζόμενους, φτωχούς, τους «από κάτω» και Αγιάν- 
νηδες της κοινωνίας - και έτσι ενήργησε απέναντι στο «παρά¬ 
πτωμα» του άνεργου Β.Κ. Ειδικά όσον αφορά «...ταχρόνια της 
οικονομικής κρίσης», αποτέλεσε και αποτελεί υπερασπιστή του 
Κράτους Έκτακτης Ανάγκης και βάσει αυτής της ιδιότητας κα¬ 
ταδίκασε το Β' Πλημμελειοδικείο Θεσσαλονίκης τον άνεργο, 
ποινικοποιώντας ουσιαστικά την φτώχεια. 

Δεν τρομοκρατούμαστε από τέτοιες εξοντωτικές και παρά¬ 
λογες αποφάσεις, δεν υποχωρούμε! Νόμος είναι το δίκιο μας και 
θα το επιβάλλουμε, με την ενότητα και την αλληλεγγύη μας, 
με οργάνωση, σκληρούς και αποφασιστικούς αγώνες. Να πα¬ 
λέψουμε τώρα με Ανυπακοή/Μποϋκοτάζ στις επικείμενες νέες 
αυξήσεις στα εισιτήρια. Να παλέψουμε για ελεύθερη πρόσβαση 
των εργαζόμενων και των ανέργων στα Μ.Μ.Μ. Να αθωωθεί ο 
άνεργος αγωνιστής Β.Κ.! 

■ Βαγγέλης Κιτσώνης 


Να μην εκδοθούν 
στην Ιταλία 

οι 5 αγωνιστές φοιτητές! 

Το πρωί της 12 ης Νοέμβρη (μέρα Γενικής Απερ¬ 
γίας), αστυνομικές δυνάμεις με παρουσία εισαγ¬ 
γελέα κάνουν εφόδους σε σπίτια 5 φοιτητών στην 
Αγία Παρασκευή και τους συλλαμβάνουν. Οι συλ¬ 
λήψεις έγιναν με βάση ευρωπαϊκό ένταλμα σύλλη¬ 
ψης, μετά από απαίτηση του ιταλικού κράτους. Την 
ίδια μέρα, με παρόμοιες κατηγορίες συνελήφθησαν 
και 5 άτομα στην Ιταλία. Η μόνη «κατηγορία» που 
αντιμετωπίζουν οι φοιτητές είναι ότι συμμετείχαν 
στη διαδήλωση “Νο Εχρο” την Πρωτομαγιά του 
2015 στο Μιλάνο και ότι «εθεάθησαν να συμμετέ¬ 
χουν σε επεισόδια». Με βάση αυτά και χωρίς την 
ύπαρξη καν δικογραφίας, οι ελληνικές δικαστικές 
αρχές καλούνται να αποφασίσουν για την έκδοση 
των 5 φοιτητών για να δικαστούν στην Ιταλία. Μέ¬ 
χρι τη συνεδρίαση του συμβουλίου εφετών τους 
επιβλήθηκαν αυστηροί περιοριστικοί όροι, όπως 
η απαγόρευση εξόδου από τη χώρα και η παρου¬ 
σία τους 3 φορές (!) την εβδομάδα σε αστυνομικό 
τμήμα. 

Από τη μέρα της σύλληψης κιόλας ξεδιπλώθη¬ 
κε ένα πολύμορφο κίνημα αλληλεγγύης. Πραγμα¬ 
τοποιήθηκε κατάληψη του Δημαρχείου Αγίας Πα¬ 
ρασκευής και δεκάδες δράσεις σε όλη την Ελλάδα 
σε γειτονιές, σχολές κ.λπ. Ψηφίσματα αλληλεγ¬ 
γύης έχουν εκδοθεί από εκατοντάδες συλλόγους, 
σωματεία, πολιτικές οργανώσεις, κόμματα και συλ- 
λογικότητες. Την Τρίτη 24/11, περίπου 1.000 άτομα 
συγκεντρώθηκαν έξω από την ιταλική πρεσβεία 
στην Αθήνα, η οποία είχε αποκλειστεί από κλούβες 
και ΜΑΤ. Ακόμα πιο μαζικές ήταν οι διαδηλώσεις 
το Σάββατο 28/11 σε Αθήνα, Θεσσαλονίκη, Πάτρα, 
Βόλο κ.ά. Νέες κινητοποιήσεις θα πραγματοποιη¬ 
θούν στις 3 Δεκέμβρη (Γενική Απεργία) και τη μέρα 
της συνεδρίασης του συμβουλίου εφετών (δεν έχει 
ανακοινωθεί ακόμα). 

Τα τελευταία χρόνια, με την όξυνση της κατα¬ 
στολής και την εμφάνιση του Κράτους Έκτακτης 
Ανάγκης έχουμε βιώσει συλλήψεις, καταδίκες και 
στοχοποίηση εκατοντάδων (αν όχι χιλιάδων) αγω¬ 
νιστών. Αρκεί απλά η συμμετοχή σε μια απεργία ή 
κινητοποίηση, για να κινδυνεύει να βρεθεί κάποιος 
στα κρατητήρια και τα δικαστήρια. Μέσα σ’ αυτό 
το κλίμα έχουν στοχοποιηθεί ιδιαίτερα οι νέοι (μα¬ 
θητές, φοιτητές κ.λπ.) και γενικά όσοι βρέθηκαν 
στην πρώτη γραμμή των αγώνων. Ωστόσο, πα¬ 
ρόλα τα δεδομένα, προκαλεί εντύπωση η τέτοιας 
έντασης κινητοποίηση αστυνομίας και δικαστικών 
αρχών με βάση το ευρωπαϊκό ένταλμα σύλληψης, 
επειδή απλά κάποιοι «εθεάθησαν να συμμετέχουν 
σε επεισόδια». Αυτό την ίδια στιγμή που οι ίδιες 
διατάξεις μένουν ανενεργές για τους Χριστοφορά- 
κους, άλλους καταχραστές και μεγαλόσχημους της 
αστικής τάξης. Γι’ αυτές τις εξελίξεις φέρει μεγάλη 
ευθύνη η κυβέρνηση ΣΥΡΙΖΑ-ΑΝΕΛ και τα αρ¬ 
μόδια υπουργεία, που τηρούν σιγή ιχθύος για την 
υπόθεση. 

Η εφαρμογή του 3 ου Μνημονίου και των απάν¬ 
θρωπων πολιτικών του απαιτεί μια πιο σκληρή 
επανάκαμψη του Κράτους Έκτακτης Ανάγκης για 
να καταπνίξει τις αντιστάσεις και τους αγώνες. 
Οι λεγόμενοι «αντιτρομοκρατικοί νόμοι», τα «ευ¬ 
ρωπαϊκά εντάλματα σύλληψης» και οι υπόλοιπες 
αντιδραστικές διατάξεις έχουν κύριο στόχο το κί¬ 
νημα και τους αγωνιστές. Σε μια σκοτεινή εποχή 
όπου αντιδημοκρατικές αναδιπλώσεις απειλούν 
το ευρωπαϊκό (και όχι μόνο) εργατικό κίνημα, εί¬ 
ναι πιο αναγκαία η πάλη για τα δημοκρατικά δι¬ 
καιώματα και ελευθερίες. Το ίδιο απαραίτητη είναι 
και η έμπρακτη αλληλεγγύη στους αγωνιστές που 
διώκονται. Εκφράζουμε την αλληλεγγύη μας και 
την συμπαράστασή μας στους 5 συλληφθέντες. 
Απαιτούμε να σταματήσει κάθε ενέργεια έκδοσής 
τους και η δίωξη εναντίον τους, να καταργηθούν οι 
τρομονόμοι και το ευρωπαϊκό ένταλμα σύλληψης. 

■ Γιώργος Θεοδωρίδης 


























8 Εργατική Πάλη 


Φάκελος: 21η Συνδιάσκεψη Ο.Κ.Δ.Ε. 


Δεκέμβριος 2015 


Θέσειο του Πολιτικού Ντοκουμέντου για την 21η Συνδιάσκεψη 

Για την Παγκόσμια Οικονομικά και Πολιτική Καιάι 


Στις 9-10 
Ιανουάριον 2016 θα 
πραγματοποιηθεί η 
21η Συνδιάσκεψη της 
Ο.Κ.Λ.Ε. 
Σε αυτό το φύλλο της 
Ε.Π. δημοσιεύουμε 
μια περίληψη των 
Θέσεων τον Πολιτικού 
Ντοκουμέντου για 
την Παγκόσμια 
Οικονομική και 
Πολιτική Κατάσταση 
και την Κατάσταση 
στην Ελλάδα. 
Το πλήρες κείμενο θα 
αναρτηθεί σύντομα 
στο $ίίβ της Ο.Κ.Δ.Ε. 
\ν\ν\ν.οίίάε.ξν 


1 Η κρίση της παγκόσμιας καπιταλιστικής 
οικονομίας και η κρίση του ιμπεριαλισμού 
βρίσκονται σε ένα κρίσιμο σημείο που πιθα¬ 
νόν να αποδειχθεί σημείο τομής τόσο για την 
εξέλιξη της οικονομικής κρίσης, την κρίση του 
καπιταλισμού και του ιμπεριαλισμού και τις 
πολιτικές αντιμετώπισής της, όσο και από την 
πλευρά του εργατικού κινήματος. 

2 Η οικονομία των ιμπεριαλιστικών χωρών 
δεν έχει κατορθώσει να ξεπεράσει την οι¬ 
κονομική κρίση του 2007-09. Έξι χρόνια μετά 
δεν μπορεί να παρουσιάσει ακόμη μια περίο¬ 
δο ανάκαμψης, κι αυτό συμβαίνει για πρώτη 
φορά τα τελευταία 43 χρόνια που διαρκεί το 
μακρύ κύμα κάμψης. Επιπλέον, σήμερα η οι¬ 
κονομική κρίση φαίνεται να επεκτείνεται/ 
εντείνεται και στις νεοαναδυόμενες οικονομί¬ 
ες: τόσο στις λεγάμενες ΒΚΙΩ5 όσο και στην 
δεύτερη σειρά αυτών των χωρών (Τουρκία, 
Μεξικό, κ.α.). Από τις ΒΚΙΩ5 μόνο η Ινδία 
φαίνεται να μένει ανεπηρέαστη συνεχίζοντας 
να αυξάνει τον ρυθμό μεγέθυνσης του ΑΕΠ 
της. Η Κίνα αναμένει έναν περιορισμό της 
αύξησης του ΑΕΠ της για το 2015 στο 6,8%, 
πιθανόν και μεγαλύτερο, ανάλογα με τις επι¬ 
πτώσεις που θα υπάρχουν από την πρόσφατη 
κρίση των χρηματιστηρίων της και την από¬ 
τομη χειροτέρευση των εξαγωγών της. Οι άλ¬ 
λες τρεις —Βραζιλία, Ν. Αφρική και Ρωσία— 
απλώς ξαναβυθίζονται σε μια μεγάλη και 
επικίνδυνη κρίση. Από την οικονομική κρίση 
δεν ξεφεύγουν οι υπόλοιπες νεοαναδυόμενες 
οικονομίες και πολύ περισσότερο οι εξαρτη¬ 
μένες καπιταλιστικές χώρες — το μέγεθος 
και η ένταση της οικονομικής τους κρίσης θα 
εξαρτηθεί και από την νέα οικονομική πολιτι¬ 
κή των ΗΠΑ. 

Η κατάσταση της παγκόσμιας οικονομίας 
εμφανίζεται εξαιρετικά ευάλωτη —ιδιαίτερα 
λόγω του χρηματοπιστωτικού τομέα— και 
ανά πάσα στιγμή μπορεί να χειροτερεύσει 
απότομα (ο κίνδυνος της ελληνικής χρεοκο¬ 
πίας, η πτώση των κινέζικων χρηματιστηρίων, 
ή άλλους είδους πολιτικές ή γεωπολιτικές 
εξελίξεις, π.χ. Ουκρανία και ευρύτερη περιοχή 
της Μ. Ανατολής, κ.α.). [...] 

3 Ένας επιπλέον κίνδυνος φαίνεται να είναι 
η αναγγελθείσα αλλαγή της οικονομικής 
πολιτικής των ΗΠΑ. Η Εεά έχει σταματήσει 
από τις αρχές του χρόνου την σχεδόν πεντα¬ 
ετή πολιτική της «ποσοτικής χαλάρωσης», 
του τυπώματος δολαρίων (ύψους περίπου 80 
δις δολαρίων τον μήνα) αλλά δεν έχει ακόμη 



τολμήσει να προχωρήσει στην αύξηση του 
επιτοκίου της, το οποίο εξακολουθεί να κυ¬ 
μαίνεται ακόμη κάτω από το 0,25% — η τε¬ 
λευταία ανακοίνωση έκανε λόγο για αύξησή 
του τον Σεπτέμβριο, αλλά σιωπηρά πήρε πα¬ 
ράταση. Αυτό, πέρα από τις επιπτώσεις στην 
παγκόσμια οικονομία, επηρεάζει και την οικο¬ 
νομία των ΗΠΑ, που δεν φαίνεται να μπορεί 
να αντέξει μια αύξηση των επιτοκίων, δηλαδή 
ισχυροποίηση του δολαρίου και εξασθένιση 
των εξαγωγών της. [... ] 

Αυτό δεν σημαίνει ότι οι ΗΠΑ «παραδί¬ 
δουν τα όπλα» ή «συνθηκολογούν». Το 
ακριβώς αντίθετο, σημαίνει την υιοθέτηση 
πολύ πιο δύσκολων (έως αδύνατων) στην 
εφαρμογή τους αλλά και πολύ πιο επικίνδυ¬ 
νων για την ανθρωπότητα πολιτικών, ή την 
υιοθέτηση ολοένα, ή κι αποκλειστικά, πιο 
πολιτικών/στρατιωτικών μέσων παρά οικο¬ 
νομικών μέσων —αλλά και πιο ανοιχτά επι¬ 
θετικών οικονομικών πολιτικών— για την 
επίλυση της κρίσης τους σε βάρος όχι μόνο 
του εργατικού κινήματος αλλά και των άλλων 
ιμπεριαλιστικών δυνάμεων (ΕΕ και Ιαπωνία) 
και των νεοαναδυόμεων ανταγωνιστών τους 
(ΒΚΙΩ5 και όχι μόνο). Η Διατλαντική Συμ¬ 
φωνία (ΗΠΑ και ΕΕ), η Συμφωνία του Ειρη¬ 
νικού (ΤΡΡ — Σύμφωνο Συνεργασίας των 
δύο πλευρών του Ειρηνικού), αλλά και άλλες 
τέτοιου είδους «διμερείς» συμφωνίες, στοχεύ¬ 
ουν, επί της ουσίας, στα παραπάνω — ανεξάρ¬ 
τητα, από τους αρχικούς σχεδιασμούς αυτών 
των δύο συμφωνιών και ανεξάρτητα από την 
επιφάνεια (την δημιουργία ελεύθερων αγο¬ 
ρών εμπορευμάτων και κεφαλαίων): στην 
ενσωμάτωση/υποταγή των δύο αντίπαλων 
ιμπεριαλισμών και στην ασφυξία/υποβάθμι- 
ση/περιθωριοποίηση των νεοαναδυόμενων 
ανταγωνιστών τους. [...]. 

Η Ευρωζώνη (και γενικά η ΕΕ) βρέθηκε 
στο κέντρο της παγκόσμιας κρίσης και 
εξακολουθεί να είναι (είναι ενδεικτικό ότι πρέ¬ 
πει να είναι η μόνη οικονομία στον κόσμο που 
δεν έχει αναπληρώσει ακόμη την πτώση του 
ΑΕΠ του 2009), και συνολικά η κρίση της έχει 
γίνει πολύπλευρη και οξύτατη. [...] 

Οι πολιτικές που εφαρμόστηκαν στο εσω¬ 
τερικό της για την αντιμετώπιση της κρίσης 
(μείωση δημοσιονομικών ελλειμμάτων και 
χρεών, ενίσχυση των τραπεζών, μνημονιακές 
πολιτικές, κ.α.), όχι μόνο απέτυχαν να αντιμε¬ 
τωπίσουν την κρίση αλλά και την χειροτέρευ- 
σαν ραγδαία. Σχεδόν το ένα τρίτο των χωρών 
της Ευρωζώνης είναι πλέον χρεοκοπημένο 
και ζει κάτω από προγράμματα διάσωσης, το 
άλλο ένα τρίτο είναι στα πρόθυρα της τυπι¬ 
κής χρεοκοπίας και οι υπόλοιπες χώρες είναι 
κοντά στην χρεοκοπία. 

Η αποτυχία της οικοδόμησης της ΕΕ και 
του ευρώ, η όξυνση της κρίσης και η αποτυ¬ 
χία αντιμετώπισής της καθώς και οι άγριες 
επιθέσεις ενάντια στο εργατικό κίνημα, είχαν 
σαν αποτέλεσμα από τη μια να αυξηθούν οι 
εργατικοί αγώνες και να αλλάξει η στάση των 
εργαζομένων απέναντι στην οικοδόμηση της 
και, από την άλλη, να ενταθούν οι ανταγωνι¬ 
σμοί στο εσωτερικό της ΕΕ και της Ευρωζώ¬ 
νης, μεταξύ των διαφόρων αστικών τάξεων, 
και ιδιαίτερα των ιμπεριαλιστικών, γεγονός 
που επιδεινώνει αφάνταστα την συνολική 
κρίση της και την έχει οδηγήσει στα πρόθυρα 
της διάλυσής της, και ταυτόχρονα να οξυνθεί 


η πολιτική κρίση, να αδυνατίσουν τα αστικά 
κόμματα, κ.α. 

Απέναντι σε αυτήν την κατάσταση, φαί¬ 
νεται πως το αντίδοτο είναι η λεγάμενη 
επιτάχυνση της οικονομικής και πολύ περισ¬ 
σότερο της πολιτικής ενοποίησης της ΕΕ και 
της Ευρωζώνης ή η «Ευρώπη/Ευρωζώνη των 
δύο ή περισσότερων ταχυτήτων». Ωστόσο, το 
σχέδιο αυτό δεν είναι πλέον τόσο «ανώδυνο» 
όσο κανένας θα μπορούσε να υποθέσει πριν 
δύο δεκαετίες ενώ το περιεχόμενό του κα¬ 
θορίζεται σήμερα από την βαθιά κρίση της 
Ευρωζώνης/ΕΕ, στην πράξη πρόκειται για 
μια φυγή προς τα εμπρός: α) Για τους ευρω¬ 
παϊκούς ιμπεριαλισμούς που πρέπει να επι¬ 
βάλλουν μια ιστορικής σημασίας ήττα στο 
ευρωπαϊκό προλεταριάτο ώστε να κατορθώ¬ 
σουν να αντιστρέφουν την κατάσταση και 
την διαλυτική κρίση της Ευρωζώνης, β) Για 
τον γερμανικό ιμπεριαλισμό, που αφενός θα 
πρέπει να «αποικιοποιήσει» τις μικρότερες 
χώρες (που ως ένα βαθμό έχει επιτευχθεί δι¬ 
αμέσου των «προγραμμάτων διάσωσης», των 
μνημονίων, του ασφυκτικού ελέγχου, κ.α.) και 
αφετέρου να υποβαθμίσει τις μεγαλύτερες 
(τις ιμπεριαλιστικές). Με άλλα λόγια, η ολο¬ 
κλήρωση της Ευρωζώνης ή ακόμη και συνο¬ 
λικά της ΕΕ, στην σημερινή κρίση και στους 
σημερινούς παγκόσμιους ανταγωνισμούς, δεν 
μπορεί να έχει την μορφή μιας ισορροπίας με¬ 
ταξύ των ευρωπαϊκών ιμπεριαλισμών, ανάλο¬ 
γης της βαρύτητας του καθενός, (όπως ίσως 
στο παρελθόν) αλλά μόνο την μορφή μιας 
γερμανικής ευρωζώνης ή ΕΕ — κι αυτό είναι 
επίσης εξαιρετικά δύσκολο, αν όχι ανέφικτο 
[...]. 

[...] Μετά την εκρηκτική αύξηση κατά 
14% του ΑΕΠ της Κίνας το 2007, η αύ¬ 
ξηση συνεχώς μειώνεται και για το 2015 υπο¬ 
λογίζεται στο 6,5-6,8%. (Βέβαια, είναι αλήθεια 
ότι αυτά τα τεράστια ποσοστά αύξησης του 
ΑΕΠ στο παρελθόν δεν θα μπορούσαν να συ¬ 
νεχιστούν επ’ άπειρον — κάθε οικονομία που 
έχει αναπτυχθεί δεν μπορεί να εξακολουθεί 
να παρουσιάζει τέτοια ποσοστά ανάπτυξης) 
[...]. 

Ωστόσο, το κρίσιμο ζήτημα δεν είναι 
αυτό αλλά τα όρια τού μέχρι σήμερα μοντέ¬ 
λου συσσώρευσής της. [...] Την πλήρη και 
ολοκληρωμένη όμως μεταστροφή του μέχρι 
σήμερα μοντέλου της (δηλαδή προς μια συσ¬ 
σώρευση έντασης κεφαλαίου) δεν μπορεί να 
την επιτύχει παρά μόνο σε βάρος των παλιών 
ιμπεριαλιστικών χωρών, ακόμη και σε κλά¬ 
δους όπου οι τελευταίοι είχαν μια σχετική υπε¬ 
ροχή. Με άλλα λόγια, η οικονομία της Κίνας 
είτε θα επεκταθεί εξωτερικά κατακτώντας την 
παγκόσμια αγορά είτε θα καταρρεύσει εσωτε¬ 
ρικά. Έτσι, η κατάκτηση/αναδιάταξη της πα¬ 
γκόσμιας αγοράς κάτω από τους δικούς της 
όρους —και όχι απλώς η περαιτέρω απόσπα¬ 
ση μεριδίων της παγκόσμιας αγοράς— δεν εί¬ 
ναι ένα απλώς τρέχων ζήτημα διαχείρισης της 
κρίσης αλλά ζήτημα ζωής ή θανάτου [...] 

Ωστόσο, η κρίσιμη εστία αντιπαράθε¬ 
σης βρίσκεται στην περιοχή της Ν.Α. 
Ασίας όπου έχουμε την συσσώρευση ασύλλη¬ 
πτων εκρηκτικών υλών. Μπορεί προς το πα¬ 
ρόν να μην υπάρχουν στρατιωτικά επεισόδια, 
πολύ περισσότερο στρατιωτικές συγκρούσεις 
—πιθανόν να είναι αδύνατο γιατί θα μετατρέ- 
πονται σχεδόν αυτόματα σε παγκόσμια σύ- 

γκρουση—, αλλά έχουμε την απότομη κλιμά¬ 
κωση των αντιπαραθέσεων και την ραγδαία 
συσσώρευση εκρηκτικών υλών. [...] 

Πάντως, όπως και να χει, η κατάσταση δεν 
μπορεί να διαιωνίζεται για πολύ. Την επόμε¬ 
νη δεκαετία οι ΒΚΙΩ5 προβλέπεται να έχουν 
αναπτύξει σε μεγάλο βαθμό και τον στρατι¬ 
ωτικό τους εξοπλισμό τόσο στο επίπεδο των 
πυρηνικών όσο και των τακτικών στρατιωτι¬ 
κών μέσων. 

Λ ^[>Στην Μέση Ανατολή, και μέσα σε 
X ^/σχετικά μικρό χρονικό διάστημα, έχει 
δημιουργηθεί ένα εκρηκτικό μείγμα, όπου οι 
ενδοϊμπεριαλιστικές αντιθέσεις οξύνονται και 
κλιμακώνονται επικίνδυνα μετά την άμεση 
στρατιωτική ανάμειξη της Ρωσίας στην Συρία, 
κράτη διαλύονται ή απειλούνται με διάλυση 
ή αποσάθρωση, οι στρατιωτικές συγκρούσεις 
γενικεύονται σε όλη την περιοχή, δύο μεγά¬ 
λες δυνάμεις στην περιοχή αναμειγνύονται 
άμεσα, Τουρκία και Σ. Αραβία, και έμμεσα, 
Ιράν και Αίγυπτος, δημιουργούνται τεράστια 
προσφυγικά κύματα που κλονίζουν χώρες 
αλλά και την ΕΕ, κ.α. Αν και η πρώτη φάση 
της αράβικης επανάστασης («Αράβικη Ανοι¬ 
ξη») έχει κλείσει ύστερα από τις συντονισμέ¬ 
νες προσπάθειες των Δυτικών ιμπεριαλιστών 
και των αντιδραστικών καθεστώτων της πε¬ 
ριοχής. Ωστόσο η δυναμική της ήταν αρκετή 
για να αποσταθεροποιήσει την περιοχή και να 
φέρει στην επιφάνεια και μάλιστα με οξυμένη 
μορφή όλες τις αντιθέσεις, που με την σειρά 
τους δεν αποκλείεται να ξαναγεννήσουν την 
δεύτερη φάση της επανάστασης. 

[...] Η προέλαση του Ισλαμικού Κράτους 
στην Συρία δεν αναζωπύρωσε μόνο τον βαλ¬ 
τωμένο εμφύλιο πόλεμο στην δοκιμαζόμενη 
Συρία, αλλά πυροδότησε και έναν νέο γύρο, 
μεγαλύτερων και εκρηκτικότερων, αντιπαρα¬ 
θέσεων, ιμπεριαλιστικών και μη, εντάσσοντας 
στην δίνη της περιοχής και πολύ περισσότερες 
χώρες [...]. 


Β. Το παγκόσμιο εργατικό κίνημα 

[...] 16. Σε γενικές γραμμές, τον τελευταίο 
χρόνο, έχουμε μια αύξηση και γενίκευση όλων 
των αγώνων, κοινωνικών εκρήξεων και εξε¬ 
γέρσεων σε παγκόσμιο επίπεδο, και, ανάλογα 
με την περίπτωση, ήδη εξελίσσονται ή βρίσκο¬ 
νται στην αρχή διαδικασίες Ανασυγκρότησης 
και Ανασύνθεσης του εργατικού κινήματος. 

[...] Αν και οι δυνάμεις που αναφέρονται 
στον τροτσκισμό σε παγκόσμιο επίπεδο ενι- 
σχύονται, της ΕΓ μειώνονται (εκτός ίσως από 
εξαιρέσεις στην Ασία). Η τελευταία ουσιαστι¬ 
κά ευθύνεται και για την άνοδο της ρεφορμι¬ 
στικής αριστεράς στην Ευρώπη, λόγω, εκτός 
των άλλων, της επίμονης προσκόλλησής της 
στην ΕΕ και στο ευρώ, και, ακόμη χειρότερα, 
της σχεδόν άκριτης υποστήριξης δυνάμεων 
όπως ο ΣΥΡΙΖΑ στην Ελλάδα. Είναι αλήθεια 
ότι η προδοσία του ΣΥΡΙΖΑ και η στάση της 
Ευρωζώνης στην περίπτωση της Ελλάδας, τα- 
ρακούνησε μεν την ΕΓ, αλλά τελικά το μόνο 
αποτέλεσμα φαίνεται να είναι η ακόμη μεγα¬ 
λύτερη υποστήριξη τέτοιου είδους δυνάμεων, 
όπως η πιθανή συγκρότηση κυβέρνησης του 
Μπλόκου της Αριστεράς με το ΣΚ και το ΚΚ 
στην Πορτογαλία (η οποία μόνο προς το πα¬ 
ρόν φαίνεται να έχει αποφευχθεί, κι αυτό όχι 
με ευθύνη του Μπλόκου)._ 


Οικονομική και Πολιτική Κατάσταση στην Ελλάδα 


25. Ο ελληνικός καπιταλισμός δυσκολεύεται να έχει ακόμα και 
τη βίαια συστελλόμενη/συρρικνούμενη αναπαραγωγή της μνη- 
μονιακής διαχείρισης της κρίσης/χρεοκοπίας του, βρίσκεται σε 
μια κωματώδη κατάσταση, όπου μία μία «σβήνουν» και οι πιο 
στοιχειώδεις λειτουργίες του - εκτός βέβαια από την αιμορραγία 
της τακτικής αποπληρωμής του χρέους. Απ’ αυτή την κατάσταση, 
η ελληνική οικονομία δεν πρόκειται να συνέλθει ούτε με θαύμα 
και πολύ περισσότερο με το 3° Μνημόνιο. Τα περί «ανάπτυξης» 
(που δήθεν πλησιάζει, μαζί με επενδύσεις που δήθεν επίσης μπο¬ 
ρούν να έρθουν κ.λπ.) είναι εκτός κάθε πραγματικότητας. Αντίθε¬ 
τα, ο ελληνικός καπιταλισμός θα βουλιάζει όλο και περισσότερο 
σε μια δομική και διαρκή υπανάπτυξη, κινούμενος προς τα επί¬ 
πεδα μιας οικονομίας που θυμίζει «Τρίτο Κόσμο» ή «καπιταλισμό 
της φαβέλας», όπως ιστορικά είχε διαμορφωθεί η υπανάπτυξη 
στο ιμπεριαλιστικό σύστημα, αλλά τώρα με τις ακόμα χειρότερες, 
οξυμένες πτυχές που έχει γεννήσει η μακρόχρονη εξέλιξη της δο¬ 
μικής κρίσης του παγκόσμιου καπιταλιστικού συστήματος. Πάνω 
σε μια τέτοια «βάση», πραγματική κινούμενη άμμο, δεν μπορεί 
να υπάρξει καμία «σταθερότητα» - και αντίθετα τροφοδοτούνται 
και ανοίγουν διαρκώς νέοι κύκλοι πολιτικής αστάθειας και κρίσης, 
νέες δυνατότητες ανάκαμψης των ταξικών αγώνων. Μόνο μια με¬ 
γάλη ήττα του εργατικού κινήματος, για την οποία οι κίνδυνοι 
είναι υπαρκτοί αλλά και η απόσταση που ακόμα μένει να διανυθεί 
μεγάλη, θα μπορούσε να εγγυηθεί την αδιατάρακτη πορεία προς 
αυτό τον όλεθρο, με τις κυρίαρχες ελίτ σε ρόλο Νέρωνα. 

Νέος κύκλος, νέα χαρακτηριστικά, προοπτικές της 
πολιτικής κρίσης 

[...] 41. Η συνολική/δομική κρίση του ελληνικού καπιταλισμού 
προχωράει σε μια νέα ποιότητα - μέσα από πρωτοφανείς, δαιδα- 
λώδεις εξελίξεις και απότομες στροφές, βάζοντας σε κίνηση και 
φέρνοντας σε αντιπαράθεση κολοσσιαίες κοινωνικές/ταξικές δυ¬ 
νάμεις. Η ίδια η αστική εξουσία στην Ελλάδα είναι «στον αέρα». 
Αυτός ο χαραρακτηρισμός/πολιτική εκτίμηση δεν γίνεται για 
λόγους δημοσιογραφικούς ή εντυπωσιασμού: είναι απαραίτητος 
για να κατανοηθούν σε όλο το βάθος τους οι κίνδυνοι αλλά και 
οι ευκαιρίες που παρουσιάζονται μπροστά στο εργατικό κίνημα. 
Το αστικό μπλοκ εξουσίας έχει κλονιστεί βαθιά, το αστικό καθε¬ 
στώς έχει χάσει την ισορροπία του (αυτή της Μεταπολίτευσης), 
δεν μπορεί ν’ αναπαραχθεί ομαλά, αδυνατεί να πειθαρχήσει και 
ενσωματώσει τις μάζες (όχι μόνο στον μνημονιακό ζουρλομαν¬ 
δύα). Τέτοιες καταστάσεις σχεδόν ποτέ δεν κλείνουν εύκολα και 
ομαλά, ειδικά στην Ελλάδα, όπου ιστορικά είναι συνηθισμένη η 
προσφυγή στην «έκτακτη ανάγκη». Οι όροι της ταξικής πάλης 
σκληραίνουν, ανεξάρτητα από πρόσκαιρα διαλείμματα όπως οι 
εκλογές της 20 ης Σεπτέμβρη. Η σύγκρουση δεν είναι μόνο ανα¬ 
πόφευκτη, ουσιαστικά έχει ήδη ξεκινήσει - και αυτό δεν μπορεί 
να το κρύψει καμία φλυαρία ότι «στη δημοκρατία δεν υπάρχουν 
αδιέξοδα». [...] 

Δ. Κατάσταση και προοπτικές του εργατικού 
κινήματος 

[...] 48. Σε κάθε περίπτωση, ένα γενικό χαρακτηριστικό και της 
νέας περιόδου είναι ότι το «παράθυρο στην ιστορία» δεν έκλεισε, 
γιατί το υλικό του ήταν όλες οι αντικειμενικές συνθήκες που δια¬ 
μορφώθηκαν στην προηγούμενη μνημονιακή περίοδο, οι οποίες 
παραμένουν και θα συνεχίσουν να υπάρχουν κάτω από τη μία ή 
την άλλη μορφή. Όπως και την προηγούμενη περίοδο οι απότο¬ 
μες και ξαφνικές αλλαγές της πολιτικής κατάστασης ή η εναλλα¬ 
γή ανάμεσα σε διαφορετικές φάσεις της ταξικής πάλης επηρέαζαν 
το «άνοιγμα του παραθύρου», έτσι και τώρα η υποταγή, προδοσία 
και μετάλλαξη του ΣΥΡΙΖΑ σε αντιδραστικό μνημονιακό κόμμα 
σίγουρα το επηρεάζει αλλά δεν το «κλείνει». Γιατί ο ΣΥΡΙΖΑ 
-και όποια άλλη πολιτική δύναμη απ’ όσες σήμερα σκυλεύουν 
τον ελληνικό λαό μέσα στη Βουλή των Μνημονίων- μπορεί να 
επαναφέρει το Κράτος Έκτακτης Ανάγκης ακόμα δριμύτερο από 
την εποχή των Σαμαρά-Βενιζέλου... αλλά δεν μπορεί να κάνει 
απολύτως τίποτα για την κρίση του ελληνικού καπιταλισμού, την 
φτωχοποίηση των μαζών (παρά μόνο να τα χειροτερεύσει με το 3° 
Μνημόνιο), επομένως για το βάθεμα της κοινωνικής προλεταριο¬ 
ποίησης, συνεπώς εν δυνάμει και της πολιτικής προλεταριοποίη¬ 
σης. Φυσικά, αυτή η τελευταία δεν είναι ποτέ το αυτόματο προϊόν 
της πρώτης, ή ακόμα της φτώχειας και εξαθλίωσης, εξαρτάται σε 
μεγάλο βαθμό από τους αγώνες, την παρέμβαση των δυνάμεων 
του εργατικού κινήματος και των επαναστατών μαρξιστών. 


Ε. Πολιτική και τακτική της Ο.Κ.Δ.Ε. 

[...] 55. Οι αιτίες του ναυαγίου του ΣΥΡΙΖΑ πάνε και παραπέρα 
από τις αυταπάτες και απάτες περί Ευρωζώνης/ΕΕ, την απουσία 
εναλλακτικού σχεδίου κ.λπ. Βρίσκονται στην αδυναμία/αδιαφο¬ 
ρία κατανόησης της κρίσης του ελληνικού καπιταλισμού, στην 
αδιαφορία ή εντελώς επιδερμική σχέση με τους αγώνες, στον «κυ- 
βερνητισμό» και τις ανίερες συμμαχίες. Κατέρρευσε η αντίληψη 
ότι δήθεν μπορεί να υπάρξει μια πραγματικά εναλλακτική πολιτι¬ 
κή, αρκεί η Αριστερά να κερδίσει τις εκλογές και να γίνει κυβέρ¬ 
νηση - χωρίς ν’ αγγιχτεί ούτε μια τρίχα απ’ το αστικό κοινοβου¬ 
λευτικό πλαίσιο και τον κρατικό μηχανισμό, χωρίς την παραμικρή 
«υπερβολή» ενάντια στα συμφέροντα των καπιταλιστών, χωρίς 
καμία επέμβαση των αγώνων των εργαζομένων, των φτωχών λαϊ¬ 
κών στρωμάτων και της νεολαίας - και όλα αυτά εν μέσω οικονο¬ 
μικής κρίσης/κατάρρευσης, εκρηκτικού διεθνούς περιβάλλοντος, 
αντιδημοκρατικών αναδιπλώσεων και ιμπεριαλιστικών απειλών! 
Με άλλα λόγια, κατέρρευσε ο εκλογικίστικος/κοινοβουλευτικός 
κρετινισμός, το συνολικό ρεφορμιστικό «σχέδιο». Η εγκληματική 
φύση του ρεφορμισμού αναδεικνύεται πιο ξεκάθαρα και ολοκλη¬ 
ρωμένα στις κρίσιμες καμπές, όπου παίζονται μεγάλα πράγματα 
για το καπιταλιστικό σύστημα και το αστικό καθεστώς. 

56. Η άνοδος και το γκρέμισμα του ΣΥΡΙΖΑ είναι δείγμα μιας 
έξαρσης της «ΕΑΜικής κουλτούρας», που ήρθε στην επιφάνεια 
με τα Μνημόνια (αυτή την ιδιαίτερη κατάσταση όπου μπήκε η 
ελληνική κοινωνία), αλλά και ιστορικά έχει εμφανιστεί στις κρίσι¬ 
μες καμπές και συγκρούσεις του ελληνικού εργατικού κινήματος, 
έχοντας κοστίσει τόσες και τόσες οδυνηρές, σκληρές, αιματηρές 
διαψεύσεις, αποτυχίες, προδοσίες, ήττες. Μια τέτοια έξαρση εί¬ 
χαμε στις εκλογές της 20 ης Σεπτέβρη και κατά πάσα πιθανότητα 
αυτή η «κουλτούρα» θα ενταθεί την επόμενη περίοδο, κάτω από 
διάφορα ονόματα (π.χ. μέτωπο «αντιμνημονιακό», «κοινωνικο- 
πολιτικό», «προοδευτικό», «πατριωτικό», «δημοκρατικό», για την 
«εθνική ανεξαρτησία», για την «ενότητα της αριστεράς» κ.λπ.), 
παρά την πρόσφατη κραυγαλέα αποτυχία του ΣΥΡΙΖΑ (πραγμα¬ 
τική τραγωδία) ή τη μικρότερη αλλά υπαρκτή της ΑΝΤΑΡΣΥΑ 
και της ΛΑΕ. 

[...] 64. Η μετάλλαξη του ΣΥΡΙΖΑ (συμπληρωμένη με την κρί¬ 
ση των υπόλοιπων οργανώσεων της Αριστεράς) δημιουργεί ένα 
κενό στα αριστερά, που όμως δεν υπάρχει «εύκολος» και «γρήγο¬ 
ρος» δρόμος για την κάλυψή του. Μάλιστα, αυτή μπορεί να δημι¬ 
ουργήσει πιέσεις για μια ακόμα βαθύτερη προσχώρηση δυνάμεων 
στο ρεφορμισμό. Η κατάληξη όλων των λεγάμενων «ελπιδοφό- 
ρων εγχειρημάτων» τύπου «ενότητας της αριστεράς» ή ΣΥΡΙΖΑ 
(πολύ περισσότερο) ή ΑΝΤΑΡΣΥΑ (κατά πως διαφαίνεται), είναι 
ένα γερό μάθημα και πρέπει όλοι οι αγωνιστές να το αφομοιώ¬ 
σουν. Χρειάζονται πολύ πιο στέρεες συγκροτήσεις για ν’ ανταπε- 
ξέλθουν στις πιέσεις της σημερινής κατάστασης. Όποιες τακτικές 
προσαρμογές κι αν απαιτούνται, πρέπει να επιμείνουμε στην αυ¬ 
τοδύναμη/ανεξάρτητη οικοδόμηση της Ο.Κ.Δ.Ε., γιατί χωρίς μια 
ισχυρή Οργάνωση όλα τα υπόλοιπα είναι μια ψευδαίσθηση τα¬ 
κτικής, συμμαχιών κ.λπ. Ο ακολουθητισμός για «νέους φορείς», 
«μέτωπα»/«συμμαχίες» με αριστερούς ρεφορμιστές κ.λπ. αναπα¬ 
ράγουν και εξαπλώνουν τα ρεφορμιστικά και κεντριστικά αδιέξο¬ 
δα. Το ζητούμενο είναι οι δυνάμεις που θα καλύψουν το κενό να 
είναι επαναστατικές, όχι μια ανακύκλωση των ίδιων φθαρμένων 
υλικών και αποτυχημένων συνταγών. Η ενίσχυση και οικοδόμη¬ 
ση της Ο.Κ.Δ.Ε. είναι το πιο αξιόπιστο εργαλείο γι’ αυτό, αν όχι το 
μοναδικό (από την άποψη των πολιτικών/κομματικών σχηματι¬ 
σμών). Η κατάρρευση του ρεφορμιστικού σχεδίου δίνει μεγάλες 
δυνατότητες, ανοίγει το «παιχνίδι» για μια πλατύτερη απήχηση 
και βαθύτερο ρίζωμα μιας επαναστατικής πολιτικής/δύναμης. Η 
Ο.Κ.Δ.Ε., έχοντας διευρύνει κατά πολύ, σε σχέση με το πρόσφατο 
παρελθόν τον αριθμό των εργαζομένων και νέων που την παρα¬ 
κολουθούν, που ενδιαφέρονται για την πολιτική της ή και μπορεί 
και πρέπει να πρωτοστατήσει σ’ αυτό. 


Ο.Κ.Δ.Ε. £ 

Οργάνων Κομμουνιστών Διεθνιστών Ελλάδας 

10 Εργατική Πάλη 


ΠΟΛΙΤΙΚΗ 


Δεκέμβριος 2015 


Σημάδια αγωνιστικής αφύπνισης 

Η πορεία του Πολυτεχνείου 


Μ ετά τη μαζική απεργία στις 12 
Νοέμβρη, φαίνεται πως το νήμα των 
αγώνων ξαναπιάνεται, σε συνέχεια 
και με την πορεία της επετείου για 
τα 42 χρόνια από την εξέγερση του Πολυτεχνείου, 
με περίπου 30.000 διαδηλωτές στην Αθήνα. Στην 
κεφαλή της πορείας υπήρχε πανό αλληλεγγύης 
για τους 5 αγωνιστές φοιτητές που διώκονται με 
το ευρωπαϊκό ένταλμα σύλληψης και κινδυνεύ¬ 
ουν να εκδοθούν στην Ιταλία (βλ. σχετικό άρθρο). 
Ακολουθούσαν τα μπλοκ των φοιτητικών συλλό¬ 
γων, της άκρας και επαναστατικής αριστεράς, του 
αναρχικού/αντιεξουσιαστικού χώρου, με τη ΛΑΕ 
και το ΚΚΕ στο τέλος. 

Η συγκυβέρνηση ΣΎΡΙΖΑ-ΑΝΕΛ συνέχισε στα 
χνάρια της κυβερνητικής «παράδοσης» των τελευ¬ 
ταίων χρόνων, κλείνοντας 3 στάσεις του Μετρό 
(Σύνταγμα, Ευαγγελισμός, Μέγαρο Μουσικής) θέ¬ 
λοντας, να δημιουργήσει την αίσθηση ασφυξίας, σε 
συνδυασμό με 7.000 αστυνομικούς που κατέκλυσαν 
το κέντρο, για να εκφοβίσουν τον κόσμο και να απο- 
μαζικοποιηθεί η πορεία. 

Η παρουσία των ΜΑΤ δεν ήταν απλά εμφανής 
αλλά ασφυκτική, συγκεκριμένα τα «κορδόνια» τους 
ξεκινούσαν από το μπλοκ της Ο.Κ.Δ.Ε. και κατέλη¬ 
γαν να κυκλώνουν όλα τα μπλοκ του αναρχικού χώ¬ 
ρου. 

Δυναμική ήταν η παρουσία του μπλοκ της 
Ο.Κ.Δ.Ε. και μαζί των νεολαιίστικων παρατάξεών 
της (Σοσιαλιστική Σπουδαστική Πάλη, Μαθητική 
Αντεπίθεση), δίνοντας μαχητικό παλμό με διαρκή 
συνθήματα, ενάντια στα Μνημόνια, την κυβέρνηση 
και την Ε.Ε., για την αλληλεγγύη σε πρόσφυγες/με¬ 
τανάστες, ενάντια στον πόλεμο και τον ιμπεριαλι¬ 
σμό κ.λπ. 

Στο τέλος της πορείας, την αμαύρωνε η παρέ¬ 
λαση του «κομματικού στρατού» του ΣΥΡΙΖΑ, υπό 
την πλήρη προστασία των ΜΑΤ. Αυτή δεν κατέστη 
όμως αρκετή για να μην ξεγυμνωθούν πολιτικά οι 




Συριζαίοι από τον κόσμο, που αυθόρμητα γιούχαρε 
και φώναζε προς το μέρος τους «το ΠΑΣΟΚ είναι 
εδώ, ενωμένο, δυνατό». 

Μετά το τέλος της πορείας, έγιναν μικρής έντα¬ 
σης συγκρούσεις στα Εξάρχεια (αγαπημένο θέμα της 
τρομολαγνικής καταστροφολογίας των ΜΜΕ), με 
ρίψη δακρυγόνων απ’ την αστυνομία στους δρόμους 
γύρω απ’ το Πολυτεχνείο και την πραγματοποίηση 
τελικά πέντε συλλήψεων. 

Η μέρα είχε ξεκίνησε με την προκλητική επίσκε¬ 
ψη του Τσίπρα στο Πολυτεχνείο το πρωί, που συ¬ 
νοδεύτηκε από έντονες αποδοκιμασίες από κόσμο 
και την προσπάθεια της άκρας αριστεράς, που βρι¬ 
σκόταν εκείνη την στιγμή στο χώρο, να αποτρέψει 
την κατάθεση στεφανιού από τους εγκληματίες της 
συγκυβέρνησης. «Το μήνυμα του Πολυτεχνείου δεν 
θα το καπηλευτούν αντιεξουσιαστές ούτε νοσταλγοί 
της Χούντας, ούτε ακροδεξιοί», δήλωσε αργότερα 
για τα γεγονότα ο Τσίπρας, με περίσσευμα θράσους. 

Με την υπογραφή του 3 ου μνημονίου από τη συ¬ 
γκυβέρνηση ΣΥΡΙΖΑ-ΑΝΕΛ έχει ξεκινήσει η κατάρ¬ 
ρευση των κοινωνικών στηριγμάτων της, διαδικασία 
που θα εντείνεται με την εφαρμογή του Μνημονίου, 
φέρνοντας την πλήρη απομόνωσή της από τα βαλ¬ 
λόμενα στρώματα των εργαζόμενων, της νεολαίας, 
των αγροτών, των συνταξιούχων και των μετανα¬ 
στών, της μεγάλης κοινωνικής πλειοψηφίας. Οι νέοι 
υποτακτικοί των Μνημονίων και της Ε.Ε. που λένε 
«Ναι σε όλα», για να μπορέσουν να φέρουν εις πέρας 
το βάρβαρο έργο τους, θα επιστρατεύσουν ό,τι και 
οι προηγούμενοι, ένα τερατώδες Κράτος Έκτακτης 
Ανάγκης, που θα επανέλθει να συνεχίσει το έργο του 
από εκεί που αυτό είχε «διακοπεί». Όμως, όπως έδει¬ 
ξε και η μαζική πορεία στις 17/11, δεν μπορούν να 
σβήσουν το μήνυμα της εξέγερσης του Νοέμβρη του 
1973, που παραμένει φάρος για τους εργαζόμενους 
και τη νεολαία για να ανατρέψουν παλιούς και νέους 
μνημονιακούς. Οι αγώνες που έρχονται θα το επιβε¬ 
βαιώσουν. 


Θεσσαλονίκη 


Γιάννενα 


Π άνω από 4.000 κόσμου διαδήλωσαν στην πο¬ 
ρεία του Πολυτεχνείου, περνώντας από την 
Αμερικάνικη Πρεσβεία και καταλήγοντας στην 
είσοδο του Πολυτεχνείου. Συμμετείχαν φοιτητι¬ 
κοί σύλλογοι, αριστερά κόμματα και οργανώσεις, αντιεξου- 
σιαστές. Τα συνθήματα (πέρα από τα διαχρονικά της εξέγερ¬ 
σης του 1973) ήταν ενάντια στα Μνημόνια, την κατάρρευση 
της παιδείας, υγείας και ασφάλισης, που προχωρούν με το 3ο 
Μνημόνιο. 

Η παρουσία της αστυνομίας ήταν έντονη, με ισχυρές δυ¬ 
νάμεις των ΜΑΤ σε παράπλευρες οδούς στη διάρκεια της 
διαδήλωσης, ενώ αστυνομικά φράγματα υπήρχαν μπροστά 
από τα γραφεία του ΣΥΡΙΖΑ και γύρω από το Αριστοτέλειο 
Πανεπιστήμιο. Μετά το τέλος της διαδήλωσης, δυνάμεις ΜΑΤ 
και ΔΙΑΣ απώθησαν όσους είχαν παραμείνει έξω από τον χώρο 
του Πολυτεχνείου. 

Νωρίτερα, μέλη του ΣΥΡΙΖΑ είχαν εμποδιστεί να καταθέ¬ 
σουν στεφάνι από φοιτητές, που φώναζαν συνθήματα ενάντια 
στην κυβέρνηση και το Μνημόνιο. 


Μ αζική (800-1.000 άτομα) 
και η πορεία στις 17/11. 
Οι φοιτητικοί σύλλογοι 
Εστιακών Δουρούτης, ΠΤΕΤ και 
Ιατρικής, έχοντας προχωρήσει την ίδια 
μέρα σε κατάληψη του Δημαρχείου 
για τις διεκδικήσεις των εστιακών 
φοιτητών, έδωσαν παλμό με συνθήματα 
αντιμνημονιακά, αντιφασιστικά 

και κατά της ιμπεριαλιστικής Ε.Ε. 
Συμμετείχαν με μπλοκ οι ΟΚΔΕ, 
ΑΝΤΑΡΣΥΑ, ΛΑΕ, ΚΚΕ μ-λ και 
ΜΛ-ΚΚΕ, αντιεξουσιαστικός χώρος. 
Ο ΣΥΡΙΖΑ, με περισσό θράσος, 
εμφανίστηκε με πανό που έγραφε «ο 
αγώνας συνεχίζεται», προκαλώντας 
την αντίδραση των συγκεντρωμένων, 
που δεν του επέτρεψαν να συμμετάσχει 
στη διαδήλωση. 


Καταδίκη των 
γεγονότων στις 15/11 

Τ α ξημερώματα της 15 ης Νοέμβρη, ομάδα 50-60 
τραμπούκων οπλισμένων με γυάλινα μπου¬ 
κάλια, σιδερένιους λοστούς κ.ά., γκαρίζοντας 
αντικομμουνιστικά συνθήματα, ξεστομίζοντας οχετό 
σεξιστικού υβρεολόγιου, επιτέθηκε εντελώς αναίτια 
σε αγωνιστές της Ακρας Αριστεράς και της Ροσινάντε, 
που βρίσκονταν στην πύλη του Πολυτεχνείου (οδός 
Στουρνάρη) για τις καθιερωμένες προετοιμασίες του 
3μερου εορτασμού της εξέγερσης του Πολυτεχνείου. 

Αποτέλεσμα αυτής της ύπουλης και φασιστικού τύ¬ 
που επίθεσης ήταν να τραυματιστούν σύντροφοι και 
αγωνιστές (7 απ’ αυτούς πήγαν στο νοσοκομείο), μέλη 
του ΕΕΚ, του ΚΚΕ(μ-λ) και της Ροσινάντε. Ανάμεσά 
τους ο σύντροφος της Ο.Κ.Δ.Ε. Σταύρος Σκεύος, που 
διακομίστηκε με τραύματα στο κεφάλι, μώλωπες στο 
σώμα και τα χέρια. 

Τέτοιες πρακτικές και λογικές «τυφλής» βίας εί¬ 
ναι ξένες και εχθρικές στο εργατικό κίνημα, δεν έχουν 
καμία σχέση με τις ιδέες, την ηθική και πρακτική του, 
αλλά αντίθετα έρχονται να συμπληρώσουν την κρατι¬ 
κή καταστολή. Τέτοιου ενέργειες θα ζήλευε ακόμα και 
η Χ.Α. Από τη μεριά μας, δεν δεχόμαστε καμία συγ¬ 
γνώμη (με αφορμή σχετική ανακοίνωση, που αναρτή- 
θηκε στο &ΐΚ€ηδ.ίηάγηΐ€(ΐΗ), από άτομα που συμμε¬ 
τείχαν στην επίθεση, που με γελοιότητα προσπάθη¬ 
σαν εκ των υστέρων να απολογηθούν, λέγοντας ότι 
μπερδεύτηκαν, νομίζοντας πως πρόκειται για οι Κνίτες 
(λες και αυτό θα τους δικαιολογούσε). Το θέμα δεν αν 
μπερδεύτηκαν ή όχι (που η πραγματικότητα τους δια- 
ψεύδει), αλλά ο τρόπος που ενέργησαν, αδιαφορώντας 
πλήρως ακόμα και για την αξία της ανθρώπινης ζωής. 

Για τους επαναστάτες, ο ρόλος της βίας δεν πρέπει 
ποτέ να είναι «τυφλός»: αυτή είναι αποτελεσματική και 
ουσιώδης όταν ασκείται από τις αγωνιζόμενες μάζες 
ενάντια στο αστικό κράτος και τους μηχανισμούς του, 
το καπιταλιστικό σύστημα, τον ιμπεριαλισμό. 

Αντίθετα, το απολιτικό συνονθύλευμα της πλατεί¬ 
ας Εξαρχείων σε καμία περίπτωση δεν αποτελεί κομ¬ 
μάτι του κινήματος - έτσι, δεν τίθεται κανένα ζήτημα 
«εμφύλιου πολέμου» (ειδικά ανάμεσα σε «ακραίες» 
ομάδες), όπως χαιρέκακα και βολικά θέλησαν να πα¬ 
ρουσιάσουν ή να υπονοήσουν και αστικά ΜΜΕ. 

Ούτε πρέπει να βγάλει κανείς μόνο εύκολα συμπε¬ 
ράσματα (και μάλλον λανθασμένα στη συγκεκριμένη 
περίπτωση), περί «ασφαλιτών» και «παρακρατικών». 
Όχι ότι αποκλείεται (κάθε άλλο) η εισχώρηση και κα¬ 
θοδήγησή τους σε τέτοια μπουλούκια. Αλλά πρέπει να 
δούμε τον πυρήνα τέτοιων φαινομένων: τη λουμπενο- 
ποίηση, την οποία εξαπλώνει το σάπισμα του καπιτα¬ 
λιστικού συστήματος και της αστικής ιδεολογίας, φτά¬ 
νοντας και στις παρυφές του αναρχικού/αντιεξουσια- 
τικού χώρου. Όχι για να δικαιολογήσουμε οτιδήποτε, 
αλλά για να απαιτήσουμε την κάθετη και αποτελεσμα¬ 
τική αντιμετώπιση, το ξερίζωμα τέτοιων φαινομένων, 
πέρα από οποιοδήποτε «ιδεολογικό» προκάλυμμα. 
Εδώ βρίσκεται και η ευθύνη του αναρχικού/αντιεξου- 
σιαστικού χώρου (ή λεγάμενων τέτοιων κομματιών): 
που μέχρι τώρα επέτρεπε ή και επιτρέπει σε τέτοιου 
είδους άτομα και ομάδες να μιλούν και να πράττουν 
στο όνομά του, εκθειάζει και φετιχοποιεί κάθε μορφή 
«βίας», θεοποιεί μια αντικοινωνική ατομικότητα, ακό¬ 
μα τροφοδοτεί και ένα μίσος προς την αριστερά με ιδέ¬ 
ες περί «κόκκινου φασισμού». 

Απέναντι σ’ αυτό το τακτικό βρώμισμα αυτού του 
χώρου από τέτοιες ομάδες, θετικό δείγμα αποτελούν οι 
ανακοινώσεις συλλογικοτήτων του, που καταδικάζουν 
σε κάθε τόνο την επίθεση. Επιθέσεις τέτοιου τύπου 
έχουμε ξαναδεί στο παρελθόν (σε φοιτητικές εκλογές, 
εκδηλώσεις οικονομικής ενίσχυσης ακροαριστερών 
φοιτητικών σχημάτων κ.ά.), ωστόσο αυτή είχε και κά¬ 
ποια πρωτοφανή χαρακτηριστικά. 

Οι οργανώσεις και οι αγωνιστές του εργατικού 
κινήματος δεν θα αφεθούν να τρομοκρατηθούν από 
τέτοια χτυπήματα, απέναντι σ’ αυτά οργανώνουν την 
περιφρούρηση και αυτοάμυνα του κινήματος, ως ανα¬ 
πόσπαστο κομμάτι της πάλης του. 

Εργατική Πάλη 11 


Φιάσκο της ΝΔ: Η αστική πολιτική σε αποσύνθεση 


Σ ε μια κλωστή κρέμεται η ενότητα της ΝΔ, μετά και από 
τη διαλυτική εικόνα της αποτυχίας διεξαγωγής των 
εσωκομματικών εκλογών. 

Προεκλογικά, ο Τζιτζικώστας μίλησε για «βολεμένους και 
συμφέροντα» από το «θλιβερό παρελθόν», πλασάρεται ως το 
«νέο πρόσωπο» και ποντάρει στον επαναπατρισμό ψηφοφό¬ 
ρων από ΑΝΕΛ και Χρυσή Αυγή. Υποστηρίζεται από Βορίδη, 
Μπαλτάκο και γενικά το επιτελείο Σαμαρά. Ο Μεϊμαράκης, 
το φαβορί, παρουσιάστηκε ενωτικός, αλλά αποκαλεί «παιδί» 
τον Τζιτζικώστα και καυτηριάζει τα καλέσματα των αντιπάλων 
του, μιλώντας για «περαστικούς». Έχει μαζί του τους καραμαν- 
λικούς και ποντάρει στους ψηφοφόρους της 20 ης Σεπτεμβρίου. 
Με κεντροδεξιό προφίλ επιχειρεί να συγκρατήσει τη φθορά 
του κόμματος, μάταια όμως, καθώς τα Μνημόνια αποτελούν 
τη μοναδική πολιτική της ΝΔ. Ο Άδ. Γεωργιάδης και ο Κ. 
Μητσοτάκης, άγριοι νεοφιλελεύθεροι με δείγματα γραφής στη 
σαμαροβενιζελική κυβέρνηση, ο πρώτος με απύθμενο θράσος 
ουρλιάζει για «συναρπαστικά χρόνια που θα ζήσουμε μαζί του», 
ο δεύτερος αναμασάει γνωστές νεοφιλελεύθερες ιδεοληψίες. 

Ουσιαστικά συγκρούονται καραμανλικοί κεντροδεξιοί 
(Μεϊμαράκης) και ακραίοι νεοφιλελεύθεροι (Σαμαράς). Οι 
πρώτοι, χωρίς καμία διαφορετική πολιτική από τα Μνημόνια, 
παρουσιάζονται μετριοπαθείς για ν’ αποτινάξουν τη διακυ¬ 
βέρνηση Σαμαρά, που τους οδήγησε σε διαδοχικές εκλογικές 
ήττες. Οι δεύτεροι, αμετανόητοι, επιμένουν στα «θετικά» της. 

Στις 22/11, η εκλογική διαδικασία οδηγήθηκε σε φιάσκο 
λόγω... τεχνικού προβλήματος. Αυτή ήταν η κορυφή του 
παγόβουνου, της εσωτερικής αποσύνθεσης της ΝΔ. Μετά 
άνοιξαν οι ασκοί του Αιόλου. Τζιτζικώστας και Μητσοτάκης 
ζήτησαν την παραίτηση Μεϊμαράκη, ο οποίος απάντησε να 
παραιτηθούν κι αυτοί από κοινοβουλευτικός εκπρόσωπος 
και περιφερειάρχης αντίστοιχα. Κατηγόρησε τον Σαμαρά για 
την εταιρεία που επιλέχθηκε με «προσωπική του εγγύηση». 
Επιτέθηκε στον γραμματέα Παπαμιμίκο και στον Βορίδη. 
Τελικά παραιτήθηκε για να τον ακολουθήσουν ο Παπαμιμίκος 
και οι Γεωργιάδης και Μητσοτάκης από τις θέσεις των κοι¬ 
νοβουλευτικών εκπροσώπων. Όμως η άθλια εικόνα «τέλμα¬ 
τος και αδιεξόδου», όπως είπε ο νέος προσωρινός πρόεδρος 
Πλακιωτάκης δεν ξεπεράστηκε. 

Η Μπακογιάννη δεν απέκλεισε ότι έγινε «σαμποτάζ» στις 
εσωκομματικές εκλογές, ενώ για τις εκλογές του 2009 (όπου 
ηττήθηκε από τον Σαμαρά) μίλησε ουσιαστικά για νοθεία! Ο 
Γκιουλέκας ζήτησε ορισμό 5μελούς επιτροπής για τη διενέρ- 

«Προαπαιτούμενων» συνέχεια 

Σ υνεχίζουν το θεάρεστο έργο τους οι φλογεροί νεομνη- 
μονιακοί της συγκυβέρνησης ΣΥΡΙΖΑ-ΑΝΕΛ. Αφού 
πήρε πρώτα την έγκριση του Γιούρογκρουπ, ένας ακό¬ 
μα εφαρμοστικός νόμος-«σκούπα» ψηφίστηκε ως κατεπείγων 
στα μέσα Νοέμβρη. Οι βασικές διατάξεις προβλέπουν: 

- Αλλαγές στους πλειστηριασμούς πρώτης κατοικίας και 
την ανακεφαλαιοποίηση των τραπεζών (βλ. σχετικά άρθρα). 

- Περιορισμό της νοσοκομειακής δαπάνης. 

- 100 δόσεις: ο φορολογούμενος που έχει ενταχθεί στη 
ρύθμιση θα πρέπει, προκειμένου να μην τη χάσει, να πληρώνει 
έγκαιρα τις νέες φορολογικές επιβαρύνσεις του (π.χ. ΕΝΦΙΑ 
ή τέλη κυκλοφορίας). Ως τις 30/6/2016, η διορία είναι 30 μέ¬ 
ρες. Από 1/7/2016 ως 31/12/2017 μειώνεται στις 15 μέρες. Από 
1/1/2018 δεν υπάρχει καμία διορία. Ο φορολογούμενος μπορεί 
να παραμείνει στη ρύθμιση εφόσον πριν λήξει μια νέα οφειλή 
υποβάλλει αίτηση ένταξης στην πάγια ρύθμιση των 12 δόσεων, 
που χορηγείται χωρίς προϋποθέσεις εφόσον η νέα οφειλή είναι 
έως 50.000 ευρώ (για οφειλές άνω των 50.000 ευρώ πρέπει να 
αποδεικνύεται η αδυναμία πληρωμής). Η ρύθμιση χάνεται επί¬ 
σης όταν εντός του 2017 ο φορολογούμενος καθυστερήσει μια 
πληρωμή χωρίς να έχει περάσει 6μηνο από την καθυστέρηση 
προηγούμενης οφειλής. 

Ξηλώνεται έτσι ένα από τα ελάχιστα μέτρα υποτυπώδους 
ανακούφισης του λαού απ’ την πρώτη διακυβέρνηση ΣΥΡΙΖΑ- 
ΑΝΕΛ, το οποίο άλλωστε οι δανειστές είχαν ξεκαθαρίσει ότι 
αποτελούσε «μονομερή ενέργεια». 

- Ανείσπρακτα ενοίκια: θεσπίζεται η δυνατότητα των ιδιο¬ 
κτητών να μην φορολογηθούν για μισθώματα που αποδεδειγ¬ 
μένα δεν έχουν εισπράξει. Όμως, για να γίνει αυτό, θα πρέπει 
μέχρι την προθεσμία υποβολής της φολογικής δήλωσής τους 
να έχουν κινηθεί για την έξωση του ενοικιαστή ή να έχουν 
υποβάλλει σχετική αγωγή. Το μέτρο έχει αναδρομική ισχύ από 
τα φετινά εισοδήματα ενοικίων - και απειλεί να πετάξει χιλιά¬ 
δες κόσμου στον δρόμο. 

Έτσι ολοκληρώθηκε το 1° πακέτο «προαπαιτούμενων» της 
μνημονιακής δόση των 2 δισ. ευρώ - και παίρνει σειρά, μετά 
από συμφωνία στο Γιούρογκρουπ, το 2° πακέτο (για το επόμε- 


γεια των εκλογών και παράκαμψη της Κεντρικής Εφορευτικής 
Επιτροπής. Ο Δένδιας ζήτησε συνέδριο αντί εκλογών κ.ο.κ. 

Η βαθιά κρίση στη ΝΔ, που απειλείται με διάσπαση ή κα¬ 
τακερματισμό, είναι αποτέλεσμα των Μνημονίων, καθώς και 
της συντριπτικής καταδίκης τους σε τρεις διαδοχικές εκλογικές 
αναμετρήσεις, των αγώνων και της πολιτικής ριζοσπαστικο- 
ποίησης της προηγούμενης περιόδου. Τα Μνημόνια οδήγησαν 
στην πλήρη χρεοκοπία, δημιούργησαν τεράστιες κοινωνικές 
μετατοπίσεις, με την φτωχοποίηση, την καταστροφή των με¬ 
σαίων στρωμάτων που απευθυνόταν και «ενσωμάτωνε» η ΝΔ. 

Η ΝΔ ούτε τώρα έχει εναλλακτική πολιτική, πόσο μάλ¬ 
λον στρατηγική. Γι’ αυτό και δεν παρουσιάστηκε καμία συ¬ 
ζήτηση για την ανασυγκρότησή της πάνω σ’ ένα διαφορετικό 
αστικό σχέδιο. Οι αντίπαλοι περιορίστηκαν στις προσωπικές 
επιδιώξεις και αντεγκλήσεις, όταν ως προσωπικότητες δεν τρα¬ 
βούν καν την προσοχή των μαζών, δεν αποτελούν «ηγέτες». Η 
άσκηση της αστικής πολιτικής έχει περιοριστεί στην εκτέλεση 
των μνημονιακών συνταγών, που γράφουν οι δανειστές. Η δι¬ 
αχείριση της κρίσης και η εξυπηρέτηση των συμφερόντων μιας 
παρασιτικής αστικής τάξης μετέτρεψε τους αστούς πολιτικούς 
σε απλούς εισπράκτορες και δοσίλογους, ανίκανους να παρά¬ 
γουν πολιτική, να «πείσουν» τις μάζες για κάποιο πρόγραμμα 
επανεκκίνησης της οικονομίας. Η παραμονή σε Ευρώ/Ε.Ε. 
(μοναδικό «σχέδιο» και καταφύγιο της αστικής πολιτικής) αμ¬ 
φισβητείται πλέον από πλατιά στρώματα. Στα παραπάνω προ¬ 
στίθεται ο μνημονιακός εξευτελισμός των αστικών κοινοβου¬ 
λευτικών διαδικασιών/θεσμών. Η χρεοκοπία του ελληνικού 
καπιταλισμού, οι κοινωνικές και πολιτικές μετατοπίσεις, η ανυ¬ 
παρξία εναλλακτικής αστικής λύσης, η κοινωνική και πολιτική 
ριζοσπαστικοποίηση των μαζών, είναι οι βασικές αιτίες για την 
βαθιά πολιτική και στρατηγική κρίση του αστικού συστήματος, 
των αστικών κομμάτων και ιδιαίτερα της ΝΔ. 

Η μνημονιακή μετάλλαξη του ΣΥΡΙΖΑ έδωσε μια «ανά¬ 
σα» στις αστικές δυνάμεις και την Ε.Ε. Από μόνη της όμως δεν 
αρκεί για το ξεπέρασμα της πολιτικής κρίσης. Ο ΣΥΡΙΖΑ ξα¬ 
ναβάζει στο παιχνίδι τους παλιούς μνημονιακούς και τη ΝΔ 
με την τρίτο μνημονιακή «συναίνεση», όμως μόνο με νέα πρα¬ 
ξικοπήματα και ένα νέο Κράτος Έκτακτης Ανάγκης μπορούν 
να «κυβερνήσουν». Η πολιτική κρίση θα βαθύνει, μαζί και η 
αποσύνθεση, πιθανόν και οργανωτική διάλυση των αστικών 
κομμάτων - αφήνοντας ένα κενό που πρέπει να εκμεταλλευτεί 
το εργατικό κίνημα. 

■ Σοφία Καρασαρλίδον 

νο 1 δισ.). Αυτό περιλαμβάνει 13 «παρεμβάσεις», όπως: 

- Φορείς διαχείρισης των «κόκκινων» δανείων (βλ. σχετικό 
άρθρο). 

- Εφαρμοστικές διατάξεις για το πτωχευτικό δίκαιο που θε¬ 
σπίστηκε πρόσφατα. 

- Πλαίσιο για το νέο υπερ-Ταμείο Αποκρατικοποιήσεων. 

- Νέο μισθολόγιο: με βάση και τον προϋπολογισμό, το 
«τσεκούρι» σε δαπάνες για μισθούς και συντάξεις είναι 375 εκ. 
Το σχέδιο νόμου που ετοιμάζει η κυβέρνηση προβλέπει ότι οι 
αυξήσεις (φυσικά μόνο όταν και αν ποτέ «ξεπαγώσουν» οι μι¬ 
σθοί...) θα δίνονται με βάση τα χρόνια προϋπηρεσίας και όχι 
με βάση τον βαθμό των υπαλλήλων. Σχεδιάζεται η επανακατά- 
ταξη όλων των υπαλλήλων με βάση τα χρόνια υπηρεσίας και 
η απόδοση αυξήσεων (ωριμάνσεων) στους υπαλλήλους που 
βρίσκονται τα τελευταία χρόνια στο τελευταίο μισθολογικό 
κλιμάκιο του βαθμού όπου έχουν καταταχθεί. Οι υπάλληλοι 
με πολλά χρόνια προϋπηρεσίας θα είναι οι μεγάλοι χαμένοι, 
καθώς θα «παγώσουν» μισθολογικά στον αιώνα τον άπαντα. 
Πρόκειται για μια ψευδεπίγραφη «μείωση των διαφορών», με 
την γνωστή υποκρισία των νεοφιλελεύθερων μνημονιακών, 
που τάχα κόπτονται πάντα για τα δικαιώματα των λιγότερο ευ¬ 
νοημένων/αδύναμων, σπρώχνοντας διαρκώς όλη την εργατική 
τάξη προς τα κάτω. 

- «Αποτίμηση» της απελευθέρωσης επαγγελμάτων. 

- Εφαρμογή της εργαλειοθήκης του ΟΟΣΑ, με επίκεντρο 
τα καύσιμα και τα αναψυκτικά/ποτά. 

- Ενίσχυση της Γραμματείας Εσόδων, όπου ο νέος Γενικός 
Γραμματέας θα υπογράφει «συμβόλαιο αποδοτικότητας στο 
γδάρσιμο του ελληνικού λαού. 

Ο κατήφορος έχει παρακάτω: ασφαλιστικό (με δεδομένες 
μεγάλες περικοπές συντάξεων, τουλάχιστον), φορολογικό (κα¬ 
τάργηση φοροαπαλλαγών, νέα φορολογική κλίμακα με ενσω¬ 
μάτωση και της «εισφοράς αλληλεγγύης» κ.ά.) -μάλιστα την 
ίδια στιγμή που με τον πρόσφατο Κώδικα Ποινών μειώνονται 
ριζικά τα πρόστιμα για τη φοροδιαφυγή του κεφαλαίου!-, νέο 
Μεσοπρόθεσμο 2016-2019... χώρια όποια επιπλέον μέτρα 
απαιτηθούν λόγω πιθανών νέων δημοσιονομικών «τρυπών». 
Είναι ώρα οι εργαζόμενοι να μιλήσουν με μαζικούς αγώνες, 
για να σταματήσει αυτή η κατάντια! 


Ανακεφαλαιοποίηση τραπεζών 

Τρίτη και φαρμακερή 

Ο ι μνημονιακοί δολοφόνοι, αυτή τη φορά ως 
κυβέρνηση ΣΥΡΙΖΑ-ΑΝΕΛ, επέστρεψαν για 
τρίτη φορά στον τόπο του αντιλαϊκού εγκλή¬ 
ματος με τίτλο «τραπεζική ανακεφαλαιοποίηση»: 
α) Χαρίζονται οριστικά στις τράπεζες τα πάνω από 45 
δισ. ευρώ που κόστισαν οι «διασώσεις» τους από το 2013. 

β) Μετά τη μεταβίβαση μεριδίων του ΤΧΣ στους ιδι¬ 
ώτες, η συμμετοχή του πέφτει στα επίπεδα του 30% ως 
2%. Η σύγκριση γίνεται πιο εξοργιστική, αν θυμηθούμε 
ότι: 1. Μετά την 1 η ανακεφαλαιοποίηση (2013), το με¬ 
ρίδιο του ΤΧΣ ήταν από 81% ως και πάνω από 95%! 2. 
Στη 2 η ανακεφαλαιοποίηση (2014) το ΤΧΣ είχε πάρει 
\ναππηίδ(*) αντί για μετοχές, απεμπολώντας τα δικαιώ¬ 
ματα ψήφου του. 

Όμως κι αυτά τα μερίδια ανήκουν ουσιαστικά στον 
ευρωπαϊκό μηχανισμό Ε5Μ, καθώς με το 3° Μνημόνιο 
δίνονται ως ενέχυρο στο υπερταμείο αποκρατικοποιή¬ 
σεων. 

γ) Για να διευκολυνθούν οι ιδιώτες, οι τράπεζες αποτι¬ 
μήθηκαν σε εξευτελιστικές «αξίες ίδρυσης εκ του μηδε- 
νός», πρακτικά μηδενικές (συνολικά μόλις 746 εκ. ευρώ). 
Η μεθοδευμένη απαξίωση φαίνεται και από το ότι ακόμα 
και μετά την πρόσφατη «βουτιά» των τραπεζικών μετο¬ 
χών, αυτές άξιζαν ακόμα 1,9 δισ. Ούτε λόγος για τις πα- 
λιότερες, φουσκωμένες χρηματιστηριακές αξίες (34 δισ. 
το 2014 (μετά τη 2 η ανακεφαλαιοποίηση), 70-75 δισ. το 
2007-2008): αυτές είναι για όταν οι τραπεζίτες πρέπει να 
μετρήσουν κέρδη, όχι να αποπληρώσουν στο Δημόσιο! 

δ) Το ΤΧΣ «προίκισε» κι από πάνω τις τράπεζες με πε¬ 
ρίπου 6 δισ. (η κυβέρνηση πανηγυρίζει, επειδή δεν χρει¬ 
άστηκαν και τα 10 δισ. του ΤΧΣ!), τη διαφορά ανάμεσα 
στις κεφαλαιακές ανάγκες τους (εκτιμώμενες σε 14,4 
δισ.) και τα ποσά που συγκέντρωσαν με αυξήσεις μετο¬ 
χικού κεφαλαίου. 

«Ξεχνάμε» λοιπόν τα άπειρα δισ. που έχει δώσει ο ελ¬ 
ληνικός λαός για να σώσει τις τράπεζες - εξαφανίζουμε 
το μερίδιο συμμετοχής του Δημοσίου (και κάθε συζήτη¬ 
ση εθνικοποίησης) - οι ιδιώτες τις παίρνουν μπιρ παρά, 
με κρατικό τσοντάρισμα... και όλα καλά! Οι τραπεζίτες 
θα πάρουν εξτρά δωράκι τη διευκόλυνση των πλειστηρι- 
ασμών και την πώληση των «κόκκινων» δανείων στους 
κερδοσκόπους (βλ. σχετικό άρθρο). 

Παρόλη όμως τη νέα «θωράκιση», οι τράπεζες πα¬ 
ραμένουν στη δίνη της χρεοκοπίας/κατάρρευσης του 
ελληνικού καπιταλισμού, των αλλαγών της «τραπεζι¬ 
κής ενοποίησης» στην Ευρωζώνη: 1. Μαζί με την ανα- 
κεφαλαιοποίηση έρχεται μια βαθιά «αναδιάρθρωσή» 
τους, που σημαίνει μαζικό κλείσιμο υποκαταστημάτων 
και απώλεια θέσεων εργασίας. 2. Η σύμφωνημένη τρί¬ 
το μνημονιακή διαχείριση των «κόκκινων» δανείων (βλ. 
σχετικό άρθρο) θα χτυπήσει ιδιαίτερα την εργατική τάξη 
και τα λαϊκά στρώματα, με τσουνάμι λουκέτων και απο¬ 
λύσεων, οριστικής και μαζικής διαγραφής οφειλών των 
καπιταλιστών προς εργαζόμενους (δεδουλευμένα κ.λπ.), 
κατασχέσεων σπιτιών και εισοδημάτων. 3. Το κούρε¬ 
μα των καταθέσεων καθόλου δεν αποτρέπεται. Όλα θα 
κριθούν από την πορεία του τραπεζικού συστήματος 
(και της κρίσης) στην Ευρωζώνη, που είναι εξαιρετικά 
χρεοκοπημένο και ευάλωτο (π.χ. τα επίσημα υπολογι¬ 
σμένα «κόκκινα» δάνειά του είναι συνολικά 900 δισ.). Η 
«τραπεζική ενοποίηση» προχωράει μεν, αλλά εκκρεμούν 
τεράστια ζητήματα (π.χ. μηχανισμός εγγύησης καταθέ¬ 
σεων). Μόνο βέβαιο οι ευρωπαϊκές οδηγίες, που έχουν 
ήδη υιοθετηθεί, προβλέποντας ρητά το κούρεμα (πιθα¬ 
νότατα χωρίς όριο στα 100.000 ευρώ). 4. Τέταρτο, η συ¬ 
γκεκριμένη ανακεφαλαιοποίηση φέρνει τον ουσιαστικό 
έλεγχο των τραπεζών σε ξένα, κερδοσκοπικά κεφάλαια/ 
ίϊιηάδ. Με λίγα δισ. θα βάλουν στο χέρι τις τέσσερις «συ- 
στημικές» τράπεζες, σε πλήρη λειτουργία, με πλήθος 
θυγατρικών και ενεργητικό 340 δισ. (μαζί και τα δάνεια 
όπου υπολογίζουν να πετσοκόψουν τον ελληνικό λαό). 
Αυτό το στοιχείο προστίθεται στην παρακμή της ελληνι¬ 
κής μπουρζουαζίας. 

Μόνη λύση είναι να εθνικοποιήσουμε τις τράπεζες 
κάτω από εργατικό/κοινωνικό έλεγχο, απαραίτητο βήμα 
για μια ορθολογική, γενναία «σεισάχθεια», την προστα¬ 
σία των λαϊκών σπιτιών, καταθέσεων και εισοδημάτων, 
την επανεκκίνηση και έναν άλλο προσανατολισμό της 
οικονομίας. 

(*) Τίτλοι που επιτρέπουν στον κάτοχό τους να πληρώσει 
μια ορισμένη «τιμή εξάσκησης» για να αποκτήσει μετοχές 
στο μέλλον. 

ΔΙΕΘΝΗ 


Δεκέμβριος 2015 


Σύνοδος 020 

Αδιέξοδα και όξανση των ανταγωνισμών 



Σ τις 15-16 Νοεμβρίου πραγματοποι¬ 
ήθηκε στην Αττάλεια της Τουρκίας η 
Σύνοδος των 020, η τελευταία υπό 
την προεδρία της Τουρκίας (το 2016 
αναλαμβάνει η Κίνα). 

Οι 020 αποτελούνται από τις ιμπεριαλιστι¬ 
κές χώρες, δηλαδή τους 07 (από 08, καθώς 
μετά τα γεγονότα της Ουκρανίας έχει αποκλει¬ 
στεί η Ρωσία), τις ΒΚΙΟδ (Κίνα, Βραζιλία, Ρω¬ 
σία, Ν. Αφρική, Ινδία) και την επονομαζόμενη 
«δεύτερη σειρά» νεοαναδυόμενων οικονομιών 
(Μεξικό, Ν. Κορέα, Τουρκία, Ινδονησία κ.ά.). 
Είναι ένα φόρουμ συζητήσεων/διαπραγματεύ¬ 
σεων για την επιβολή ενός πλαισίου λειτουρ¬ 
γίας της παγκόσμιας καπιταλιστικής οικονο¬ 
μίας. Στην πράξη, μετά την αποδυνάμωση των 
ιμπεριαλιστικών χωρών στο παγκόσμιο ΑΕΠ, η 
σημασία των 020 (πάνω από το 80% του πα¬ 
γκόσμιου ΑΕΠ) έχει υποσκελίσει αυτή των 07. 

Στη Σύνοδο κυριάρχησε η τρομοκρατική 
επίθεση στο Παρίσι και η κατάσταση στη Συ¬ 
ρία. Υπήρξε και κοινή ανακοίνωση εναντίον της 
«τρομοκρατίας», αν και κάθε χώρα την εννοεί 
εντελώς διαφορετικά, αν όχι εντελώς αντίθετα. 
Ωστόσο, πέρα από την γενικόλογη κοινή ανα¬ 
κοίνωση, η λεγόμενη «επίλυση του συριακού 
προβλήματος» και «αντιμετώπιση του 1815» δεν 
προχώρησε ούτε βήμα. Αν κρίνει κανείς από την 
κατάρριψη του ρωσικού αεροσκάφους από την 
τουρκική αεροπορία, λίγες μέρες μετά τη Σύνο¬ 
δο, τότε οι διαπραγματεύσεις για το «συριακό» 
στο περιθώριο της Συνόδου οδηγήθηκαν σε 
αδιέξοδο, αν όχι ρήξη. 

Κύρια θέματα της Συνόδου ήταν: 
α) Η επαναβεβαίωση όλων να καταβάλλουν 
προσπάθεια για τη συνέχιση αύξησης του πα¬ 
γκόσμιου ΑΕΠ κατά επιπλέον 2% ετησίως το 
2016 και στην επόμενη 2ετία. Ωστόσο, όπως 
διαπιστώνει και το κείμενο συμπερασμάτων 
της Συνόδου, η ανάπτυξη εξακολουθεί να εί¬ 
ναι άνιση, να «υπολείπεται των προσδοκιών», 
να είναι «εύθραυστη λόγω των κινδύνων και 
αβεβαιοτήτων στον χρηματοπιστωτικό τομέα», 
αλλά και των «γεωπολιτικών προκλήσεων που 
προκαλούν όλο και μεγαλύτερη ανησυχία». Ο 
στόχος για αύξηση της παγκόσμιας ανάπτυ¬ 
ξης είναι απλώς μια ευχή, αβάσιμη εντελώς, αν 
υπολογιστούν η μέχρι τώρα εξέλιξη της παγκό¬ 
σμιας οικονομίας και οι ολοένα πιο δυσοίωνες 
προβλέψεις του ΔΝΤ για την ανάπτυξη το 2015 
(την έχει αναθεωρήσει κοντά στο 3%, μάλλον 
θα είναι ακόμα πιο χαμηλή). 

β) Τα μέσα για την επίτευξη αυτού του 
«στόχου» είναι άκρως αντιφατικά. Για άλλη μια 
φορά, για άλλη μια χρονιά, τονίστηκε η ανάγκη 
χαλιναγώγησης του χρηματοπιστωτικού το¬ 
μέα (παράγωγα, σκιώδες τραπεζικό σύστημα, 
χρηματιστήρια κ.ά.), αλλά όπως πάντα τέτοιες 
αποφάσεις θα μείνουν στα χαρτιά, παρόλο που 
έγινε μια πιο συγκεκριμένη αναφορά στην ανά¬ 
γκη ελέγχου των «πολύ μεγάλων για να χρεο¬ 


κοπήσουν» τραπεζών. Σημαντικός είναι και ο 
στόχος που είχε τεθεί για μείωση του δημόσιου 
χρέους και γενικά των χρεών, που στη Σύνοδο 
επαναβεβαιώθηκε και ανανεώθηκε. Να θυμί¬ 
σουμε όμως ότι ο στόχος αυτός είχε μπει εδώ 
και 5 χρόνια (όταν διαφαινόταν μια ανάκαμ¬ 
ψη που δεν ήρθε), αλλά τα χρέη όχι μόνο δεν 
μειώθηκαν αλλά αυξήθηκαν (με διαφορές από 
χώρα σε χώρα) κατά επιπλέον 50 τρισ. δολάρια. 
Ακόμα και η δέσμευση για τόνωση των επενδύ¬ 
σεων (με συγκεκριμένες αναφορές στην αύξη¬ 
ση του ποσοστού του ΑΕΠ που κατευθύνεται 
στις επενδύσεις, στην ιδιαίτερη ενίσχυση των 
μικρομεσαίων επιχειρήσεων, στη γενίκευση των 
«συμφωνιών δημόσιου-ιδιωτικού τομέα» κ.ά.), 
δεν πρόκειται να πραγματοποιηθεί, μια που δί¬ 
νει έμφαση και αποκλειστικότητα στον ιδιωτι¬ 
κό τομέα, όπου όμως απόλυτο κριτήριο είναι το 
ποσοστό κέρδους, που εξακολουθεί να μειώνε¬ 
ται. Η κατάσταση χειροτερεύει ακόμα περισσό¬ 
τερο, όταν ταυτόχρονα με τα παραπάνω τονίζε¬ 
ται η ανάγκη επιπλέον «διαρθρωτικών μεταρ¬ 
ρυθμίσεων» (μειώσεις μισθών, ελαστικότητα 
εργασιακών σχέσεων, αποδόμηση κοινωνικών 
υπηρεσιών κ.λπ.), που οδηγούν εκτός των άλ¬ 
λων και σε μείωση της κατανάλωσης, δηλαδή 
χειροτέρευση, όχι άμβλυνση της κρίσης. 

γ) Με βάση τα παραπάνω, καθίστανται απλά 
ευχολόγια οι διακηρύξεις που «διακοσμούν» το 
κείμενο συμπερασμάτων για «μείωση των κοι¬ 
νωνικών ανισοτήτων», «καλύτερη ενσωμάτωση 
της νεολαίας στην εργασία» κ.ά., αν και μόνο 
η αναφορά τους δείχνει την αυξανόμενη ανη¬ 
συχία των ιμπεριαλιστών και γενικά των αστι¬ 
κών τάξεων των 020 γι’ αυτά. Ανησυχία για τις 
επιπτώσεις στην σταθερότητα του καπιταλιστι¬ 
κού συστήματος, που δεν σημαίνει βέβαια και 
αντιμετώπιση των προβλημάτων. Κάθε άλλο, 
όπως δείχνουν και τα τελευταία στοιχεία, για 
ακόμα μεγαλύτερη διεύρυνση της ανισότητας 
στον πλούτο το 2015. Τα ίδια ισχύουν στην 
αντιμετώπιση της φοροδιαφυγής και των φο¬ 
ρολογικών παραδείσων, που υπονομεύουν τα 
δημόσια έσοδα, ειδικά σε μια στιγμή γενικευμέ- 
νης δημοσιονομικής κρίσης. Αυτή ήταν επίσης 
«προτεραιότητα» των 020 εδώ και 3 χρόνια, 
τίποτε όμως δεν επετεύχθη, απλώς ξανατίθεται 
ως «στόχος». 

δ) Η πλήρη αποτυχία της Συνόδου εκφρά¬ 
στηκε ιδιαίτερα στα ζητήματα ρύθμισης του 
παγκόσμιου πιστωτικού συστήματος και του 
παγκόσμιου εμπορίου. Αλλά αυτός είναι και 
ο βασικός λόγος ύπαρξης του 020, να παίρνει 
αποφάσεις πάνω σ’ αυτά τα θέματα, που εν συ¬ 
νεχεία θα υλοποιούν οι διάφοροι οργανισμοί 
(Παγκόσμιος Οργανισμός Εμπορίου κ.ά.). Το 
αδιέξοδο σ’ αυτούς τους τομείς δεν είναι απλά 
αναμενόμενο, αλλά αρχίζει να παίρνει και επι¬ 
κίνδυνες διαστάσεις. Η παγκόσμια αγορά δεν 
κατακερματίζεται απλώς, αλλά σταδιακά αρχί¬ 
ζουν να εμφανίζονται και να υλοποιούνται δια¬ 
φορετικά σχέδια αναμόρφωσής της απ’ όλους, 
όχι μόνο από την κάθε ιμπεριαλιστική δύναμη 
αλλά και από την κάθε μια από τις αναδυόμενες 
οικονομίες (ΒΚΙΟδ ή δεύτερης σειράς). Από ’δω 
δεν προκύπτει απλώς το αδύνατο μιας συμφω¬ 
νίας σε παγκόσμιο επίπεδο (στην πράξη οι 020 
ποτέ δεν κατέληξαν και ποτέ δεν θα μπορέσουν 
να καταλήξουν σε τέτοιες ουσιαστικές αποφά¬ 
σεις), αλλά και η όξυνση όλων των ανταγωνι¬ 
σμών, που αρχίζουν να επιλύονται ολοένα και 
περισσότερο με πολιτικο-στρατιωτικά μέσα 
(Ουκρανία, Συρία, Θάλασσα τη Κίνας), δηλαδή 
αυτό που ανέφερε και το κείμενο συμπερασμά¬ 
των για «γεωπολιτικές προκλήσεις που δημι¬ 
ουργούν ολοένα και μεγαλύτερη ανησυχία». 



στον κόσμο... 


ΗΠΑ 

Η Σάμα Σαγουάντ (μέλος της οργάνωσης “δοα&ΐΐδί Αΐΐεπι&ΐΐνε” 
- «Σοσιαλιστική Εναλλακτική», της διεθνούς τάσης της 0\νΊ) 
επανεξελέγη στο Συμβούλιο της πόλης του Σιάτλ για τα επόμενα 
τέσσερα χρόνια. Πρόκειται για μια ακόμη πολύ σημαντική νίκη για 
τους εργαζόμενους στο Σιάτλ και στις ΗΠΑ. Η Σαγουάντ κατάφερε 
να συγκεντρώσει το 55,4% περίπου των ψήφων στην 3 η περιφέρεια 
του Σιάτλ, συντρίβοντας την Πάμελα Μπανκς, παρότι η Μπανκς 
είχε τη στήριξη Δημοκρατικών και Ρεπουμπλικάνων, των μεγάλων 
κατασκευαστικών εταιριών και ιδιοκτητών ακινήτων, της ΜίοΓΟδοίΐ, 
της Αιη&ζοη, της Ένωσης Ιδιοκτητών Εστιατορίων, της Ένωσης Ξε¬ 
νοδόχων κ.ά., που αντιτάσσονται στο κίνημα «15 δολάρια Τώρα!», 
στον συνδικαλισμό και στα εργατικά δικαιώματα. Αντίθετα, η Σα¬ 
γουάντ είχε μαζί της πάνω από 600 εθελοντές αγωνιστές, 30 συνδι¬ 
κάτα και δεκάδες οργανώσεις βάσης της πόλης. Στην προεκλογική 
εκστρατεία της, οι εθελοντές και τα μέλη της «Σοσιαλιστικής Εναλ¬ 
λακτικής» επισκέφθηκαν πόρτα-πόρτα 90.000 σπίτια, μίλησαν τη¬ 
λεφωνικά με 170.000 ανθρώπους και μετέφεραν τα μηνύματα: «όλοι 
μαζί μπορούμε να κερδίσουμε αξιοπρεπείς μισθούς και φτηνές κα¬ 
τοικίες», «να φορολογηθεί ο μεγάλος πλούτος», «η πολιτική να γίνει 
υπόθεση των εργαζομένων». Από οικονομική άποψη, η εκστρατεία 
της ήταν επίσης παραδειγματική, μια που στηρίχθηκε αποκλειστικά 
στους εργαζόμενους και τα φτωχά λαϊκά στρώματα, κατορθώνοντας 
να συγκεντρώσει περίπου 500.000 δολάρια από 3.500 ανθρώπους! 

Η Σαγουάντ κατάφερε να μετατρέψει την προηγούμενη θητεία 
της σε διαρκή αγώνα για τα δικαιώματα των εργαζομένων και κάθε 
καταπιεσμένης κοινωνικής ομάδας. Με τη συμβολή της, τα κινή¬ 
ματα της πόλης ικανοποίησαν το αίτημα για 15 δολάρια την ώρα, 
απέτρεψαν αυξήσεις ενοικίων στις δημόσιες-εργατικές κατοικίες, 
βοήθησαν να κατευθυνθούν εκατομμύρια δολάρια του προϋπολο¬ 
γισμού σε υπηρεσίες για τους κατοίκους, στήριξαν τη μεγαλειώδη 
απεργία των εκπαιδευτικών. Η νέα εκστρατεία της για πλαφόν στα 
ενοίκια έχει τεράστια απήχηση, αφού το κόστος στέγασης αναγκάζει 
εργαζόμενους ακόμη και να εγκαταλείπουν την πόλη. Η Σαγουάντ 
έχει προκαλέσει το μένος της ένωσης ιδιοκτητών ακινήτων, που κά¬ 
νουν το παν για να την εμποδίσουν. Στις ενέργειές τους εντάσσεται 
και η προβοκατόρικη απόπειρα «ενίσχυσης» της εκστρατείας της με 
60.000 δολάρια από τις... κατασκευαστικές εταιρείες. Η απάντησή 
της ήταν αρνητική και ακολούθησε προκήρυξη, με την οποία ενημε¬ 
ρώθηκαν χιλιάδες πολίτες για τις μεθόδους εξαγοράς υποψηφίων. 

Ο ακήρυχτος πόλεμος ενάντια στους μαύρους εντείνεται. Μετά 
τις επιτυχίες τον τελευταίο χρόνο του κινήματος ΒΕΜ (“ΒΗοΕ Εΐνεδ 
Μ&ίίει·” - «Οι Ζωές των Μαύρων Έχουν Σημασία»), έχει ξεκινήσει 
μια εκστρατεία αντιστροφής/διαστροφής της πραγματικότητας, με 
πρωταγωνιστές τις ενώσεις αστυνομικών, ακροδεξιές-ρατσιστικές 
οργανώσεις, Ρεπουμπλικάνους (όπως ο κυβερνήτης του Νιου Τζέρ- 
σι, Κρις Κρίστι), που παρουσιάζουν τους αστυνομικούς ως θύματα 
και το ΒΕΜ ως οργάνωση που προτρέπει σε δολοφονίες αστυνομι¬ 
κών. Την επίθεσή τους δέχθηκε και ο σκηνοθέτης Κουέντιν Ταραντί¬ 
νο μετά από ομιλία του υπέρ του ΒΕΜ στη Νέα Υόρκη, σε διαδήλω¬ 
ση 30.000 ανθρώπων στις 24/10. Οι ενώσεις αστυνομικών έσπευσαν 
να καλέσουν τους «υπεύθυνους πολίτες» να μποϊκοτάρουν τη νέα 
ταινία του “ΤΕε Η&ΙείϊιΙ Εΐ§Εΐ”. 

Αν όμως όλα αυτά μοιάζουν γραφικά, δεν άργησαν να εκδηλω¬ 
θούν οι επικίνδυνες διαστάσεις της εκστρατείας παραπληροφόρη¬ 
σης. Στις 23/11 στη Μινεάπολη, μέλη μιας ρατσιστικής οργάνωσης 
πυροβόλησαν και τραυμάτισαν πέντε διαδηλωτές, που πραγματο¬ 
ποιούσαν για ένατη μέρα αποκλεισμό δρόμου μπροστά από αστυ¬ 
νομικό τμήμα, διαμαρτυρόμενοι για την δολοφονία του Τζαμάρ 
Κλαρκ, που εκτελέστηκε από αστυνομικό με σφαίρα στο κεφάλι 
ενώ είχε ήδη ακινητοποιηθεί στο έδαφος. Η αστυνομία χρειάστηκε 
20 ολόκληρα λεπτά για να επέμβει... έξω από το τμήμα, ενώ το σχό¬ 
λιο των αστυνομικών ήταν ανατριχιαστικό αλλά και αποκαλυπτικό: 
«Αυτό ήταν που θέλατε». 

Το ΒΕΜ όμως μετράει άλλη μια επιτυχία, στο Σικάγο αυτή τη 
φορά, όπου κατόπιν συνεχών πιέσεων και μετά από δημοσιοποίη¬ 
ση βίντεο, η εισαγγελία αναγκάστηκε στις 24 Νοέμβρη να ασκήσει 
δίωξη για «ανθρωποκτονία εκ προμελέτης» ενάντια στον αστυνομι¬ 
κό Τζέισον Βαν Ντάικ, που είχε δολοφονήσει πέρυσι τον Οκτώβρη 
με 16 σφαίρες τον 17χρονο αφροαμερικανό Λακάν ΜακΝτόναλντ. 
Μετά τη δολοφονία είχαν ξεσπάσει διαδηλώσεις, με χιλιάδες δια¬ 
δηλωτές να συγκεντρώνονται σε πολλούς κεντρικούς δρόμους της 
πόλης, εμποδίζοντας την κυκλοφορία, ενώ είχαν ξεσπάσει και συ¬ 
γκρούσεις με την αστυνομία. 

Τ ην στιγμή που στη Συρία εντείνο- 
νται οι βομβαρδισμοί με αναβαθ¬ 
μισμένη συμμετοχή της Γαλλίας 
και κάθε υποδομή της χώρας έχει 
διαλυθεί, οδηγώντας τους μισούς Σύριους 
σε αναγκαστική μετανάστευση (11 εκ. μετα¬ 
κινήθηκαν, τα 5 εκτός Συρίας), η Ε.Ε. εφαρ¬ 
μόζει πολιτικές απαγόρευσης εισόδου, επι¬ 
διώκοντας να απαλλαγεί από τις συνέπειες 
προβλημάτων, που η ίδια δημιούργησε στη 
Μ. Ανατολή, ως σύμμαχος των ΗΠΑ. Μια 
πολιτική που συνεχίζει με τη συμμετοχή στον 
συριακό πόλεμο και τις επεμβάσεις στην 
Αφρική. Η διάλυση κρατών και κοινωνιών 
σε Μ. Ανατολή και Αφρική λόγω των ιμπε¬ 
ριαλιστικών επεμβάσεων, έχει εκτοξεύσει τη 
μετανάστευση το 2014 και ιδίως το 2015. Πε¬ 
ρισσότεροι από 1 εκ. μετανάστες έχουν έρθει 
στην Ευρώπη τον τελευταίο χρόνο, με βασική 
κατεύθυνση τη Γερμανία. Με τη συνέχιση του 
πολέμου και της διάλυσης, πολλά εκατομμύ¬ 
ρια άνθρωποι θα αναγκαστούν να μετανα¬ 
στεύσουν προς την Ευρώπη. 

Όλοι συνένοχοι 

Το 2015, η συνέχιση για πέμπτο χρόνο 
της σύγκρουσης στη Συρία απέλπισε εκατομ¬ 
μύρια Σύριους πρόσφυγες, που ζουν πρόχει¬ 
ρα σε Λίβανο, Ιορδανία, Τουρκία, οδηγώντας 
τους να φύγουν προς τα «ειρηνικά» εδάφη 
της Ευρώπης. Η εξέλιξη ήταν αναμενόμενη. 
Ωστόσο, αντί για οργανωμένη βοήθεια στους 
πρόσφυγες, όλες οι κυβερνήσεις όρθωσαν 
εμπόδια, με μόνο στόχο να τους αποθαρρύ¬ 
νουν. Η δε Τουρκία άφησε τα παράλιά της 
ανεξέλεγκτο τσιφλίκι των δουλεμπόρων, που 
βγάζουν μαύρο χρήμα δισεκατομμυρίων.Έτσι 
διώχνει ένα «βάρος» από πάνω της! 

Η ελληνική κυβέρνηση, ντροπή της Αρι- 


Η απάνθρωπη, «τυφλή» και 
φυσικά καταδικαστέα επίθε¬ 
ση τζιχαντιστών στις 13/11 
στο Παρίσι άφησε πίσω της 
130 νεκρούς και σχεδόν 400 
τραυματίες. Ακολούθησε ένα μεθοδευμένο 
κύμα τρομολαγνείας, ρατσισμού και ξενοφο¬ 
βίας από τους ιμπεριαλιστές και τα ελεγχόμε¬ 
να ΜΜΕ, με κύριους αποδέκτες τους εργα¬ 
ζόμενους και τους λαούς της Ευρώπης, που 
καλούνται να εναποθέσουν τη σωτηρία τους 
απ’ το τέρας του τζιχαντισμού στις στρατιω¬ 
τικές μηχανές των ΗΠΑ-Ε.Ε.-ΝΑΤΟ. 

Την επαύριο του χτυπήματος, οι αστοί 
πολιτικοί της Ε.Ε. και τα ΜΜΕ (μεταξύ τους 
και τα ελληνικά) τρομοκρατούν τους λαούς 
με την «11 η Σεπτέμβρη της Ευρώπης», εξη¬ 
γούν πως κανείς δεν πρέπει να νιώθει ασφα¬ 
λής γιατί όλοι μπορούν να γίνουν στόχοι τζι- 
χαντιστών, μιλάνε για τα φρικτά εγκλήματα 
του 1515, για θύλακες τζιχαντιστών σε κάθε 
χώρα και γειτονιά. Τα αστικά κόμματα, σοσι¬ 
αλδημοκρατικά και δεξιά, ξεπέρασαν σε ρα¬ 
τσιστική και εθνικιστική ρητορεία την ακρο¬ 
δεξιά, που φυσικά βρήκε κι αυτή ευκαιρία να 
χύσει το δηλητήριό της. Οι ιμπεριαλιστές 
ΗΠΑ-Ε.Ε. προσπαθούν έτσι ν’ αποσπάσουν 
την υποστήριξη ή συγκατάβαση των λαών 
για νέες επεμβάσεις σε Ιράκ και Συρία. Βλέ¬ 
πουν περισσότερο μια ευκαιρία και μια χαρ¬ 
μόσυνη είδηση, παρά ένα λυπηρό γεγονός. 

Η υποκρισία τους ξεπέρασε κάθε όριο. 
Αυτοί οι πρώτοι διδάξαντες της αποικιοκρα¬ 
τίας, των πολέμων, επεμβάσεων, σφαγών 
αθώων («παράπλευρες απώλειες») και βα- 


στεράς, στρουθοκαμηλίζοντας, δεν άνοιξε 
δρόμο στον Έβρο, ρίχνοντας τον φράχτη για 
να υπάρχει ασφαλής διέλευση. Έτσι άφησε 
εκατοντάδες χιλιάδες, να θαλασσοπνίγονται, 
μετατρέποντας το Αιγαίο σε νεκροταφείο 
(4.000 περίπου νεκροί φέτος στη Μεσόγειο). 
Η κυβέρνηση ΣΥΡΙΖΑ-ΑΝΕΛ, ακολουθώ¬ 
ντας τη γραμμή της Ε.Ε. για αποθάρρυνση 
των μεταναστών, αφού τους μεταχειρίζεται 
σαν ζώα, στοιβαγμένους για μέρες, με τη ζωή 
τους να εξαρτάται μόνο από τη δράση αλλη¬ 
λέγγυων εθελοντών, τους βάζει σε λεωφο¬ 
ρεία και τους παρατάει στην Ειδομένη (στα 
σύνορα με τη γιουγκοσλαβική Μακεδονία), 
για να συνεχίσουν τον Γολγοθά τους. Εκεί, 
η μόνη κρατική παρουσία είναι η αστυνομία 
και τα ΜΑΤ. Τα υπόλοιπα (διατροφή, ιατρική 
φροντίδα, ένδυση κ.λπ.) παρέχονται με πολύ 
περιορισμένες δυνατότητες από αγωνιστές 
του κινήματος και διάφορες ΜΚΟ, αμφιβό¬ 
λου ταυτότητας και χρηματοδότησης, που 
ανέλαβαν εργολαβία την υποκατάσταση των 
ανύπαρκτων κρατικών μηχανισμών. 

Αυτές τις μέρες, η «πόρτα» για τους με¬ 
τανάστες αρχίζει να κλείνει. Διάφορες ευ¬ 
ρωπαϊκές χώρες, όπως η Σλοβενία, Κροατία, 
γιουγκοσλαβική Μακεδονία, ακολουθώντας 
το πρότυπο της Ουγγαρίας, αρχίζουν να 
υψώνουν φράχτες, ενώ πλέον επιτρέπουν να 
περνάνε μόνο Σύριοι, Αφγανοί και Ιρακινοί. 
Όλες οι άλλες εθνικότητες απορρίπτονται 
και συγκεντρώνονται είτε στην Αθήνα, είτε 
βαλτώνουν στην Ειδομένη, είτε πιέζονται να 
γυρίσουν πίσω. Η «πόρτα» θα συνεχίσει να 
κλείνει και θα κλείσει οριστικά μετά τη συμ¬ 
φωνία που συζητιέται μεταξύ Ε.Ε. (Γερμανίας) 
και Τουρκίας. Προμήνυμα ήταν η βαλκανική 
συνάντηση στο Ζάγκρεμπ, με κάλεσμα Σλο- 
βενίας-Κροατίας, όπου αποφάσισαν να απα- 


σανιστηρίων, μεθοδευμένων χτυπημάτων με 
υπερσύγχρονα όπλα που σκοτώνουν μαζικά, 
κατά περίπτωση υποκινητές και υποστηρι- 
κτές των πιο βάρβαρων δικτατοριών, εμφα¬ 
νίζονται υπέρμαχοι της «δημοκρατίας» και 
του «πολιτισμού», προβάλλοντας το «ήθος» 
τους και τις «δυτικές αξίες» απέναντι στους 
βάρβαρους τζιχαντιστές. Μιλούν για πολιτι¬ 
σμό αυτοί που έχουν εκθρέψει το τέρας του 
1515 (παλιότερα τους Ταλιμπάν στο Αφγανι¬ 
στάν, τον Σαντάμ Χουσείν στο Ιράκ κ.ά.), οι 
κύριοι υπεύθυνοι των καταστροφών και του 
χάους σε Μέση Ανατολή και Βόρεια Αφρι¬ 
κή, έχοντας δημιουργήσει μια ανεξέλεγκτη 
κατάσταση την τελευταία 15ετία, αλλά και 
το τεράστιο προσφυγικό πρόβλημα. «Παι¬ 
δί» τους είναι το 1515, το χρειάζονται και το 
συντηρούν, ας στράφηκε τελικά και εναντίον 
τους, υποχρεώνοντάς τους να το χτυπήσουν 
και περιορίσουν, ζητώντας από τους εργαζό¬ 
μενους και τους λαούς να βοηθήσουν σ’ αυτή 
την πολεμική προσπάθεια. 

Νέες επεμβάσεις των ιμπεριαλιστών θα 
φέρουν νέα δεινά στους λαούς στη Μέση 
Ανατολή, αλλά και στις ιμπεριαλιστικές 
μητροπόλεις (και σε όποια χώρα-σύμμαχο 
των ιμπεριαλιστών), όπου θα απειληθούν 
«τυφλά» αντίποινα. Κυρίως όμως δίνεται η 
ευκαιρία στις ευρωπαϊκές κυβερνήσεις να 
προχωρήσουν σε αστυνόμευση και στρατι- 
ωτικοποίηση της κοινωνικής και πολιτικής 
ζωής, εναρμονισμένη πλήρως με τον αυταρ- 
χισμό, την αντιδημοκρατική αναδίπλωση 
που εξαπλώνεται στην Ε.Ε. Τα σχέδια της 
Ε.Ε. για δημιουργία Ευρωστρατού (και προ- 


γορεύσουν τη διέλευση σε άλλες εθνικότητες 
και να στήσουν φράχτες ελέγχου. Την Ελ¬ 
λάδα προορίζουν για τον ρόλο του μαζικού 
στρατοπέδου συγκέντρωσης. Ήδη ζήτησαν 
να αυξήσουμε από 50 σε 100 χιλιάδες τους 
μετανάστες που θα «φιλοξενήσουμε» - και 
έπεται συνέχεια! 

Ματωμένα παζάρια 

Στη διαπραγμάτευση, η Ε.Ε. προτείνει οι 
μετανάστες να μένουν σε καταυλισμούς στην 
Τουρκία. Γι’ αυτό θα δοθούν στην Τουρκία 3 
δις (η Ελλάδα θα συνεισφέρει 30 εκ.). Ταυτό¬ 
χρονα, η Τουρκία παίρνει την επιτάχυνση των 
συζητήσεων ένταξής στην Ε.Ε. και τη συμμε¬ 
τοχή της Τουρκίας στις συναντήσεις κορυ¬ 
φής της Ε.Ε. (παρόλο που δεν είναι μέλος). 
Ένα ακόμα βασικό ζήτημα θα είναι ο έλεγχος 
του Αιγαίου. Αυτό φαίνεται πως θα συζητη¬ 
θεί στην τριμερή στα τέλη Νοέμβρη, μεταξύ 
Γερμανίας, Τουρκίας και Ελλάδας. Οι Γερμα¬ 
νοί θα ζητήσουν να αναπτυχθούν δυνάμεις 
της ΕΚΟΝΤΕΧ στο Αιγαίο, με διευρυμένες 
εξουσίες, ενώ οι Τούρκοι θα ζητήσουν αυξη¬ 
μένη ελευθερία κυκλοφορίας στο Αιγαίο! Η 
κυβέρνηση ΣΥΡΙΖΑ-ΑΝΕΛ προφανώς θα 
κάνει ό, τι της πει η Μέρκελ, όπως σε όλα τα 
υπόλοιπα. 

Σε αυτό το σχέδιο, η Ελλάδα του Τσίπρα 
θα μετατραπεί σε στρατοκρατούμενη ζώνη, 
κυματοθραύστη των προσφυγικών ροών, 
φθηνό στρατόπεδο συγκέντρωσης για τα θύ¬ 
ματα των ιμπεριαλιστικών επεμβάσεων, που 
θα καταφέρνουν να περνούν από Αιγαίο και 
Μεσόγειο. 

Αντιπολεμικό κίνημα & έμπρακτη 
αλληλεγγύη 

Το μεταναστευτικό πρόβλημα υπερτονί¬ 
ζει τη σαπίλα, το ρατσιστικό και φασιστικό 


χωρήματος της «ενοποίησής» της) θα γίνουν 
πάνω στα κόκκαλα των κοινωνικών και πο¬ 
λιτικών δικαιωμάτων του προλεταριάτου 
και των λαών της. Κανένας εργαζόμενος και 
νέος στην Ευρώπη να μην δώσει υποστήριξη 
ή ανοχή σ’ αυτή τη ζοφερή προοπτική! 

Η κυβέρνηση Ολάντ έκλεισε τα σύνορα 
της χώρας, κήρυξε κατάσταση έκτακτης ανά¬ 
γκης (για τουλάχιστον τρεις μήνες), απαγό¬ 
ρευσε για μια βδομάδα τις διαδηλώσεις, ενώ 
βαριά οπλισμένοι στρατιώτες περιπολούν 
σ’ όλες τις μεγάλες πόλεις, δημιουργώντας 
κλίμα τρομοκρατίας και στραγγαλισμού των 
ελευθεριών. Οι επιδρομές της αστυνομίας 
και ειδικών μονάδων σε σπίτια, οι συλλήψεις, 
χωρίς καμία δικαστική άδεια, γίνονται καθε¬ 
στώς, ειδικά σε περιοχές με πολλούς μετα¬ 
νάστες. Στις 15/11 η Γαλλία βομβάρδισε τη 
Ράκα της Συρίας, ενώ χτυπάει εξάλλου από 
τον Οκτώβρη περιοχές της Συρίας (στο Ιράκ 
από τα μέσα Σεπτέμβρη). Παρόμοιο αμόκ 
καταστολής εξαπλώθηκε και στις Βρυξέλες. 

Οι ευρωπαϊκές κυβερνήσεις βρήκαν την 
ευκαιρία να βασανίσουν ακόμη περισσότερο 
τους ταλαιπωρημένους πρόσφυγες, θεωρώ¬ 
ντας τους λίγο-πολύ εν δυνάμει τζιχαντιστές, 
εντείνοντας τους ελέγχους και ορθώνοντας 
φράχτες, σπέρνοντας διχασμό και μίσος ανά¬ 
μεσα στους λαούς. Διάφορες χώρες ζήτησαν 
μείωση του αριθμού των προσφύγων που 
θα δεχθούν στα πλαίσια των συμφωνιών σε 
επίπεδο Ε.Ε. Τουλάχιστον τριάντα πολιτείες 
των ΗΠΑ έχουν εξάλλου αποφασίσει να μη 
δέχονται κανέναν μετανάστη που προέρχε¬ 
ται από τη Συρία. 



υπόβαθρο του νεοφιλελεύθερου καθεστώ¬ 
τος της Ε.Ε., όπου τις πολιτικές επιβάλουν 
αγριάνθρωποι των τραπεζών και των χρη¬ 
ματιστηρίων. Η κυρίαρχη αντίληψη για το 
μεταναστευτικό πρόβλημα ενισχύει την 
ακροδεξιά ρητορεία και πρακτική σε όλη την 
Ευρώπη. Από τη Λεπέν ως τη Χρυσή Αυγή, 
επιδιώκουν να φοβίσουν τις λαϊκές τάξεις με 
τον «μετανάστη εγκληματία», ώστε να εκτρέ¬ 
φουν την ταξική πάλη ενάντια στα Μνημόνια 
προς το εθνικιστικό και το ρατσιστικό κυνήγι 
των μεταναστών. Καθήκον μας είναι να μην 
επιτρέψουμε τις ιδέες του «μίσους» να επι¬ 
κρατήσουν. Αντιθέτως, να γιγαντώσουμε την 
πρακτική μας αλληλεγγύη στους μετανάστες. 

Να συνεχίσουμε τον αγώνα να ρίξουμε 
τον φράχτη στον Έβρο και κάθε φράχτη σ’ 
όλη την Ευρώπη. Να ανατρέψουμε την στρα- 
τιωτικοποίηση του Αιγαίου, της χώρας και 
της Ευρώπης, με άλλοθι την τρομοκρατία. 
Να παλέψουμε για τη μόνη ριζική λύση στο 
πρόβλημα, την αποχώρηση όλων των ξένων 
δυνάμεων από τη Συρία, ώστε να αποφασί¬ 
σουν οι ίδιοι οι Σύριοι για το μέλλον τους. 
Σ’ αυτή την κατεύθυνση, να προχωρήσουμε 
άμεσα σε αντιπολεμικές, αντιιμπεριαλιστικές 
και αντικυβερνητικές κινητοποιήσεις, ενά¬ 
ντια στην συμμετοχή της Ελλάδας στους πο¬ 
λεμικούς σχεδιασμούς ΕΕ, ΗΠΑ, Ισραήλ. 

Στις 17/11, το συμβούλιο των υπουργών 
Αμυνας της Ε.Ε. ενεργοποίησε άρθρο της 
συνθήκης του Μάαστριχτ, που υποχρεώνει 
όλα τα κράτη-μέλη να συνδράμουν σε περί¬ 
πτωση που ένα απ’ αυτά δεχθεί επίθεση. Η 
Βρετανία δήλωσε έτοιμη να «βοηθήσει» τη 
Γαλλία στις πολεμικές επιχειρήσεις, ενώ άλ¬ 
λες χώρες προθυμοποιήθηκαν να αναλάβουν 
επιδρομές στην Αφρική. Στο παιχνίδι μπαίνει 
και η Γερμανία, που δεν κρύβει τις επιδιώξεις 
της να σπάσει τους μέχρι σήμερα περιορι¬ 
σμούς της στο στρατιωτικό επίπεδο. Η κυ¬ 
βέρνηση του ΣΥΡΙΖΑ, που προσεγγίζει τους 
χασάπηδες του Ισραήλ και της Αιγύπτου, 
προστρέχει κι αυτή, επαναλαμβάνοντας τα 
περί «χτυπήματος ενάντια στον πολιτισμέ¬ 
νο κόσμο και τη δημοκρατία», ανοίγοντας 
το ενδεχόμενο βαθύτερης εμπλοκής, κάτι 
που σημαίνει τεράστιους κινδύνους για τον 
ελληνικό λαό. Τσίπρας και Χαμμένος (αλλά 
και οι παλιοί μνημονιακοί) είναι πρόθυμοι να 
προσφέρουν γη και ύδωρ στους ιμπεριαλι¬ 
στικούς σχεδιασμούς. 

Απέναντι στην σκοταδιστική αντίδραση 
του «τζιχαντισμού», αλλά πάνω απ’ όλα απέ¬ 
ναντι στην βαρβαρότητα και την τρομακτι¬ 
κή καταστροφική ισχύ του ιμπεριαλισμού 
(που στο δικό του «στρατόπεδό» του ζει και 
καταπιέζεται και η ελληνική εργατική τάξη), 
μόνη διέξοδος είναι η ανεξάρτητη, ταξική και 
διεθνιστική, αντιπολεμική και αντιιμπερια- 
λιστική επέμβαση του εργατικού κινήματος. 
Αυτή η πάλη είναι απαράβατος όρος για την 
αναγέννησή του: ενάντια στην ιμπεριαλιστι¬ 
κή Ευρώπη του ρατσισμού, του πολέμου, της 
παρακμής - για μια απάντηση στην κρίση 
και βαρβαρότητα του σάπιου καπιταλιστι¬ 
κού συστήματος, που οδηγεί με μαθηματική 
ακρίβεια την ανθρωπότητα στο χάος και τον 
αφανισμό. 


Μετά το τρομοκρατικό χτύπημα στο Παρίσι 

ΚΑΜΙΑ ΥΠΟΤΑΓΗ ΣΤΟΝ ΙΜΠΕΡΙΑΛΙΣΜΟ ΚΑΙ ΤΟΝ ΠΟΛΕΜΟ 

Αργεντινή 

Νίκη ίου νεοφιλελεύθερου Μάκρι 


Ο δεύτερος γύρος των προεδρι¬ 
κών εκλογών στην Αργεντινή, 
που διεξήχθη στις 20/11, έφε¬ 
ρε πρώτο τον νεοφιλελεύθερο 
Μαουρίσιο Μάκρι με διαφορά τριών μο¬ 
νάδων (700.000 ψήφοι) από τον περονικό 
υποψήφιο Ντανιέλ Σιόλι. Έπειτα από μια 
σκληρή «μονομαχία», ο Μάκρι μπόρεσε να 
επικρατήσει με 51,4% έναντι 48,6% του Σιό¬ 
λι, ο οποίος παρά την ήττα πήρε πολύ με¬ 
γάλα ποσοστά στις μεγαλύτερες βιομηχα¬ 
νικές περιοχές, ειδικότερα στο μεγαλύτερο 
βιομηχανικό κέντρο του Μπουένος Άϊρες 
(66,5%). Ο Μάκρι, που πήρε μαζί του τα μι¬ 
κροαστικά στρώματα των πόλεων και του 
κάμπου, σημείωσε μια νίκη που η συμβολι¬ 
κή της σημασία ξεπερνά τα εθνικά όρια της 
Αργεντινής και θα επηρρεάσει τις εξελίξεις 
συνολικά στη Λατινική Αμερική. Η συμμε¬ 
τοχή στο δεύτερο γύρο ήταν εξίσου ψηλή, 
ενώ η λευκή ψήφος, την οποία υποστήριξαν 
και προπαγάνδισαν οι δυνάμεις της επανα¬ 
στατικής αριστεράς (ΕΙΤ, Νιιενο ΜΑ5 κ.ά) 
είχε πολύ μικρά ποσοστά (1,2%). 

Μετά από 12 χρόνια ηγεμονίας των Κίρ- 
χνερ, η νίκη του μεγαλοεπιχειρηματία Μά- 
κρι, του «καλύτερου παιδιού» των αγορών 
και των ΗΠΑ, εγκαινιάζει μια νέα φάση για 
τους εργαζόμενους της Αργεντινής και τους 
λαούς της περιοχής.Ήδη με το «καλημέρα», 
μια γρήγορη ματιά στο υπουργικό επιτε¬ 


λείο δείχνει την γρήγορη μεταστροφή προς 
μια ούλτρα νεοφιλελεύθερη πολιτική. Δεν 
υπάρχει ανάμεσα στους υπουργούς κανένας 
που να μην υπηρέτησε σε μεγάλη πολυε¬ 
θνική εταιρία. Στο υπουργείο οικονομικών 
τοποθετείται ο Αλφόνσο Πρατ-Γκέι, πρώην 
μεγαλοστέλεχος της ίΡ ΜθΓ§αη και πρώ¬ 
ην διοικητής της Κεντρικής Τράπεζας της 
Αργεντινής. Στο υπουργείο εσωτερικών ο 
Ροχέλιο Φριχέριο, υφυπουργός στην κυβέρ¬ 
νηση του Κάρλος Μένεμ (1989-1999) αλλά 
και αντιπρόσωπος της χώρας στο ΔΝΤ και 
στην Παγκόσμια Τράπεζα. Επικεφαλή της 
Κεντρικής Τράπεζας ο Μάκρι θα τοποθετή¬ 
σει τον Φεντερίκο Στουρτσενέγκερ, νούμε¬ 
ρο δύο στο οικονομικό επιτελείο όταν ήταν 
υπουργός ο Ντομίνγκο Καβάλο -όνομα 
ανάθεμα στην Αργεντινή-, όταν πάρθηκαν 
τα σκληρότατα μέτρα του 2001. Στο υπουρ¬ 
γείο εξωτερικών η Σουσάνα Μαρκόρα, για 
25 χρόνια στέλεχος της ΙΒΜ και 11 χρόνια 
κορυφαίο στέλεχος του ΟΗΕ. Αυτές οι επι¬ 
λογές έκαναν την πρώην πρόεδρο Κριστίνα 
Κίρχνερ να αναφωνήσει: «Μην μπερδεύε¬ 
στε, η χώρα δεν είναι επιχείρηση». 

Ο Μάκρι κάνει μια στροφή 180 μοιρών 
σε σχέση με την προκάτοχό του, δίνοντας 
δυνατό μήνυμα στις «αγορές» και στις 
ΗΠΑ, που δεν έκρυψαν τη χαρά τους από 
το εκλογικό αποτέλεσμα. Στόχος του η απο¬ 
μάκρυνση από τις συμμαχίες της Κίρχνερ με 


Ρωσία, Κίνα, Ιράν αλλά και από τις οικονο¬ 
μικές ολοκληρώσεις της Λατινικής Αμερι¬ 
κής (ΜεΓεοδΠΓ, ΑΙΒα κ.ά), που έχει οικοδο¬ 
μήσει με τις κυβερνήσεις της Βενεζουέλας, 
Ουρουγουάης, Βραζιλίας, Βολιβίας, Εκουα- 
δορ κ.ά - και η ισχυροποίηση των δεσμών 
με τις ΗΠΑ και άλλους «παλιούς» ευρωπαί- 
ους συμμάχους (Ισπανία, Ιταλία, Γερμανία). 
Όπως και να ’χει, αυτή η αλλαγή προσανα¬ 
τολισμού δεν θα είναι εύκολη, ανώδυνη, χω¬ 
ρίς πολιτικούς και κοινωνικούς σπασμούς. 

Άλλο τόσο ηχηρό είναι το μήνυμα στο 
κοινωνικό επίπεδο, με τα πρώτα δείγμα¬ 
τα της πολιτικής του Μάκρι να έχουν ήδη 
εμφανιστεί. Με δηλώσεις του έχει δείξει 
πως θα σταματήσει τις διώξεις ενάντια σε 
στρατιωτικούς της δικτατορίας 1976-1983, 
που έχουν φυλακιστεί ή αναζητούνται για 
εγκλήματα κατά της ανθρωπότητας. Μά¬ 
λιστα, στις 23/11 δημοσίευμα της ιστορικής 
(από το 1870) συντηρητικής εφημερίδας 
“Εα Νααοη” με τίτλο «Όχι πια εκδίκηση», 
απαίτησε επιθετικά να σταματήσουν άμεσα 
οι διώξεις. Το δημοσίευμα συγκρίνει τους 
τζιχαντιστές του 1515 με τους αριστερούς 
αγωνιστές της δεκαετίας του 1970, που δή¬ 
θεν απέκτησαν την «ιδεολογική ηγεμονία» 
με την άνοδο των Κίρχνερ και επέβαλαν τον 
«παραλογισμό» να κυνηγιούνται άνθρωποι 
για «ανύπαρκτα εγκλήματα» (δίε), ζητώντας 
από τη νέα κυβέρνηση να κάνει πράξη τις 


Τ 



υποσχέσεις της. Άμεση ήταν η αντίδραση 
των εργαζομένων της εφημερίδας, που κα¬ 
τήγγειλαν το δημοσίευμα. 

Μια από τις σημαντικές πτυχές της πε¬ 
ριόδου Κίρχνερ ήταν η αναγνώριση των 
φρικτών εγκλημάτων της χούντας (30.000 
θάνατοι και «εξαφανίσεις»), η φυλάκιση 
πολλών στρατιωτικών της, μια αποκατά¬ 
σταση της ιστορικής αλήθειας και της συμ¬ 
βολής του εργατικού κινήματος στην ανα¬ 
τροπή της χούντας. Φυσικά, τα παραπάνω 
δεν ήταν καμιά παραχώρηση του περονι- 
σμού αλλά επιβλήθηκαν μετά από χρόνιους 
σκληρούς αγώνες, που εντάθηκαν μετά το 
2001. Και στη νέα φάση όπου μπαίνει η Αρ¬ 
γεντινή, που προβλέπεται να φέρει σημαντι¬ 
κές επιθέσεις στους εργαζόμενους, θα είναι 
οι αγώνες του εργατικού κινήματος που θα 
κρίνουν τον νέο ταξικό συσχετισμό που θα 
διαμορφωθεί. 

■ Παουλίν Μηουμηουλίμα 


Καταλονία: η τελική σύγκρουση πλησιάζει 


Σ τις 9/11, το αυτόνομο κοινοβού¬ 
λιο της Καταλονίας, με 72 ψή¬ 
φους υπέρ και 63 κατά, ενέκρινε 
διακήρυξη για την έναρξη της 
διαδικασίας δημιουργίας ανεξάρτητου κα- 
ταλανικού κράτους. Στο κείμενο δηλώνεται 
ότι το καταλανικό κοινοβούλιο πλέον «δεν 
υπόκειται στις αποφάσεις των ισπανικών 
θεσμών και ιδιαίτερα εκείνων του Ανώτα¬ 
του Δικαστηρίου» και ότι η ανακήρυξη της 
ανεξαρτησίας θα γίνει το αργότερο σε 18 
μήνες. 

Ωστόσο, οι πολιτικές δυνάμεις που τάσ¬ 
σονται υπέρ της ανεξαρτησίας είναι εξαιρε¬ 
τικά ετερόκλητες. Ο συνασπισμός «Μαζί 
για το Ναι» (διαθέτει 62 έδρες) αποτελείται 
από το δεξιό αστικό κόμμα ^Ό^ (Δημο¬ 
κρατική Σύγκλιση της Καταλονίας) και την 
ΕΚΌ (Ρεπουμπλικάνικη Αριστερά Καταλο¬ 
νίας), που στο βωμό του «εθνικού σκοπού» 
συμμάχησε με τους δεξιούς εθνικιστές και 
τον ηγέτη τους Αρτούρ Μας, παρά τη νε¬ 
οφιλελεύθερη και αντιλαϊκή πολιτική τους. 
Σημαντικό ρόλο παίζει η «Υποψηφιότητα 
Λαϊκής Ενότητας» (ΌΓΙΡ), όπου συμμετέχει 
σχεδόν όλη η καταλανική άκρα αριστερά 
και εξέλεξε 10 βουλευτές (μέχρι το 2011 
ήταν εκτός κοινοβουλίου). Η ΌΓΙΡ αρνεί- 
ται να στηρίξει μια κυβέρνηση συνεργασίας 
με το ^Ό^ - έτσι δεν έχει σχηματιστεί νέα 
αυτόνομη καταλανική κυβέρνηση, με ανοι¬ 
χτό το ενδεχόμενο νέων εκλογών! Κατά της 
ανεξαρτησίας ψήφισαν οι βουλευτές του δε¬ 
ξιού Λαϊκού Κόμματος, του Σοσιαλιστικού 
Κόμματος (ΣΚ) και των νεοφιλελεύθερων 
«Πολιτών», με θλιβερό συνοδοιπόρο το 
Ροάοιηοδ, που περιορίζεται να ψελλίζει ότι 
επιδιώκει τη διεξαγωγή δημοψηφίσματος 
για την ανεξαρτησία της Καταλονίας. 

Η αντιδραστική κυβέρνηση της Μα¬ 
δρίτης απάντησε άμεσα με προσφυγή στο 
Συνταγματικό Δικαστήριο, που κήρυξε 
άκυρη τη διακήρυξη της καταλανικής βου¬ 
λής. Πιθανότατα, το επόμενο βήμα της 


καστιλιάνικης εθνικιστικής δεξιάς και του 
πρωθυπουργού Μαριάνο Ραχόι θα είναι η 
επίκληση του άρθρου 155 του ισπανικού 
Συντάγματος, που προβλέπει ακόμα και 
πλήρη κατάλυση της καταλανικής αυτο¬ 
νομίας. Φυσικά, όλα αυτά για να επιβλη¬ 
θούν χρειάζονται τη δύναμη των όπλων: 
οι απειλές του υπουργού Αμυνας κατά της 
Καταλονίας είναι συνεχείς. Παράλληλα, το 
ΣΚ συναγωνίζεται επάξια τη Δεξιά, με δη¬ 
λώσεις όπως του «ιστορικού ηγέτη» του, 
Φελίπε Γκονσάλες, ότι «η αυτοδιάθεση 
ήταν η πολιτική του Στάλιν για να στέλνει 
εκατομμύρια στα γκουλάγκ»(!), και του άλ¬ 
λοτε «δεξιού χεριού» του, Αλφόνσο Γκέρα, 
ότι οι καταλανοί «στασιαστές» θα πρέπει 
να αντιμετωπιστούν όπως το 1934, δηλα¬ 
δή όταν ο καθοδηγούμενος από φασίστες 
στρατηγούς ισπανικός στρατός εισέβαλε 
στο καταλανικό κοινοβούλιο. Οι στρατιω¬ 
τικές απειλές συνοδεύονται από τους απα¬ 
ραίτητους οικονομικούς εκβιασμούς (για 
κλείσιμο τραπεζών, μεταφορά επιχειρήσεων 
σε άλλες χώρες, κατάρρευση της καταλανι¬ 
κής οικονομίας κ.λπ.) από την αστική τάξη, 
σε απόλυτη σύμπνοια με τους ιμπεριαλιστές 
της Ε.Ε., όπως έγινε στα δημοψηφίσματα 
σε Ελλάδα και Σκωτία. Την κακόφωνη χο¬ 
ρωδία αστικών κομμάτων, επιχειρηματιών, 
στρατού, καθολικής εκκλησίας και ιμπερι¬ 
αλιστών σιγοντάρουν η ρεφορμιστική αρι¬ 
στερά (Ροάεταοδ, ΚΚ Ισπανίας/Ενωμένη 
Αριστερά) και οι γραφειοκράτες των με¬ 
γαλύτερων συνδικάτων, δηλώνοντας ότι η 
ανεξαρτησία «δεν είναι προς το συμφέρον 
των εργαζομένων». 

Η καταλανική αστική τάξη σαφέστατα 
δεν επιδιώκει την ανεξαρτησία, αλλά να 
διαπραγματευθεί με τη Μαδρίτη μια σημα¬ 
ντική διεύρυνση της αυτονομίας. Ο λαός 
της Καταλονίας εμφανίζεται, τουλάχιστον 
σύμφωνα με τις δημοσκοπήσεις, διχασμέ¬ 
νος σχετικά με το ζήτημα της ανεξαρτη¬ 
σίας, κάτι που οφείλεται, πέρα από τους 


εκβιασμούς, και στο γεγονός ότι μεγάλο 
τμήμα της εργατικής τάξης είναι εσωτερι¬ 
κοί μετανάστες από φτωχότερες περιοχές 
της ισπανικής επικράτειας. Ακριβώς όμως 
για τους παραπάνω λόγους, παρουσιάζεται 
μια εξαιρετική ευκαιρία στις ριζοσπαστικές 
δυνάμεις του εργατικού κινήματος και πολύ 
περισσότερο στους επαναστάτες μαρξιστές 
να δώσουν στον αγώνα της καταλανικής 
ανεξαρτησίας καθαρό ταξικό περιεχόμε¬ 
νο, που είναι και η αναγκαία συνθήκη για 
τη νικηφόρα έκβασή του. Το καταλανικό 
εθνικό ζήτημα κάθε άλλο παρά βρισκόταν 
στην κορυφή της ατζέντας, μέχρι πριν 3-4 
χρόνια, όταν οι μνημονιακές πολιτικές των 
κυβερνήσεων της Μαδρίτης συνοδεύτη¬ 
καν από πολλαπλασιασμό των εθνικιστι¬ 
κών προκλήσεων κατά των Καταλανών, 
των Βάσκων και άλλων εθνοτήτων. Όσο 
όμως κλιμακώνονταν τα παραπάνω, τόσο 
προχωρούσε η ριζοσπαστικοποίηση των 
καταλανικών μαζών. Ήταν ακριβώς αυτή 
και οι ογκώδεις λαϊκές κινητοποιήσεις που 
προκάλεσε, που ανάγκασαν την αυτόνομη 
κυβέρνηση του νεοφιλελεύθερου Μας να 
ανοίξει τους «ασκούς του Αιόλου» -έστω 
και σε «θεσμικό» επίπεδο-, ενώ οδήγησαν 
και στην εκτόξευση της ΌΙΙΡ. Οι κατά βάση 
ακροαριστερές δυνάμεις της, παρά τις με¬ 
γάλες πολιτικές και οργανωτικές αδυναμίες 
τους, εκφράζουν τους πόθους των καταλα¬ 
νών εργαζομένων και φτωχών για απαλλα¬ 
γή από τη βάρβαρη αντιλαϊκή πολιτική του 
Ραχόι και των συνοδοιπόρων του και -το 
σημαντικότερο- εντάσσουν την ανεξαρ¬ 
τησία σε μια προοπτική ρήξης με την ΕΕ. 
Αμεση συνέπεια των παραπάνω ήταν ότι η 
διακήρυξη της καταλανικής βουλής συνο¬ 
δευόταν από ένα παράρτημα, που προβλέ¬ 
πει μεταξύ άλλων «πρόσβαση των πολιτών 
σε φτηνή ενέργεια, στέγαση, υγεία, εκπαί¬ 
δευση», προστασία «των δικαιωμάτων των 
πολιτικών προσφύγων από ξένες χώρες» 
και του δικαιώματος των γυναικών στην 

άμβλωση, καθώς και ένα «σχέδιο σοκ για 
την καταπολέμηση της φτώχειας». 

Δεν πρέπει να υπάρχει η παραμικρή αμ¬ 
φιβολία ότι η αντίδραση του μοναρχικού 
καθεστώτος της Μαδρίτης και των ιμπε¬ 
ριαλιστών της ΕΕ θα είναι ανελέητη. Η 
αναπόφευκτη πλέον σύγκρουση αφορά τα 
συμφέροντα των εργαζομένων σε όλη την 
Ευρώπη και όχι μόνο. 

Σ’ αυτό το πλαίσιο και απέναντι 
στην εκκωφαντική σιωπή των 
ΜΜΕ, η Ο.Κ.Δ.Ε., διοργανώνει 
ανοιχτές εκδηλώσεις για το θέμα 
της Καταλονίας με ομιλητή τον 
σύντροφο Ιοδερ Εΐαίδ, αγωνιστή 
της επαναστατικής τροτσκιστικής 
οργάνωσης ΕαοΗα ΙηΙοπιαΙίοηαΙίδΙα 
(Διεθνιστική Πάλη): 

- ΑΘΗΝΑ, Τρίτη 15/12, ώρα 18.30, 
Πολυτεχνείο, κτήριο Γκίνη 

- ΙΩΑΝΝΙΝΑ, Τετάρτη 16/12, ώρα 
14.30, Μαθηματικό, αίθουσα 001 

- ΘΕΣΣΑΛΟΝΙΚΗ, Πέμπτη 17/12, 
ώρα 19.00, Εργατικό Κέντρο 

ΙΣΤΟΡΙΑ 


Εργατική Πάλη 15 


Τη {(Δεκεμβριανά» του 1944 



Τ ο καλοκαίρι του 1941, η τρι¬ 
πλή κατοχή της Ελλάδας από 
Γερμανία, Ιταλία και Βουλγα¬ 
ρία επιβάλλει ένα καθεστώς 
ακραίας εξαθλίωσης και πεί¬ 
νας, τρομοκρατίας και εθνικής καταπίεσης, 
αφόρητο για τις λαϊκές μάζες. Ήδη την 
άνοιξη του 1942 η αυθόρμητη αντίσταση 
του ελληνικού λαού οδηγεί στη δημιουρ¬ 
γία των πρώτων ομάδων του ΕΛΑΣ. Όσο 
αναπτύσσεται και απελευθερώνει περιοχές 
στην ύπαιθρο, δημιουργείται μια επαναστα¬ 
τική κατάσταση δυαδικής εξουσίας απέναντι 
στους Ναζί και τις δοτές κυβερνήσεις. Πόσο 
μάλλον που οι λαϊκές μάζες δεν εχθρεύο¬ 
νταν μόνο τους φασίστες κατακτητές, αλλά 
και την ελληνική μπουρζουαζία, που είχε συ¬ 
νεργαστεί με τους γερμανούς ιμπεριαλιστές 
ή είχε φυγαδεύσει εαυτόν στην ασφάλεια 
του Κάιρου. Έτσι το ΕΑΜ έφτασε να αριθμεί 
1,6 εκ. μέλη, ο ΕΛΑΣ 75 χιλιάδες μόνιμα και 
50 χιλιάδες εφεδρικά, η ΕΠΟΝ 600 χιλιάδες 
νεολαίους. Το ΚΚΕ ξεπέρασε τα 400 χιλιά¬ 
δες μέλη το 1944. 

Τον Οκτώβριο του 1944, τα γερμανικά 


στρατεύματα αποσύρονται, δίνοντας μια 
εξαιρετική ευκαιρία στον ΕΛΑΣ να τους επι¬ 
τεθεί και να αποκτήσει τον εξοπλισμό τους. 
Η εντολή δεν δόθηκε ποτέ. Ενώ η χώρα 
άδειαζε από τα ναζιστικά στρατεύματα, θα 
αρκούσε η μεταφορά μονάδων του ΕΛΑΣ 
στην Αθήνα, ώστε το ΕΑΜ/ΚΚΕ να εγκα- 
θιδρύσει μια νέα κυβέρνηση και να πάρει 
την εξουσία. Όμως η ηγεσία του ΚΚΕ δεν 
έχει κανένα τέτοιο προσανατολισμό: με τις 
συμφωνίες σε Λίβανο και Καζέρτα έχει υπο¬ 
ταχθεί προκαταβολικά στις απαιτήσεις των 
βρετανών ιμπεριαλιστών και της ελληνικής 
αστικής τάξης. Αν και οι Γερμανοί αποχω¬ 
ρούν στις 12/10 από την Αθήνα και η κυβέρ¬ 
νηση Παπανδρέου αποβιβάζεται στις 18/10, 
καμία κίνηση δεν γίνεται. Το αποτέλεσμα 
ήταν ο Παπανδρέου να συγχαρεί τον Γ. Ζε- 
βγό, ηγετικό στέλεχος του ΚΚΕ, λέγοντας 
«μπράβο Γιάννη, καλά τα κατάφερες». 

Η ταξική διαύγεια των βρετανών ιμπε¬ 
ριαλιστών τους υποδείκνυε, ωστόσο, ότι 
παρά τη συμβιβαστική στάση του ΚΚΕ, το 
αστικό καθεστώς στην Ελλάδα δεν μπορού¬ 
σε να αναστυλωθεί χωρίς τη συντριβή των 
οπλισμένων μαζών. Οι οδηγίες του Τσόρ- 
τσιλ στους στρατηγούς του ήταν σαφείς: 
«ενεργήστε σαν να βρίσκεστε σε εξεγερμένη 
πόλη». Οι Βρετανοί αποβιβάζουν στρατεύ¬ 
ματα, έρχεται η Ορεινή Ταξιαρχία και ο Ιερός 
Λόχος, οι δε γερμανοτσολιάδες των Ταγ¬ 
μάτων Ασφαλείας, αν και υποτίθεται βρί¬ 
σκονται σε περιορισμό, επανεξοπλίζονται. 
Ενώ Βρετανοί και κυβέρνηση ετοιμάζουν τη 
σύγκρουση, το ΚΚΕ χρησιμοποιεί ως μέσο 
πίεσης μόνο διαδηλώσεις και απεργίες. Η 
ρήξη επέρχεται στις 2/12, οπότε αποχωρούν 
απ’ την κυβέρνηση οι υπουργοί του ΕΑΜ, 


αφού είναι πλέον φανερό ότι κυβέρνηση και 
Βρετανοί θέλουν τον απόλυτο έλεγχο του 
στρατού και ζητούν αφοπλισμό του ΕΛΑΣ. 
Για τις λαϊκές μάζες, η επιστροφή στο καθε¬ 
στώς των δοσίλογων και ταγματασφαλιτών 
ήταν αδύνατη. Η εξέγερσή τους ήταν ανα¬ 
πόφευκτη, παρά τη συμβιβαστική πολιτική 
του ΚΚΕ, που μετά τη γιγάντια, άοπλη δι¬ 
αδήλωση στις 3 Δεκέμβριου, που πνίγεται 
στο αίμα, σπρώχνεται από την πίεσή τους. 
Η ένοπλη σύγκρουση ξεσπάει ανοιχτά. Για 
σχεδόν ένα μήνα, ο λαός της Αθήνας μάχε¬ 
ται τον βρετανικό στρατό και τους ταγματα¬ 
σφαλίτες, περιμένοντας μάταια ενισχύσεις 
από τα τακτικά σώματα του ΕΛΑΣ. Όμως, 
ο κύριος όγκος των διοικητών Σαράφη και 
Βελουχιώτη στάλθηκε από την ηγεσία του 
ΚΚΕ για ανούσιες εκκαθαριστικές επιχειρή¬ 
σεις στην Ήπειρο, ενώ οι δυνάμεις του Κα- 
πετάν Γιώτη δεν μπήκαν ποτέ στην Αθήνα. 
Παράλληλα, η ίδια η ένοπλη σύγκρουση 
διεξάγεται με τραγικές παλινωδίες στόχων 
και μεθόδων από το ΚΚΕ. Στα τέλη του Δε¬ 
κέμβρη, η αυλαία της σύγκρουσης έπεσε. 
Καταπονημένος, απροετοίμαστος και προ¬ 
δομένος ο λαός της Αθήνας υπέκυψε. 

Ακολούθησε η κατάπτυστη συμφωνία 
της Βάρκιζας (12/2/45), που προέβλεπε πλή¬ 
ρη αφοπλισμό του ΕΛΑΣ (παρότι έλεγχε 
ακόμα το 90% της χώρας!), με αντάλλαγμα 
την αμνηστία για τα πολιτικά αδικήματα 
«τα τελεσθέντα από την 2 η Δεκέμβρη μέχρι 
την υπογραφή της συμφωνίας». Όμως εξαι¬ 
ρούσε τα συναφή κοινά αδικήματα κατά 
της ζωής και της περιουσίας! Με λίγα λό¬ 
για, η ηγεσία εξασφάλισε αμνηστία για 
τον εαυτό της, αλλά παρέδωσε τους αγω¬ 
νιστές βορά στην κρατική τρομοκρατία. 
Η ήττα των Δεκεμβριανών ήταν το σημείο 
καμπής της ελληνικής «νικηφόρας επανά¬ 
στασης που χάθηκε» του 1941-1949. Γι’ 
αυτήν ευθύνεται καταρχάς η ηγεσία, η ιδε¬ 


ολογική και πολιτική κατεύθυνση του ΚΚΕ. 
Από την 6 η Ολομέλεια του 1934, το ΚΚΕ 
είχε πάψει να είναι επαναστατικό. Ασπάζε- 
ται τα «Λαϊκά Μέτωπα», υποτάσσοντας και 
διαλύοντας την εργατική τάξη στους «προ¬ 
οδευτικούς» αστούς και στο μικροαστικό 
συνονθύλευμα, για την «ολοκλήρωση της 
αστικοδημοκρατικής επανάστασης», εγκα¬ 
ταλείπει τη σοσιαλιστική επανάσταση. Ακό¬ 
μα και μέσα στην καρδιά των Δεκεμβριανών, 
το ΠΓ του ΚΚΕ (προκήρυξη 17/12) δίνει 
πιστοποιητικά νομιμοφροσύνης και υποτέ- 
λειας στους αστούς και ιμπεριαλιστές: «Το 
ΚΚΕ, εκφράζοντας τη θέληση του ελληνικού 
λαού να λύσει δημοκρατικά τα εσωτερικά του 
προβλήματα και να αποφευχθεί ο εμφύλι¬ 
ος πόλεμος, με επιμονή και συνετή πολιτική 
πέτυχε να συγκροτηθεί Κυβέρνηση Εθνικής 
Ενότητας... Στην περίοδο της απελευθέρω¬ 
σης, όταν οι αντίπαλοί του φοβόνταν ότι θα 
καταλάβει την εξουσία, όπως μπορούσε να 
το κάμει... απέδειξε περίτρανα την ειλικρίνεια 
και εντιμότητα των Δημοκρατικών του σκο¬ 
πών». 

Το δεύτερο πρόβλημα ήταν ο σταλινι¬ 
σμός στην ΕΣΣΔ, που πιστά τον ακολου¬ 
θούσε το ΚΚΕ. Η σταλινική γραφειοκρα¬ 
τία δεν επιθυμούσε εξάπλωση της επανά¬ 
στασης, φοβούμενη την αμφισβήτησή της 
στην ίδια την ΕΣΣΔ. Η συμμαχία ιμπερια- 
λιστών-ΕΣΣΔ απέκρυπτε στο όνομα του 
«αντιφασιστικού», «πατριωτικού» πολέμου 
την πραγματική φύση των βρετανών και 
αμερικάνων ιμπεριαλιστών, οδηγώντας σε 
ανίερες συμφωνίες. Στη Συνδιάσκεψη της 
Τεχεράνης καθορίστηκαν οι ζώνες στρατιω¬ 
τικής δράσης κάθε «συμμάχου», αφήνοντας 
εκτός εμβέλειας του Κόκκινου Στρατού την 
Ελλάδα. Τον Οκτώβρη του 1944, Τσόρτσιλ 
και Στάλιν συμφώνησαν ότι η Ελλάδα θα 
παραμείνει στην επιρροή του βρετανικού 
ιμπεριαλισμού. 


70 χρόνιο από την ανακήρυξη της ανεξαρτησίας του Βιετνάρ 


Α ν και ο Απρίλης του 1975 
σηματοδοτεί τη μεγαλειώ¬ 
δη νίκη της βιετναμέζικης 
αντιαποικιακής, εθνικοα- 
πελευθερωτικής και σοσι¬ 
αλιστικής επανάστασης (δες ΕΠ Ιουνίου), 
είναι στις 2 Σεπτέμβρη 1945, ημέρα επίσημης 
παράδοσης της Ιαπωνίας στον Β' Παγκό¬ 
σμιο Πόλεμο, που για πρώτη φορά ανακη¬ 
ρύχθηκε η ανεξαρτησία του Βιετνάμ από τον 
Χο Τσι Μινχ. Στο Βιετνάμ, αποικία της Γαλ¬ 
λίας επίσημα από το 1874 ως τις αρχές του 
Β'ΠΠ, μετά την ήττα της Γαλλίας από τους 
Ναζί το καλοκαίρι του 1940, επετράπη από 
τη νέα φιλογερμανική γαλλική κυβέρνηση 
του Βισί η εγκατάσταση ιαπωνικών στρα¬ 
τευμάτων, αρχίζοντας μια περίοδο τυπικά 
μεν διπλής κατοχής (από τη γαλλική κυβέρ¬ 
νηση και τον ιαπωνικό στρατό), ουσιαστικά 
όμως από την Ιαπωνία 

Το Βιετνάμ, ως μέρος της γαλλικής Ιν¬ 
δοκίνας, έζησε και «ωφελήθηκε» όλες τις 
συνέπειες της αποικιοκρατίας. Καταρχάς 
τη ρατσιστική διακυβέρνηση από μια χού¬ 
φτα Γάλλων, στο όνομα του ανώτερου ευ¬ 
ρωπαϊκού και γαλλικού πολιτισμού. Είναι 
χαρακτηριστικό ότι την περίοδο του Β'ΠΠ 
αντιστοιχούσε ένας Ευρωπαίος για κάθε 550 
περίπου Ινδοκινέζους. Βίωσε τη μετατροπή 
των αγροτών (το 70% και πλέον του πλη¬ 
θυσμού) και εργατών της χώρας σε αποικια¬ 
κούς σκλάβους. Η γνωστή εταιρεία ελαστι¬ 
κών Μισελέν είχε ιδρύσει στην Ινδοκίνα ερ¬ 
γοστάσια για την επί τόπου επεξεργασία του 
καουτσούκ, οδηγώντας στο θάνατο (από 
δυσεντερία, υποσιτισμό, μαλάρια και άθλιες 


εργασιακές συνθήκες) δώδεκα χιλιάδες από 
τους συνολικά σαράντα πέντε χιλιάδες ερ¬ 
γάτες, που δούλεψαν σ’ αυτή, μεταξύ 1917 
και 1944. Μόνο το 1936, από την κυβέρνηση 
του Λαϊκού Μετώπου, ψηφίστηκε για πρώτη 
φορά μια στοιχειώδης εργατική νομοθεσία 
για τις αποικίες, που προέβλεπε το οχτάωρο 
και μια αργία την εβδομάδα, χωρίς όμως να 
εφαρμοστεί. 

Στα χρόνια του πολέμου, ο βιετναμέζι¬ 
κος λαός υπέφερε τα πάνδεινα. Η απανθρω¬ 
πιά του γιαπωνέζικου ιμπεριαλισμού ήταν 
τέτοια, που δεν δίστασαν να χρησιμοποιή¬ 
σουν ρύζι στην παραγωγή ενέργειας, όταν 
οι βομβαρδισμοί των Αμερικάνων διέκοψαν 
την παροχή κάρβουνου στη Σαϊγκόν. Ο τε¬ 
ράστιος λιμός, μεταξύ 1943 και άνοιξης του 
1945, στοίχισε τη ζωή σε 1 έως 2 εκ. Βιετνα¬ 
μέζους, σε συνολικό πληθυσμό 30 εκ. 

Σε αντίθεση με ό,τι φαίνεται, ο μακρό¬ 
χρονος πόλεμος 1945-1975 (ή αλλιώς ο 
«παρατεταμένος λαϊκός και επαναστατικός 
πόλεμος ») δεν ήταν η πρώτη εμφάνιση της 
επανάστασης στο Βιετνάμ και την ινδοκι- 
νέζικη χερσόνησο. Τις δεκαετίες του 1920, 
1930 και 1940, οι εργατικοί αγώνες και οι 
εξεγέρσεις στις πόλεις ήταν η κύρια μορφή 
της επανάστασης, προετοιμάζοντας τις κα¬ 
τοπινές φάσεις της (όπως αντίστοιχα η Κι¬ 
νέζικη Επανάσταση του 1925-1927 ανδρώ- 
θηκε αρχικά στα αστικά κέντρα και μπολιά¬ 
στηκε κατόπιν στους αγρότες). Η εξέγερση 
του Αυγούστου του 1945 (εξαπολύθηκε από 
το κίνημα των Βιετ Μινχ στις 15 Αυγούστου, 
9 και 6 μέρες μετά τον πυρηνικό βομβαρδι¬ 
σμό της Χιροσίμα και του Ναγκασάκι αντί¬ 


στοιχα), με τη γιαπωνέζικη διοίκηση και τα 
στρατεύματά της παραλυμένα, οδήγησε σε 
κατάληψη όλων των κύριων πόλεων, επιτρέ¬ 
ποντας την ανακήρυξη της ανεξαρτησίας. 
Ήταν αποτέλεσμα της συνολικής δράσης 
του ΚΚΒ (Κομμουνιστικού Κόμματος Βιετ¬ 
νάμ), όχι μόνο του ένοπλου αγώνα, σχετικά 
περιορισμένου ως τότε. Ήταν αποτέλεσμα 
του αγώνα ενάντια στον λιμό και στην πει¬ 
νά, αποτέλεσμα μιας 20ετίας, όπου όλοι οι 
σημαντικοί τομείς του βιετναμέζικου λαού 
είχαν οργανωθεί και κινητοποιηθεί. Εξάλλου 
το ΚΚΒ, όπως θα αποδείκνυε και αργότερα, 
ήταν ευέλικτο στην επιλογή μορφών οργά¬ 
νωσης και πάλης. 

Η ανακήρυξη της ανεξαρτησίας, παρότι 
έγινε από μια εύθραυστη ακόμα κυβέρνηση, 
είχε μεγάλη σημασία διότι κατέστησε την 
κατοπινή επέμβαση των Γάλλων πλήρως 
απονομιμοποιημένη, καθώς το κενό εξου¬ 
σίας είχε ήδη καλυφθεί. Ο Χο Τσι Μινχ, στη 
διακήρυξη της ανεξαρτησίας, τόνισε: «Στις 9 
Μαρτίου του 1945, τα γαλλικά στρατεύματα 
αφοπλίστηκαν από τους Ιάπωνες. Οι γάλλοι 
ιμπεριαλιστές είτε έφυγαν είτε παραδόθη¬ 
καν, δείχνοντας ότι όχι μόνο ήταν ανίκανοι 
να μας προστατέψουναλλά ότι σε διάρκεια 
πέντε ετών πούλησαν δύο φορές τη χώρα 
στους Ιάπωνε.» - για να καταλήξει: « Από 
το φθινόπωρο του 1940 η χώρα έπαψε ουσι¬ 
αστικά να είναι γαλλική αποικία και έγινε 
ιαπωνική κτήση» - συνεπώς: «Αποκτήσαμε 
την ανεξαρτησία μας με τους Ιάπωνες, όχι με 
τους Γάλλους». Η ανεξαρτησία, παρότι επι¬ 
καλέστηκε τις αρχές της αστικής γαλλικής 
επανάστασης (1789) και της Διακήρυξης 



της Ανεξαρτησίας των Ηνωμένων Πολιτει¬ 
ών (1776), παρότι έγινε στο όνομα όχι μόνο 
των εργατών, των χωρικών και των φτωχών 
αλλά και του ότι οι γάλλοι ιμπεριαλιστές 
παρεμπόδιζαν την «ανάπτυξη της εθνικής 
μας μπουρζουαζίας», ενείχε τη σοσιαλιστική 
δυναμική της Οκτωβριανής Επανάστασης. 
Παρότι αυτοπαρουσιαζόταν ως αποτέλε¬ 
σμα «κοινού αγώνα ενάντια στους Φασίστες, 
μαζί με τους Συμμάχους», για τους οποίους 
δήλωνε βέβαιη ότι θα σέβονταν «τις αρχές 
του αυτο-καθορισμού και της ισότητας των 
εθνών, που αναγνώρισαν στην Τεχεράνη », θα 
αποδεικνυόταν χαίνουσα πληγή στο σώμα 
του «σύμμαχου» αμερικάνικου ιμπεριαλι¬ 
σμού τα επόμενα 30 χρόνια. Η διακύρηξη 
της ανεξαρτησίας του Βιετνάμ, παρά την 
ομιχλώδη εμφάνισή της, ήταν η Σοσιαλιστι¬ 
κή Επανάσταση που έβγαινε από το κουκού¬ 
λι της. 

■ Κωνσταντίνος Σηφάκης 

ΣΥΡΙΑ 

Οι ιμπεριαλιστές συνθλίβουν τον συριακύ λαό 

■ Κώστας Δίκαιος 


4 ^" χρόνια εμφυλίου στη 
Συρία, ιμπεριαλιστικών 
^ επεμβάσεων, εμπλοκής 

πολλών κρατών και βέβαια των συρια- 
κών αρχουσών τάξεων (φιλο-Άσαντ ή 
αντιπολιτευόμενων), έχουν οδηγήσει σε 
250.000 νεκρούς, 2,5 εκ. πρόσφυγες στις 
γειτονικές χώρες και 4,5 εκ. στο εσωτε¬ 
ρικό της Συρίας. Αυτοί αναζωογόνησαν 
την «αγορά λαθρομετανάστευσης» δι¬ 
εθνώς με εκατομμύρια δολάρια, πριν 
βρεθούν κατά χιλιάδες πνιγμένοι στο 
Αιγαίο ή νεκροί από ασφυξία μέσα στα 
φορτηγά κάποιας χώρας της «πολιτι¬ 
σμένης» Ευρώπης, που ορθώνει φρά¬ 
χτες και καταστολή στα σύνορα! 

Η στυγνή καταστολή εκ μέρους 
του καθεστώτος Ασαντ, αλλά και η 
εμπλοκή χωρών όπως η Σ. Αραβία και η 
Τουρκία (που με κάθε τρόπο ήθελαν να 
αλλοιώσουν τον ταξικό χαρακτήρα της 
αρχικής εξέγερσης, να τη μετατρέψουν 
σε σύγκρουση συμφερόντων με θρη¬ 
σκευτική επικάλυψη ή εθνιστική χροιά), 
ώστε να ελέγξουν ολόκληρες περιοχές 
της Συρίας, εγκαθιστώντας ένα ελεγχό¬ 
μενο μόρφωμα (που όμως δεν θα αμφι¬ 
σβητούσε την κυριαρχία των αρχουσών 
τάξεων στην περιοχή, όπως απειλούσε 
η εξέγερση), οδήγησε στην ένοπλη σύ¬ 
γκρουση. Καταρχάς με τις δυνάμεις του 
Ασαντ, στη συνέχεια σε εμφύλιο μετα¬ 
ξύ φατριών, θρησκευτικών δογμάτων, 
εθνικών καταβολών, αρχουσών τάξεων 
και έμμισθων πολέμαρχων, που διέλυσε 
τις λαϊκές μάζες και μετέτρεψε τη χώρα 
σε απέραντο πεδίο μάχης. Οι ιμπεριαλι¬ 
στές των ΗΠΑ και της Ε.Ε. (ιδιαίτερα οι 
Γάλλοι, που είχαν τη Συρία αποικία μέ¬ 
χρι το τέλος του Β' Παγκοσμίου Πολέ¬ 
μου) άδραξαν την ευκαιρία να τελειώ¬ 
σουν με τον Ασαντ και τη φιλορωσική 
(η Ρωσία διατηρεί ναυτική βάση στην 
Ταρτούς από το 1971), φιλοκινεζική και 
φιλοϊρανική (ο Ασαντ είναι σύμμαχος 
με την Χεζμπολάχ στο Λίβανο) πολιτι¬ 
κή του. Χρηματοδότησαν και ενίσχυσαν 
την αντιπολίτευση του Ελεύθερου Συρι- 
ακού Στρατού (Ε5Α) και τον Εθνικό Συ¬ 
νασπισμό της Συρίας (5ΝΟ), αλλά μαζί 
με το Κατάρ, την Τουρκία, τη Σ. Αραβία 
και τις μοναρχίες του Κόλπου εξόπλι¬ 
σαν, εκπαίδευσαν και χρηματοδότησαν 
και πολλές ισλαμιστικές οργανώσεις. 


Η σύγκρουση εξαπλώθηκε, με τρο¬ 
μακτικές επιπτώσεις, σε Τυνησία (βομ¬ 
βιστικές επιθέσεις από τον Ισλαμικό 
Κράτος), Αίγυπτο (πτώση αεροσκά¬ 
φους της Ρωσίας, ανταρτοπόλεμος στη 
χερσόνησο του Σινά), Υεμένη (εμφύλιος 
πόλεμος), Μάλι (βομβιστική επίθεση), 
βόρεια και υποσαχάρια Αφρική (όπου 
ισλαμιστικές οργανώσεις υποστηρίζουν 
το ΙΚ), Τουρκία (βομβιστική επίθεση σε 
Σουρούτς, Αγκυρα) - και ακόμα στην 
Ευρώπη (χτύπημα-σφαγή στο Παρίσι). 

Ο Ασαντ προέρχεται από τους Αλα- 
ουίτες (αίρεση των Σιιτών) και καταδί¬ 
ωκε τους σουνίτες, που υποστήριζαν 
την εξέγερση στη Συρία. Η Τουρκία του 
σουνίτη Ερντογάν επέλεξε να τους ενι- 
σχύσει, ως αντίπαλο δέος στους Κούρ¬ 
δους του Β. Ιράκ (έχουν ιδρύσει ημιανε- 
ξάρτητο κράτος) αλλά και της Β. Συρίας, 
όπου έχουν ανακηρύξει ημιαυτόνομες 
περιοχές κάτω από τον έλεγχο των πο¬ 
λιτοφυλάκων ΥΡΟ (έχουν στενή σχέση 
με το ΡΚΚ). Το ίδιο έκανε η σουνιτική 
Σ. Αραβία, για να μειώσει την επιρροή 
των φανών σιιτών. Αποτέλεσμα αυτών 
των αντιθέσεων (μαζί με την καταπίε¬ 
ση των σουνιτών στο Β. Ιράκ) ήταν να 
δημιουργηθεί το ΙΚ. Αρχικά στο Ιράκ 
(από στελέχη του κόμματος Μπάαθ του 
Σαντάμ Χουσέιν και ισλαμιστικές σου- 
νιτικές ομάδες), για να ενισχυθεί αργό¬ 
τερα από ισλαμιστές απ’ όλο τον κόσμο, 
ακόμα και την Ευρώπη, πράγμα που δεν 
έχει καμία σχέση με την παραδοσιακή 
πολυπολιτισμικότητα της Συρίας (εξού 
και η πολιτιστική καταστροφή ιστορι¬ 
κών μνημείων). 

Η επέκταση του ΙΚ στη Συρία και η 
ανακήρυξη χαλιφάτου το 2014 διέλυ¬ 
σε τα σύνορα που είχαν διαμορφωθεί 
στον Α' ΠΠ (συμφωνία Σάικς Πικό), 
δημιούργησε μια οντότητα αυτοχρη- 
ματοδοτούμενη από το λαθρεμπόριο 
(πετρέλαιο, φυσικό αέριο), την καταλή- 
στευση της περιοχής, τους εκβιασμούς 
και την απόσπαση λύτρων από ομηρίες, 
την αρπαγή περιουσιών όσων δεν ήταν 
σουνίτες και δεν υπάκουαν στη Σαρία 
(ισλαμικός νόμος), οπότε εκτοπίστηκαν 
από την περιοχή ελέγχου του ΙΚ. Ακό¬ 
μα και όταν οι ΗΠΑ και οι «σύμμαχοι» 
κήρυξαν πόλεμο στο ΙΚ, αυτό συνέχισε 
να αντλεί πόρους, αξιοποιώντας τις δυ¬ 


▼ 28/11/2015: Διαδήλωση ενάντια στον πόλεμο στη Συρία στο Λονδίνο. 



νατότητες μιας άρχουσας τάξης που έχει 
τη μορφή μαφίας! Το ΙΚ αξιοποίησαν: 
ο Ασαντ για λαθρεμπόριο πετρελαίου, 
αλλά και για να περιορίσει τις άλλες 
αντιπολιτευτικές ομάδες - η Τουρκία 
ενάντια στους Κούρδους, αλλά κι αυτή 
για λαθρεμπόριο πετρελαίου - το Ιράν 
ως άλλοθι για να επεμβαίνει στο Ιράκ 
(μάλιστα εκβιάζοντας μια συμφωνία 
πάνω στο πυρηνικό του πρόγραμμα με 
τις ΗΠΑ, εμφανιζόμενο τώρα ως «σύμ¬ 
μαχος» των ΗΠΑ και εγγυητής της στα¬ 
θερότητας, προς μεγάλη απογοήτευση 
της Σ. Αραβίας!) - οι ίδιες οι ΗΠΑ, για 
να πετύχουν συμμαχία όλων των χωρών 
της περιοχής αλλά και των ιμπεριαλι¬ 
στών ενάντια στο «τέρας» που οι ίδιοι 
εξέθρεψαν. 

Στη Συρία, η κατάσταση διαμορφώ¬ 
νεται ως εξής: 

1. Η παλιά άρχουσα τάξη έχει μετα¬ 
φέρει όλη την περιουσία της εκτός χώ¬ 
ρας. Η εργατική τάξη, άνεργη, συμμε¬ 
τέχει στον εμφύλιο πόλεμο (πολλές φο¬ 
ρές έμμισθα), βρίσκεται εκτοπισμένη/ 
εγκλωβισμένη σε άθλιες συνθήκες σε 
προσφυγικά στρατόπεδα ή συνοικίες, 
πεθαίνοντας χωρίς να μπορεί να καλύ¬ 
ψει στοιχειώδεις ανάγκες. 

2. Μια νέα αστική τάξη έχει δημι- 
ουργηθεί, από τον πόλεμο, το λαθρε¬ 
μπόριο, τα λύτρα απαγωγών, το εμπόριο 
γυναικών και παιδιών. 

3. Η χώρα είναι διαμελισμένη σε πε¬ 
ριοχές επιρροής διαφόρων ομάδων. 

4. Ισλαμιστικές ομάδες όπως το ΙΚ, 
αλλά και οι Αλ Νούρα (παρακλάδι της 
Αλ Κάιντα), Αχράρ α-Σιάμ (σαλαφί- 
τες φανατικοί) και Στρατός του Ισλάμ, 
σειρά ομάδων ισλαμιστών όπως οι 
Τουρκμάνοι στη Β. Λατάκια (ενισχύ- 
ονται από την Τουρκία), προσπαθούν 
να εγκαθιδρύσουν κράτος με φοντα- 
μενταλιστική εκδοχή του Ισλαμισμού, 
που επιδιώκει εξόντωση όλων των «απί¬ 
στων», συμπεριλαμβανομένων άλλων 
ισλαμικών δογμάτων! Ο θρησκευτικός 
διαχωρισμός είναι το επικάλυμα για την 
κατάκτηση πλούτου και περιοχών. 

5. Οι Κούρδοι, μετά τη νίκη στο Κο- 
μπάνι, προωθούνται με την επιλεκτική 
υποστήριξη των ΗΠΑ, χωρίς όμως να 
έχουν ενοποιήσει τις περιοχές τους, δεί¬ 
χνοντας ανοχή απέναντι στον Ασαντ. 
Οι «Συριακές Δημοκρατικές Δυνάμεις» 
(νεοσύστατη συμμαχία των ΥΡΟ με 
ασσύριους και άραβες αντάρτες με την 
υποστήριξη των ΗΠΑ) απέκοψαν τη 
Ράκα (πρωτεύουσα του ΙΚ) από τη Μο- 
σούλη, καταλαμβάνοντας τη συριακή 
μεθοριακή πόλη Αλ Χουλ, την ίδια στιγ¬ 
μή που κούρδοι Πεσμεργκά κατέλαβαν 
την Σιντζάρ στο Ιράκ. 

6. Η Τουρκία θέλει ν’ αποσοβήσει 
τον κίνδυνο των Κούρδων, εξαπέλυσε 
πόλεμο στο ΡΚΚ και στους Κούρδους 
στο εσωτερικό της. Παράλληλα δεν 
μπορεί ν’ αποδεχτεί εμπλοκή στη Συρία 
της Ρωσίας, η οποία χτυπάει και «δι¬ 
κούς» της στην τουρκοσυριακή μεθό¬ 
ριο. Τώρα έχει στόχο, μαζί με τις ΗΠΑ, 
να κλείσει τα σύνορα στην περιοχή της 
Τζραμπλούς (ελέγχεται από το ΙΚ), να 
δημιουργήσει ζώνη ασφαλείας ελεγχό¬ 
μενη απ’ τον τούρκικο στρατό, για να 
μην ενοποιηθούν οι κούρδικες περιοχές 


σε Αρφίν και Κομπανί (οπότε θα δήμι¬ 
ου ργούνταν ένας ενιαίος κούρδικος θύ¬ 
λακας κατά μήκος των τουρκοσυριακών 
συνόρων). 

7. Η Ρωσία στηρίζει τον Ασαντ, 
αλλά χωρίς ιδιαίτερα στρατιωτικά απο¬ 
τελέσματα, παρά τους βομβαρδισμούς 
και την ενίσχυση χιλιάδων ενόπλων απ’ 
την Χεζμπολάχ. Στη συνάντηση της Βι¬ 
έννης, αλλά και στη Σύνοδο του 020, 
οι Ρώσοι έβαλαν όρους για μια πορεία 
προς εκλογές σε 18 μήνες στη Συρία την 
παραμονή στα πολιτικά πράγματα του 
Ασαντ και να μην μπει στη νέα κυβέρ¬ 
νηση οποιαδήποτε ισλαμική οργάνωση. 

8. Οι ΗΠΑ αδυνατούν να επέμβουν 
χερσαία (λόγω οικονομικού κόστους, 
κόστους σε ανθρώπινες ζωές και αντι¬ 
δράσεων στο εσωτερικό, αλλά και προ¬ 
σανατολισμού τους στην περιοχή της 
Κίνας), μετά την αποτυχία σε Ιράκ και 
Αφγανιστάν. Συνεχίζουν τους βομβαρ¬ 
δισμούς, επιδιώκουν εδαφικά κέρδη, 
χρησιμοποιώντας όμως εθνότητες της 
περιοχής, ιδιαίτερα τους Κούρδους. 
Μετά το χτύπημα στο Παρίσι και το 
προσφυγικό πρόβλημα, οι ευρωπαί- 
οι ιμπεριαλιστές, ιδιαίτερα οι Γάλλοι, 
φαίνεται να παίρνουν πρωτοβουλίες, 
μέχρι να συζητούν μια «εκεχειρία» στο 
ουκρανικό (προκειμένου να ενισχυθεί η 
συμμαχία στο συριακό) και την ανοχή/ 
συμμετοχή του Ασαντ στις εξελίξεις στη 
Συρία. Ωστόσο καμία συμφωνία δεν 
υπάρχει ακόμα και είναι πολύ δύσκολο 
να υπάρξει. 

9. Είναι δύσκολο να προδιαγράφου¬ 
με τι θα συμβεί στη Συρία, λόγω πολυ- 
πλοκότητας της κατάστασης και βέβαια 
απουσίας εναλλακτική στα πλαίσια των 
αξιών του εργατικού κινήματος. Το χτύ¬ 
πημα στο Παρίσι για πρώτη φορά ενερ¬ 
γοποίησε το άρθρο 42 (παράγραφος 7) 
της Συνθήκης της Ε.Ε., που λέει ότι αν 
κάποιο κράτος- μέλος δεχτεί επίθεση, 
τα άλλα υποχρεώνονται να το βοηθή¬ 
σουν. Είναι ανάλογο με το άρθρο 5 του 
ΝΑΤΟ (που ενεργοποίησαν οι ΗΠΑ 
μετά την 11 η Σεπτέμβρη και βάση του 
οποίου επέμβηκαν στο Αφγανιστάν). Η 
κατάρριψη του ρώσικου αεροσκάφους 
από την Τουρκία (επειδή βομβάρδιζε 
τουρκμάνους αντάρτες στη Λατάκια) 
αποτελεί την πρώτη ανοιχτή σύγκρου¬ 
ση δυνάμεων του ΝΑΤΟ με τη Ρωσία 
από το 1950 (και την πρώτη πολεμι¬ 
κή αψιμαχία Ρωσίας- Τουρκίας από το 
1918). 

Ο πόλεμος στη Συρία έχει αποκτή¬ 
σει και μια εσωτερική λογική, εξαιτίας 
της αδυναμίας εξάλειψης των συνθη¬ 
κών που δημιούργησαν το ΙΚ και τον 
εμφύλιο. Η ίδια η νέα άρχουσα τάξη 
δεν επιθυμεί τη λήξη του, γιατί πλου¬ 
τίζει απ’ αυτόν. Αλλά και οι ιμπερια¬ 
λιστές δεν φαίνονται διατεθειμένοι 
να υποχωρήσουν στον ανταγωνισμό 
τους, προκειμένου να επιτευχθεί μια 
λύση, γιατί κάθε τέτοια υποχώρηση 
έχει μεγάλο κόστος. Ο λαός της Συρί¬ 
ας θα συνεχίσει να πληρώνει τα απο¬ 
τελέσματα των επεμβάσεων των ιμπε¬ 
ριαλιστών - αλλά τώρα οι επιπτώσεις 
θα πλήξουν και όλους τους λαούς σε 
Μ. Ανατολή, Αφρικής και Ε.Ε. 


























